﻿S. MEHEDINŢI * ETHNOS, o introducere în studiul omenirii IX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii NOTĂ ASUPRA EDIŢIEI Apariţia în primă ediţie a lucrării ,,S. MEHEDINŢI - ETHNOS, o intro-ducere în studiul omenirii” constituie un adevărat eveniment editorial şi ştiin-ţific. Pentru noi, Asociaţia ,,Simion Mehedinţi”, cei care trudim din 1991, la res-tituirea operei savantului Simion Mehedinţi, ,,Spiritul tutelar al Vrancei”, des-coperirea manuscrisului acestei lucrări, este un adevărat semn divin, semn prin care ni se dezvăluie adevărul că munca ,,adevărată” a omului nu este în zadar, că ea iese la iveală atunci când te aştepţi cel mai puţin. Spunem acest lucru pentru că această lucrare este, în fapt, rodul muncii pro-fesorului Simion Mehedinţi pe tărâmul etnografiei, un tărâm pe care l-a slujit cu aceeaşi credinţă ca şi geografia: ,,Domnilor, eu sunt profesor de geografie şi etnografie”. Pentru Mehedinţi, atât geografia, cât şi etnografia sunt ştiinţe de ,,corelaţie” care îi permit savantului să studieze şi să înţeleagă drumul parcurs de om din negura veacurilor şi până când a luat ,,în stăpânire” întreaga planetă. Desprinderea omului de animalitate a început cu ,,unealta şi munca cu unelte-le”, drum parcurs prin educaţie. Nu este lipsit de semnificaţie, sensul originar din limba greacă, al cuvântului ,,şcoală” – ,,odihnă după muncă”, adică după muncă familia se odihnea, timp în care bărbatul sau femeia îşi învăţau copiii cum să vâneze, cum să se apere de duşmani etc. Pentru aceste motive, S. Mehedinţi relevă, cu toate ocaziile, originea etnografică a pedagogiei. Dacă ,,Terra” este casa genului uman, ,,Ethnos” ne prezintă drumul omeni-rii de la stadiul hoardă până la cel de popor şi naţiune. Existenţa Ethnosului căpătase o notă de mister. Anunţată cu diverse ocazii (În articolul inaugural din Revista Ethnos, editată de profesorul Ion Diaconu la Focşani 1941-1943, Simion Mehedinţi se bucura că revista are un titlu identic cu al viitoarei sale opere), în operele sale pedagogice, în conferinţele despre e-ducaţie, numele acestei opere plutea parcă deasupra tuturor. În locul concep-tului de pedagogie, apoi de educaţie, savantul propune ,,etnopedagogie”, apoi ,,etnoeducaţie”, chiar şi Academia Română este, pentru Mehedinţi, ,,instituţie etnopedagogică”. Pentru că sub cupola Academiei trebuie să se afle întreaga ci-vilizaţie şi cultură a unui popor, ea nu poate fi decât etnografică, deoarece ,,este şi trebuie să fie esenţa sufletului fiecărei naţiuni”. Academia nu poate fi decât una singură pentru fiecare popor. Institutul poate fi internaţional pentru că fie- X PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii care ştiinţă poate fi studiată de un institut, dar academia, pedagogia, educaţia nu pot fi decât ,,ethno-”, ,,nu se poate pedagogie fără autohtonie”. Misterul creat în jurul acestei lucrări a devenit tot mai de nepătruns cu cât de la un timp nici savantul însuşi n-a mai pomenit nimic despre ea. Noi înşine am deplâns soarta ei, gândindu-ne la tot felul de întâmplări care de care mai fanteziste: ba că s-a pierdut odată când a plecat în pripă de la via sa din Vărsă-tura - Vrancea, ba că s-ar fi rătăcit în plecarea sa la Istambul (1943-1946), ba că ar fi dispărut când i-a fost rechiziţionată casa, ba că i-ar fi ridicat-o securitatea etc., etc! Împreună cu doamna Simona Mehedinţi am deplâns soarta acestei lu-crări, aproape în toate întâlnirile noastre, când Domnia Sa depăna amintiri des-pre ,,Tată Mare”. Tocmai când ,,Ethnos” devenise un capitol închis, când eu mă mai gândeam şi speram într-o descoperire, aşa cum gândeşti şi speri în lozul cel mare de la loterie, a căzut şi ,,trăsnetul”! Pe când clasam unele hârtii şi note din arhiva fa-miliei, puse la dispoziţie de Dna Simona, bucuros că am mai găsit vreo două manuscrise din conferinţele radio, gândind să le înserăm într-o ediţie ulterioară a volumului ,,S. Mehedinţi – La ceas de taină” (conferinţele de la Universitatea Radio), am descoperit un dosar voluminos, legat cu o sfoară de cânepă într-o copertă de carton cărămiziu, dosar care fusese cândva, sigilat cu ceară roşie şi pe care scria ,,Materiale pentru ETHNOS”. Am desfăcut, cu înfrigurare şi plin de emoţie, pachetul şi am constatat că într-adevăr, am în faţă lucrarea care dispăruse şi acum se pare că apăruse la fel de misterios şi de neaşteptat. În acest pachet capitolele lucrării erau puse în or-dine, fiecare capitol fiind pus într-o coală A-3, pe care avea scris titlul acestuia. Pe prima pagină de manuscris a capitolului se menţiona cu creionul data când, probabil, s-a dat o formă… ,,definitivă”. Pe foaia în care era învelit primul ca-pitol era înscris titlul complet al lucrării ,,Ethnos, o introducere în studiul ome-nirii”. De asemenea, am găsit şi dedicaţia: ,,Memoriei fondatorului Societăţii Geografice Române, Regele Carol I şi Întregitorului Daciei, Regele Ferdinand I, eternă pietate”. Lucrarea la care gândisem cu emoţie şi nădejde nezdrunci-nată, ani de zile, se afla în mâinile mele. Cunoşteam scrisul lui Mehedinţi, nea-vând nicio îndoială asupra autenticităţii acestuia. Am putut să-l compar cu scri-sul din conferinţele radio şi cu cel din memorii, care sunt în curs de transciere, şi am hotărât să închidem Proiectul ,,Memorii” şi să edităm această lucrare, a-cum la 140 de ani de la naşterea savantului. Am constatat, nu fără surpriză, că substanţa lucrării se găseşte în cursurile de etnografie, iar structura acesteia este asemănătoare cu manualul ,,S. Mehe-dinţi - Antropogeografia, pentru clasa a VI-a secundară”, retipărit de noi în anul 2007. Dacă ne gândim la faptul că notaţiile de pe manuscrise indică ani ca: 1932, 1933, 1936 etc., apreciem faptul că autorul a gândit lucrarea încă din ti- XI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii nereţe, când audia cursurile lui Adolf Bastian. Acesta este un semn că Mehe-dinţi a elaborat lucrarea, aşa cum mărturiseşte în prefaţă, în legătură cu geo-grafia, cu educaţia, istoria, cu conceptele de cultură şi civilizaţie. Prin manualul de Antropogeografie a pus şi în sarcina celor tineri această ştiinţă pentru ca să înţelegă mai devreme drumul omenirii. Autorul se grăbeşte să pună la dispo-ziţia lumii ştiinţifice doar un prim volum în care prezintă metoda de cercetare în etnografie şi civilizaţia, urmând ca ulterior să abordeze cultura. Deocamdată, nu se ştie dacă Mahedinţi va fi mai lucrat şi la volumul despre cultură. Impresia că multe lucruri din această lucrare le-ai mai citit şi în altă parte, în primul rând în cursurile de etnografie, în ,,Caracterizarea etnografică…”, dar mai ales în Antropogeografie, ne-a determinat să completăm acest volum cu o ,,Adenda” din acest manual, considerat de noi un compendiu al Ethnosului. În ediţia de faţă a lucrării, am actualizat ortografia şi punctuaţia: am scris numele popoarelor cu literă iniţială mică (greci, roman/ românii, mexicani, piei roşii, fuegieni, eschimoşi, wedda etc); am transcris cu literă iniţială mică zilele săptămânii, lunile anului; am transcris, conform normelor actuale, cuvinte com-puse (aşa dar = aşadar, în deosebi = îndeosebi, dela = de la; într’adevăr = într-adevăr etc); am operat schimbări în ortografie, înlocuind apostroful cu cratima; de asemenea, am operat schimbările cuvenite la cuvintele cu aspect arhaic, dar care nu impietează sensurile pe care le-a dat autorul ( meiu = mei, ochiu = ochi, boalele = bolile, gheaţă = gheaţă, herăstrău = fierăstrău, pumnar = pumnal; Africei = Africii, Indo-China = Indochina); am operat schimbări în grafierea cuvintelor care s-au adaptat ulterior limbii române (sky-ul = schiul, kayak = ca-iac). Am operat, în unele cazuri, modificări în topica propoziţiei, pentru a evita unele formulări ambigui, cunoscând grija deosebită pe care o manifesta Simion Mehedinţi pentru corectitudinea şi frumuseţea limbii - ,,Limba este îmbrăcă-mintea sufletului” -, pentru cuvântul scris. Reînnoindu-ne sarcina pe care ne-am luat-o încă de la înfiinţare, aceea de a restitui opera lui Simion Mehedinţi, mulţumim şi cu această ocazie Doamnei Simona Mehedinţi pentru îngăduinţa de a a tipări scrierile savantului, îi mulţu-mim, de asemenea, pentru faptul de a fi păstrat cu sfinţenie manuscrisele savan-tului chiar dacă în Osedantul Deceniu, pentru acest lucru erai considerat ,,duş-man al poporului” şi puteai fi condamnat la ani grei de temniţă sau peteai fi ţi-nut în temniţă fără ,,condamnare”. Mulţumim respectuos celor care ne stau în preajmă cu sfaturi şi consultanţă ştiinţifică. octombrie 2008 C. N. XII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii CUVÂNT DE ÎNTÂMPINARE: ETHNOGRAPHIA REDIVIVA Un manuscris inedit semnat de Simion Mehedinţi? – Iată o descoperire dă-tătoare de emoţii!... Chiar şi o simplă pagină scrisă manu propria de ilustrul sa-vant ne transmite fiori de bucurie şi de nerăbdare. În cazul de faţă emoţia este amplificată de condiţia specială a obiectului descoperirii. Manuscrisul Ethnos (despre el fiind vorba) nu reprezintă o noutate absolută în câmpul aperceptiv al celor ce s-au familiarizat cu lecturi din şi despre Simion Mehedinţi. Manuscrisul în cauză nu apare din senin - existenţa lui era un fapt cunoscut în cercurile savantului; acesta însuşi anunţase în anii ’30 o mare lu-crare cu acel titlu, ca o continuare la Terra (1931), aşadar ca o completare de a-celeaşi dimensiuni, dar în direcţie etnografică, a concepţiei sale privind geo-grafia ca ştiinţă. Trei momente sunt suficiente spre a înţelege destinul acestei intenţii. Întâiul moment îl constituie ,,Prefaţa” la ediţia princeps a manualului Antropogeografia (1937), unde, amintind de munca întruchipată în Terra şi în Coordonate etnografice, Mehedinţi adaugă: ,,iar Ethnos o va completa în curând”. Al doilea moment îl aflăm tot într-o ,,Prefaţă”, anume în cea aşezată în deschiderea ediţiei de Opere complete (ediţie rămasă din păcate la volumul I, tipărit în două părţi, în 1943); acolo, în prefigurarea tematică a seriei de 14 vo-lume din Opere complete, scrierea Ethnos este menţionată între cele ,,vreo trei” volume dedicate părţii etnografice, consecutive celor trei-patru volume cuprin-zând partea geografică (inclusiv Terra) şi precedând ,,restul până la 14, format din lucrări de caracter pedagogic, didactic, literar, etc.”. În sfârşit, ajungem la al treilea moment, fixat temporal în 1946: atunci, în ,,amintirile şi mărturisirile” intitulate Premise şi concluzii la Terra, apare la orizont spectrul incertitudinii; într-adevăr, capitolul ultim, ,,Vindecare şi împăcare”, începe astfel: ,,Când Eth-nos va fi la îndemâna oricui (ca împlinire la Terra), mărturisirile înşirate aici vor părea ceva de la sine înţeles”, numai că titlul Ethnos este marcat de trimi-terea la următoarea notă infrapaginală: ,,Autorul fiind despărţit de cărţile sale, lucrul devine tot mai îndoielnic”. La ce ,,despărţire” se referea Mehedinţi? La amănuntul biografic ce ni-l prezintă pe savant, la sfârşitul războiului, în iposta-za de refugiat la Istanbul, împreună cu familia sa. Ulterior, la întoarcerea în Bu-cureşti, casa îi va fi ocupată de reprezentanţii noului regim, de ,,democraţie populară”. În cele din urmă, va izbuti să-şi recupereze locuinţa, dar lucrurile nu XIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii mai erau la locul lor. În ultimele scrieri antume - Metoda geografică în ştiinţele naturale şi sociale şi De senectute. Bătrâneţea în cadrul muncii pentru cultură, ambele fiind comunicări academice, publicate în acelaşi an, 1947, în ,,Analele Academiei Române, Memoriile Secţiunii Istorice” -, nu mai găsim nici o refe-rire la Ethnos. Impresia ce s-a transmis în timp până în zilele noastre a fost ace-ea că manuscrisul s-a pierdut. Timpul i-a creat însă o celebritate prin extensie, o faimă derivată din valoarea excepţională, consacrată ca atare, a catedralei geo-grafico-teoretice numită Terra. Acestea fiind circumstanţele, descoperirea unui teanc masiv de pagini de manuscris cu titlul Ethnos nu putea să nu genereze emoţia pe care o invocam la începutul rândurilor de faţă. Iar odată cu emoţia s-au ivit şi întrebările: Este, în-tr-adevăr, această lucrare faimosul proiect conceput drept continuare la Terra? Şi care este valoarea actuală a acestei scrieri, după aproximativ şaptezeci de ani de existenţă latentă? Să încercăm a răspunde succint la aceste întrebări, urmând ca, în timp, textul publicat aici în premieră absolută să constituie obiect de co-mentarii şi analize mai detaliate. * Din punct de vedere cantitativ, lucrarea de faţă nu atinge dimensiunea tratatului Terra, care se întinde pe 1200 pagini, repartizate în două tomuri. To-tuşi, dacă cercetăm ,,Cuprinsul” şi conţinutul manuscrisului Ethnos, constatăm că lipseşte ceva. Ştim din lucrările anterioare ale lui Simion Mehedinţi (şi înde-osebi din Coordonate etnografice, 1930) că, în viziunea acestuia, descrierea et-nografică se slujeşte de două categorii generale: civilizaţia şi cultura; prima circumscrie ocupaţiile, tehnica şi viaţa materială a oamenilor, cealaltă subsu-mează manifestările spirituale (arta, religia etc.). În forma de care dispunem, manuscrisul propriu-zis nu conţine însă decât partea referitoare la civilizaţie. Ea este totuşi suficient de dezvoltată ca să fim îndreptăţiţi a afirma că Ethnos, în linii majore, are anvergura cu care se impusese conştiinţei ştiinţifice româneşti Terra. De ce n-a fost elaborată şi partea privitoare la cultură - e o întrebare la care nu putem răspunde decât prin supoziţii. Un răspuns ar putea fi absenţa surselor bibliografice adecvate. Simion Me-hedinţi nu a fost un ,,fieldworker”, adică un cercetător de teren în sensul care, după primul război mondial, tocmai se afla în curs de consacrare prin aportul antropologilor britanici şi americani. El n-a fost, de asemenea, nici un mare că-lător din speţa lui Livingstone, Lapérouse, ori Ratzel. În consecinţă, etalarea u-nor fapte etnografice din alte culturi, descrieri pe care el le furniza studenţilor şi pe care le aflăm, la rândul nostru, în lucrările sale de etnografie, sunt realizate după surse intermediare, majoritatea de origine franceză şi germană. XIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Nu putem apoi ignora dificultăţile pe care le incumbă cercetarea fenomene-lor spirituale tocmai prin specificul lor ontologic: spre deosebire de faptele ma-teriale (unelte, veşminte, locuinţe, mijloace de transport etc.), manifestările spi-rituale (credinţe religioase, cunoştinţe despre natură, reguli morale etc.) sunt mai greu accesibile observaţiei. Situaţia aceasta a intuit-o Mehedinţi însuşi, a-tunci când, într-o prelegere din cadrul Cursului de etnografie din 1933-1934, vorbind despre eskimoşi, afirma: ,,trebuie să fi locuit cu ei, să fi trăit viaţa lor, ca să-ţi dai seama cam ce valorează ştiinţa lor” (şi, desigur, credinţele lor, mu-zica lor - am citat după varianta multiplicată a cursului, editată, ca dactilogra-mă, de Societatea studenţească ,,Soveja”, p. 88). Avem în aceste cuvinte intui-ţia esenţială a observării participative, aşa cum a înţeles-o Bronislaw Malinow-ski şi cum s-a cristalizat ea ca metodă de bază în cercetările de antropologie culturală. Specificul ontologic de care tocmai am făcut menţiune ar putea ex-plica şi în alt fel puţinătatea abordărilor încercate de Simion Mehedinţi în zo-nele manifestărilor spirituale în raport cu cele materiale: format ca om de ştiinţă la sfârşitul veacului al XIX-lea, Mehedinţi a suferit profund influenţa pozitivis-mului - unul dintre curentele filosofice dominante ale epocii, cu o influenţă ma-joră în cercurile oamenilor de ştiinţă. Or, preceptul pozitivist conform căruia nu trebuie considerate reale decât ,,faptele pozitive”, adică faptele verificabile prin simţuri, descuraja implicit cercetarea universului mental - produsele imaginaţi-ei, miturile, credinţele... În fine, se cuvine să luăm în seamă şi condiţia fiinţei omeneşti, supusă deo-potrivă limitelor naturale şi vicisitudinilor istoriei. Anterior am asemuit Terra cu o catedrală. Dar câte catedrale poate înălţa un arhitect în singura viaţă ce i-a fost hărăzită? * Cât priveşte valoarea actuală a volumului Ethnos, judecata stă sub semnul relativităţii. Etnografia, întru a cărei întemeiere Simion Mehedinţi a conceput lucrarea de faţă, a apărut în secolul al XIX-lea - supranumit ,,secolul naţionali-tăţilor” -, din nevoia popoarelor de a-şi afirma identitatea nu numai cu mijloace politice, ci şi cu mijloace ştiinţifice. Etnografia s-a născut, aşadar, ca studiu al popoarelor. Această funcţie, a-companiată de imaginea speciei umane ca mozaic de grupări etnice, a deter-minat o primă accepţiune a termenului de ,,etnografie”, anume aceea de termen ce desemnează o disciplină ştiinţifică. Acest sens - să-i zicem sensul ,,discipli-nar” - s-a perpetuat până pe la mijlocul secolului al XX-lea. Atunci, specialiştii occidentali în antropologia culturală au asociat termenului respectiv un alt sens. Schimbarea s-a produs însă în două momente. Mai întâi, antropologii britanici (A. R. Radcliffe-Brown, E. E. Evans-Pritchard), au făcut opoziţie unor viziuni venite din secolul al XIX-lea, ce considerau că menirea antropologiei ar fi ace- XV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii ea de a realiza reconstituirea trecutului cultural al omului la scara umanităţii (evoluţioniştii - L. H. Morgan, E. B. Tylor), sau a societăţilor particulare (isto-riştii - Franz Boas, Alfred Kroeber). Radcliffe-Brown socotea însă că reconsti-tuirile istoriste sunt întreprinderi conjecturale, în chip fatal incomplete, astfel încât mult mai profitabil este ca antropologii să studieze cum se structurează şi cum funcţionează un sistem social - aşa au apărut structuralismul (prin Radcliffe-Brown) şi funcţionalismul (prin Malinowski). Cercetătorii, afirmă Radcliffe-Brown, pot continua să se angajeze în reconstituiri cultural-istorice, dar aceasta sarcină revine de fapt etnologiei. În acest punct al demersului teoretic a intervenit Claude Lévi-Strauss, cu o opinie care a fost tacit adoptată şi face epocă şi astăzi. În esenţă, antropologul francez susţine că: ,,Etnografie, etnologie şi antropologie nu constituie trei discipline diferite, sau trei concepţii diferite despre aceleaşi studii. Ele sunt, de fapt, trei etape sau trei momente ale uneia şi aceleiaşi cercetări, iar preferinţa pentru unul sau altul dintre aceşti ter-meni exprimă doar o atenţie predominantă îndreptată spre un tip de cercetare, care n-ar putea fi niciodată exclusiv faţă de celelalte două” (Lévi-Strauss, An-thropologie structurale, 1958, pp. 388–389). În această viziune, etnografia e in-vestită cu sensul - să-i zicem sensul ,,structural-epistemologic” - de etapă primă (empirică) a unei cercetări antropologice, etapă concretizată în culegerea date-lor de teren. Opinia lui Lévi-Strauss, generalizată azi în interiorul comunităţii ştiinţifice a antropologilor, consfinţeşte însemnătatea decisivă a cercetării de te-ren (fieldwork) pentru legitimarea antropologiei ca ştiinţă şi definirea identităţii de antropolog. Revenind acum la Ethnos, este evident că sensul cuvântului ,,etnografie” la care se va fi gândit Simion Mehedinţi când şi-a elaborat această scriere nu pu-tea fi decât primul: acela de disciplină ştiinţifică. Este el cumva un sens desuet? Da şi ba. În mod cert e depăşită concepţia lui Mehedinţi despre antropologie. Nu a-vem însă a-i reproşa ceva în această privinţă, fiindcă el n-a făcut decât să res-pecte spiritul timpului. Într-adevăr, până la mijlocul secolului al XX-lea, în toa-tă Europa continentală (deci în Europa fără Marea Britanie), denumirea ,,antropologie” acoperea studiul biologic al speciei umane, mai concret proble-matica tipologiei şi a variabilităţii omului din punct de vedere raseologic şi so-matic, adică ceea ce astăzi încape în denumirea de ,,antropologie fizică” (spus mai româneşte: ,,antropologie naturală”). După momentul menţionat, conceptul de ,,antropologie” se lărgeşte astfel încât să cuprindă şi registrul cultural al e-xistenţei umane; acest proces de schimbare se petrece şi în ţara noastră - şi încă printr-o sincronizare foarte promptă. În prezent, antropologia generală se îm-parte în două ramuri mari: antropologia fizică şi antropologia culturală (aceasta din urmă fiind o sinteză între sociologie şi etnologia clasică; pentru mai multe XVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii amănunte a se vedea: Gheorghiţă Geană, Antropologia culturală. Un profil epistemologic, 2005). Să preîntâmpinăm şi o posibilă întrebare şi să spunem că prezenţa în scrierile etnografice ale lui Simion Mehedinţi a unor elemente de antropologie fizică (descrieri ale oamenilor în funcţie de pigmentaţie, ochi, nas, păr etc.) se explică prin concepţia lui Mehedinţi despre etnografie: etnografia, în această concepţie, înseamnă “descrierea popoarelor” - începând, tocmai, cu înfăţişarea fizică şi continuând cu aspectele de cultură materială şi spirituală. Să reluăm însă întrebarea: Este sau nu depăşită concepţia lui Simion Me-hedinţi despre etnografie? Dacă o raportăm la mersul ideilor în cercetările an-tropologice, această concepţie este, evident, anacronică. Starea lucrurilor tre-buie totuşi privită şi într-o altă perspectivă, aceea a strategiei culturale. De când febra globalizării a cuprins lumea, sensul clasic al etnografiei - de ştiinţă a popoarelor - pare a fi intrat în eclipsă. Globalizarea însă nu este un fenomen u-nilateral, dimpotrivă, el e contracarat de tendinţele etniciste, de conservare a i-dentităţilor locale, cu un efect de echilibrare benefic pentru destinul umanităţii. Strategia cea mai adecvată în aceste împrejurări se poate sintetiza într-o formu-lă pe cât de simplă pe-atât de bogată în nuanţe şi în înţelepciune: A simţi local şi a gândi global. Sau (în funcţie de scop) şi invers, schimbând accentul. Si-mion Mehedinţi însuşi a fost modelul de savant care a gândit global şi a simţit local. Prin prisma acestei strategii, etnografia (sau, într-o ipostază mai teoretică, etnologia) nu trebuie lăsată să dispară prin absorbţia structural-epistemologică în antropologie. De-a lungul timpului, fiecare popor şi-a creat în felul său un patrimoniu cultural, care îl defineşte şi îl reprezintă în faţa judecăţii universale -deopotrivă în ipostazele acesteia de judecată a istoriei şi a lui Dumnezeu. Or, etnologia este instanţa menită să protejeze patrimoniile locale de orice agresi-une de tip global. În lumina acestei strategii trebuie privită concepţia lui Simion Mehedinţi despre etnografie, concepţie reiterată astăzi, prin editarea în premieră a tratatu-lui Ethnos. Celebră până acum în absenţă, această scriere - chiar dacă incom-pletă - se înfăţişează de azi înainte comentariilor şi criticii valorizatoare ca o o-peră vie, reală. Gheorghiţă GEANĂ XVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii PENTRU SALVAREA ,,ETHNOSULUI”1 La puţini autori, ca la Simion Mehedinţi, se vede atât de expresiv, adevărul aforismului ,,Habent sua fata libelli”, cărţile au destinul lor! Când priveşti în ansamblu opera profesorului, ai impresia că te afli în faţa unui peisaj cu reliefuri măreţe, cu podoabe fastuoase ale naturii, şi totuşi, unele lucruri care ar fi trebuit să fie, lipsesc - insule care s-au scufundat, păduri şi li-vezi care s-au nimicit… Optimism şi melancolie totodată. Fără să vrei, te gân-deşti la lucrarea unui om de ştiinţă german, care a scris o carte despre cărţile care n-u mai apărut, deşi au fost într-un fel sau altul, anunţate. Numai că, în cazul de faţă, e vorba de ceva şi mai complex: sunt cărţi, la care s-a gândit nu-mai profesorul nostru, fără să le anunţe ori chiar cărţi pe care putea să le scrie, dar nu şi le-a anunţat nici lui însuşi. Toate acestea alcătuiesc lotul dramatic al cărţilor pierdute ori nescrise ale marelui nostru profesor. Lăsând la o parte regretul că, privind ansamblul operelor profesorului, nu vezi şi o traducere într-o limbă occidentală a monumentalei ,,Terra”, ori că nu vezi o ediţie definitivă a ,,operelor complete”, care începuse să apară acum vreo cincisprezece ani, dar pe care actualul diluviu istoric a oprit-o la primele două volume, dar te gândeşti la anume opere, care şi-ar fi găsit atât de organic locul în peisajul creaţiilor ştiinţifice şi literare ale lui Simion Mehedinţi! De exemplu, un roman al transhumanţei! Despre aptitudinile literare ale sale fac elocventă 1 Vasile BĂNCILĂ (1897-1979), Brăila, eseist. Voluntar în Războiul pentru Întregirea Neamului, decorat cu Medalia Victoria şi Ordinul ,,Mihai Viteazul”. Studii de filozofie la Uni-versitatea din Bucureşti şi la Paris. Colaborări la: Ideea europeană, Gândirea, Universul lite-rar, Gând românesc, Revista de filozofie, Revista generală a învăţământului, Ethos, Steaua, Vatra, Secolul XX, Luceafărul, Tribuna României etc. Studii închinate unor mari personalităţi: V. Pârvan, C. Rădulescu-Motru, Lucian Blaga: Doctrina personalismului energetic a dlui Ră-dulescu-Motru, Tragicul lui Pârvan, Lucian Blaga energie românească, Portrete şi semnifi-caţii, Reforma calendarului, Autohtonizarea filosofiei. A susţinut conferinţe radio despre: L. Blaga, I. Chinezu, N. Iorga, Panait Istrati, Titu Maiorescu, S. Mehedinţi etc. V. Băncilă îmbină în eseistica sa problematica filosofică, antropologică, pedagogică, etică şi estetică cu preocupări de etnologie, filosofia culturii şi a religiei, pledând pentru întoarcerea la ,,izvoare”, pentru ,,au-tohtonizare”. Esenţa studiilor sale este exprimată în parafraza: ,,Sunt logos în ethosul neamului meu/ Şi-i tălmăcesc viziunea şi idealul” (Lucian Blaga eseist, 1934). Aceste cuvinte explică pledoaria călduroasă pentru darea la iveală, cu orice preţ, a operei ,,Ethnos” de S. Mehedinţi, ţel care ne-a încălzit şi pe noi. XVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii dovadă nuvelele şi schiţele din minunatul volum ,,Oameni de la munte”, ca şi întreaga operă ştiinţifică, în care forma literară e tot timpul de cristal curat. El însuşi spune, vorbind despre eroul uneia din nuvelele de mai sus, că a spus a-colo ,, amintirea suirii şi coborârii turmelor, obicei străvechi, care îngăduia celui mai tânăr cioban să străbată, în câţiva ani, tot ţinutul, din vârful munţilor până în stepele Bugeacului, ale Dobrogei şi Crimeii”1. Închipuiţi-vă acum pe profesorul nostru, când era încă un om foarte tânăr, că ar fi plecat, timp de câ-ţiva ani, cu o turmă de oi şi, rupt complet de lumea ,,civilizată” şi instalat în a-dâncă, mitică şi tâlcuitoare preistorie, ar fi bătut drumurile între Carpaţi şi Cri-meea, ori şi mai departe în tovărăşia ciobanilor, a câinilor şi a întâmplărilor pe care i le-ar fi scos în faţă destinul! Romanul pe care l-ar fi scris după aceea, ar fi emoţionat veacurile. Dar să zicem că o asemenea rupere de lume ar fi fost lu-cru greu, ceea ce e foarte adevărat. O lucrare de ştiinţă, însă, despre păstoria la români, era lucru mai posibil şi la aceasta s-a gândit însuşi profesorul. ,,O lu-crare geografică şi etnografică despre Păstoria la Români sunt încredinţat că sta în cadrul posibilităţilor celui ce scrie aceste cuvinte. Mai mult: el crede că puţini dintre contemporani ar fi fost mai aproape de un astfel de subiect decât ce care se deşteptase la viaţă în mijlocul pendulării turmelor între Carpaţi, Du-năre şi Mare. Că n-a apucat să scrie această lucrare, îi va părea rău până la sfârşitul zilelor sale”2. Sunt însă alte opere, pe care profesorul le-a scris chiar, dar pe care straniul destin al cărţilor a făcut ca ele să nu apară niciodată. Unde sunt paginile care compuneau descrierea ,,Noaptea din Chilugeni”, pagini scrise la o mare tempe-ratură de inspiraţie, în timpul studenţiei înaintate, şi care trebuia să constituie culmea de argint transfigurat a impresionantelor descrieri ale munţilor Sovejei, câte s-au salvat şi au luat loc în nepreţuita autobiografie ,,Premise şi concluzii la Terra”? Aceste pagini s-au pierdut odată cu miile de pagini, surori bune întru frumuseţe spirituală, ale bibliotecii profesorului! ,,Sfântă noapte din Valea Chilugenilor, cine va putea să te arate vreodată lumii cu cea mai bogată risipă de stele din câte s-au pomenit în adâncurile cerului!”3 Atâta mărturie ne-a ră-mas despre descrierea pierdută poate pentru totdeauna. Noaptea sfântă a Chilu-genilor nu-şi va găsi niciodată poetul ei. O altă lucrare, care a avut aceeaşi soartă finală şi chiar mai definitivă, fiin-dcă ,,Noaptea din Chilugeni” s-ar putea ca, printr-un miracol, să se regăsească, pe când aceasta, de care e vorba, a intrat în neant aproape imediat după ce a fost scrisă, e studiul ,,Barbarii”, scris cu vârfuri de sabie şi cu litere de foc, la 1 S. Mehedinţi – Premise şi concluzii la Terra, Monitorul Oficial şi Imprimeriile Statului, Imprimeria Naţională, Bucureşti, 1946, pp. 216-217; 2 Idem, p. 225; 3 Idem, p. 101. XIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii sfârşitul anului 1916 şi pe care l-a devorat puhoiul războiului, al ,,Barbarilor”, asemenea unui căpcăun care se hrăneşte cu copii abia născuţi. În sfârşit, profesorul ne mărturiseşte, cu discreţia sa gravă, şi despre alte lu-crări, ,,înseilări literare”, ,,rămase şi până azi în manuscris” şi care în alte îm-prejurări ar fi ajuns la ,,rotunjire”1. aceste lucrări ar fi dat o şi mai mare den-sitate volumului ,,Oameni de la munte” şi, astfel, lumea românilor primordiali ar fi apărut mai completă. Dar destinul cărţilor e adeseori un poznaş tragic. Şi cu aceasta, venim la ceea ce ne doare cel mai mult, declarând, de la înce-put, că scopul rândurilor de faţă e să lupte pentru un destin mai bun sau să îm-blânzească destinul, fie şi în ceasul al doisprezecelea, al acelei mult aşteptate o-pere ,,Ethnos”, ,,continuare la Terra”, ,,împlinire la Terra”, cum îi spune autorul însuşi, adăugând că ,,grija pentru Ethnos” l-a împiedicat să scrie alte lucrări. După ce s-a ocupat de aspectul fizic al planetei, profesorul urma să se ocupe şi să ne arate lumea umană, care populează această planetă. Aici inteligenţa filo-sofică şi talentul literar al profesorului nostru ar fi fost la larg şi ar fi construit un adevărat monument megalitic în lumea cărţilor. Pe lângă materialul etnogra-fic imens, care ar fi intrat aici şi ar fi fost pus la dispoziţia cititorilor, prezentat cu puterea de caracterizare literară plină de proprietate şi de vânjoşenie a auto-rului, dar aici trebuie să se consemneze şi să se desfăşoare pe larg, tocmai doc-trina lui privitoare la neamuri şi la viaţă. Şi încă ceva: tot aici urma să se facă a-plicarea la neamul românesc, aplicare atât ca descriere a ceea ce a fost, cât şi ca luminoase şi puternice indicări de drumuri. Pentru români cel puţin, Ethnos era mai important chiar şi decât Terra. Iar regretul nostru e cu atât mai mare, cu cât această carte a fost, de fapt, compusă în mod oral şi prezentată ca o epopee şti-inţifică, într-un şir de mulţi ani, la Universitate. Nu trebuia decât răgazul pentru ca opera rostită să fie coborâtă pe hârtie şi să primească ultima modelare a sculptorului abstract. De aceea, autorul însuşi a anunţat de mai multe ori aceas-tă carte şi a citat chiar anume capitole în alte lucrări ale sale. ,,Când Ethnos va fi la îndemâna oricui”, spune profesorul în autobiografia sa - dar adaugă, apoi, o notă melancolică: ,,autorul fiind despărţit de cărţile sale, lucrul devine tot mai îndoielnic”2. Aici destinul cărţilor s-a manifestat cu totul şi cu totul neaşteptat. Ce e de făcut acum? O încrucişare de braţe sau o ultimă încercare? Câtă vreme mai există o posibilitate, încrucişarea de braţe nu e indicată. Ştim că profesorul nu admite să se încrucişeze braţele decât în faţa Eternităţii, dar e vorba de interpretarea situaţiei. De aceea facem două propuneri. Prima, în cazul când se poate căpăta înapoi biblioteca, să se revină la gân-dul turnării operei în forma ei iniţială. Ştim că, în ultimul timp, s-au dat înapoi 1 S. Mehedinţi – Premise şi concluzii la Terra, op. cit. p. 222; 2 Idem, p. 227. XX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii operele pinacotecii din Dresda. Tezaurul român însuşi a intrat în ţară şi azi e un mare muzeu, iar de curând s-au înapoiat ,,Bibliotecii din Gotha (Germania Oc-cidentală) 12.000 de volume, printre care sute de manuscrise vechi în limbile o-rientale şi occidentale, precum şi câteva colecţii de reviste rare”1. De ce atunci n-ar fi cu putinţă retrocedarea bibliotecii profesorului? A doua propunere, în cazul când prima nu se poate totuşi realiza, e să ne mulţumim cu o soluţie mai modestă, dar care nu e deloc de dispreţuit: publicare cursurilor profesorului după ce vor fi revizuite de el însuşi! Aceste cursuri s-ar putea găsi şi aduna, nu cu prea multă greutate, toate sau aproape toate. Ştim că aceste cursuri au fost uneori rău înregistrate de stenografi, din care cauză pro-fesorul a spus odată că va lăsa prin testament ca ele să fie distruse, ceea ce s-ar fi putut face dacă ar fi apărut ,,Ethnos”. Dar acum ele sunt singura bază şi a le distruge, ar însemna să se piardă totul. Iar revizuite de profesor, puse în ordinea pe care ar fi avut-o ,,Ethnos”, completate în rezumat acolo unde sunt goluri, e-ventual cu unele suprimări sau concentrări şi, mai ales, cu o substanţială prefaţă în care să se arate care era concepţia şi planul ,,Ethnosului” - ele ar deveni un bun de preţ al culturii noastre. În general, cursurile profesorilor de vocaţie nu trebuie să fie subapreciate, mai ales când ele sunt singurul document al unui gest spiritual din trecut. U-neori ele au valoare chiar alături de cărţile care s-au scris, de autorii înşişi, des-pre acelaşi subiect şi cu acelaşi material. O parte din cursurile lui Pierre Janet, de exemplu, făcute la Collège de France, s-au stenografiat şi tipărit şi azi sunt căutate şi uneori citate de oameni de ştiinţă, deşi Janet şi-a consemnat în scris i-deile şi descoperirile lui. În cazul când cursurile sunt singura mărturisire, ele trebuie strânse cu pietate şi valorificate. Dacă nu s-ar fi păstrat, pe bază de note luate de studenţi ori de stenograme, ideile multor profesori, noi n-am fi ştiut azi mare lucru, de exemplu, despre filosofia lui Jules Lachelier, expusă în cartea lui Gabriel Séailles, pe baza notelor de la curs. N-am fi avut niciodată estetica, fi-losofia religiei şi filosofia istoriei ale lui Hegel, publicate pe bază de cursuri ră-mase. În România, n-ar fi fost nici volumele de istorie a filosofiei contempo-rane ale lui P. P. Negulescu, care sunt, de fapt, vechi cursuri revăzute de autor şi n-am fi avut nici cărţile incisive ale lui Nae Ionescu, toate cursuri stenogra-fiate, pe care autorul nu le-a revăzut niciodată… Cărţile au destinul lor, iar destinul implică şi lupta. Trebuie încercat orice pentru ca să se salveze Ethnosul, în frumuseţea lui dintâi sau măcar într-o res-taurare a lui. Toţi cei ce au cursuri ale profesorului - şi ştim şi noi pe unii, care citesc şi recitesc astăzi, cu încântare, aceste cursuri - să le păstreze şi să le pre-zinte la cerere: avem norocul că autorul lor le poate primi şi revizui el însuşi, 1 Contemporanul, 21 sept. 1956. XXI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii pentru care lucru ne prosternăm în faţa Providenţei şi o rugăm să ne ajute în gândul nostru. Ştim, desigur, că între Ethnos şi cursurile revăzute şi tipărite, deosebirea va rămâne întotdeauna mare. Dar va fi o compensaţie şi, încă, una de preţ, care va lăsa să doarmă liniştiţi pe toţi cei care astăzi, nu se pot mângâia cu dispariţia Ethosului. Vasile BĂNCILĂ XXII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii S I M I O N M E H E D I N Ţ I SPIRIT ENCICLOPEDIC Orice introducere în opera lui Simion Mehedinţi, va trebui să ţină seama de evaluarea pe care autorul însuşi o face creaţiei sale în ,,seara tuturor zilelor”, la venerabila vârstă de 83 de ani - 15 sept. 1951. Această dorinţă testamentară, am descoperit-o într-un document inedit aflat în arhiva familiei, document care a stat la baza antologiei, de autor, ,,S. Mehedinţi - Synopsis”1. În succinta prezentare a operei lui Simion Mehedinţi, vom ţine cont de pre-ferinţele savantului în gruparea scrierilor pe domenii, în stabilirea ordinei de prezentare, în care identificăm domeniile de cercetare, făcând adăugirile care se impun pentru fiecare domeniu abordat. Mai remarcăm, din acest document, faptul că Mehedinţi spera într-o ediţie restrânsă a operei sale, în care să se tipă-rească lucrările cele mai dragi acestuia, deoarece, credem noi, pierduse speranţa că va mai fi continuată seria de ,,Opere complete” iniţiată de Fundaţiile Cultu-rale Regale, în 1942,. Viaţa. Simion Mehedinţi, cel din urmă vlăstar al familiei Neculai şi Voica Mehedinţu, s-a ivit ,,la anu unamie optu sute şazezeci şi opt, luna octomvrie, ziua optsprezece - când a fost declarat copilul - Semionu a lui Neculai Me-hedinţu, de secsu bărbătescu, născutu altăieri, în comuna Soveja, la casa pă- 1 Notă: În anul 2001, am descoperit în arhiva familiei Simona Mehedinţi, nepoată de fiu a savantului, următorul document: ,,15 IX 1951; Soveja; Culegeri; *Ştiinţă, *Literatură, *Educaţie, *Critică, *Politică, *Polemică; 1. Ştiinţă: Obiectul şi metoda g[eografiei], cu nota din Paris, Coordonate etnografice: Civilizaţia şi cultura, Trilogia ştiinţei, Caracterizarea nea-mului carp[atic]; 2. Literatură: Fagul, Ciutacu, Buruiană, Bătrânii; 3. Educaţie: Către noua generaţie, Pentru biserica noastră, Pentru români (după război), Acum ori niciodată (după întregire). Prefaţă; 4. Critică: Jubileul Conv[orbirilor] lit[erare], Primăvara literară, Odobescu (…arta rămâne - T[itu] M[aiorescu]), Maiorescu; 5. Politică: Politica de vorbe, Politica de fap-te (Tertulian), Politica naţională (4 discursuri – Poporul, 1913); 6. Polemică: Concepţia [ma-terialistă a istoriei] (Gherea), Către Popeştii [partidului liberal], Naţionalismus latrans, Epoca de pleavă (?). (Cam trei volume). (Pe dos prefaţa…) În 1942, se începuse tipărirea Operelor complete. Şi biblioteca (dăruită Academiei Române), şi manuscrisele s-au risipit… Apro-piindu-se acum seara tuturor zilelor, am [în]cercat să culeg pentru prieteni şi studenţii de odinioară câteva pagini din momentele mai semnificative ale vieţii fostului profesor. Ni-merit-am alegerea, ori nu? Voi afla, poate, din părerile altora, dacă am greşit. Personal, sunt încredinţat că greşeşte omul cât trăieşte şi numai câte o dată nimereşte. S-ar putea - cine ştie - să iasă şi unele îndreptări. Dreptatea nu strică niciodată nimănui. S. M[ehedinţi].”. XXIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii rinţilor săi” [16 octombrie 1868]1. Interesant este faptul că eroarea privind anul naşterii lui Simion Mehedinţi s-a perpetuat până în anul 1997 când Asociaţia ,,Simion Mehedinţi”, Focşani-Vrancea, care a tipărit ed. a VIII-a a lucrării pe-dagogice ,,S. Mehedinţi-Soveja – Altă creştere. Şcoala muncii”, a publicat în facsimil actul de naştere al lui Simion Mehedinţi, act existent la Arhivele Na-ţionale, Focşani, Vrancea. Originea sovejană, acolo unde s-a zămislit Mioriţa, a considerat-o ca pe un blazon de înaltă nobleţe, fapt pentru care mai târziu a a-dăugat numelui său şi Soveja. ,,Omul acela [S.M.] a avut un mare noroc în via-ţă. S-a născut în fundul unui sat de munte, din părţile Vrancei. Tatăl lui ştia nu-mai carte bisericească veche, iar mama lui nu ştia nici să citească. Mare no-roc, fiindcă de la dânsa am aflat cum se vorbeşte româneşte, fără cuvinte stră-ine, cum sunt multe prin cele cărţi”.2 Tatăl său se trage dintr-o familie de preoţi: bunicul savantului fusese preot în sat, iar fraţii lui Neculai Mehedinţu, tatăl savantului, la fel. Ion Mehedinţu, fra-tele mai mare, era preot la Soveja, iar ceilalţi doi fraţi, călugări la Mănăstirea lui Matei Basarab. Tatăl savantului - dascăl la biserica satului - nu a mai deve-nit preot, deoarece Soveja nu avea decât o singură parohie. Neculai şi Voica (Guriţă) Mehedinţu au avut 11 copii, dintre care 7 au murit, din copilărie, de vărsat. Cine scăpa de această teribilă boală trăia până la adânci bătrâneţe, cum s-a întâmplat şi cu Simion. Cei patru copii ai lui Neculai şi Voi-ca au fost: Neculai - seminarist la Cetatea Albă şi preot la Păuneştii Vrancei; Marina, căsătorită cu preotul Constantinescu în Soveja; Ion, preot la Soveja, şi Simion, academician, întemeietorul geografiei române moderne, ,,profesor de geografie şi de etnografie”, cum îi plăcea să i se spună. Dintre toţi fraţii, Simion a fost mai apropiat de Marina, tuşa preoteasă, fe-meie straşnică, rămasă văduvă cu cinci copii, crescând şi pe cei şapte ai lui Ion, care a murit de tânăr. Tot ea l-a îngrijit şi pe Simion, când a rămas orfan de mamă, la numai zece ani sau când s-a îmbolnăvit prin cele străinătăţi (1898). Copilăria3 va fi fost ca a tuturor celor de seama lui, până s-a dus la şcoală, pentru că ,,Boala de care a pătimit cel mic, dintre cei patru rămaşi în viaţă, n-a 1 Registrul Starei Civile al Comunei Soveja, pentru născuţi, Plasa Zăbrăuţi, Districtul Putna, p. 28, Direcţia Judeţeană, Arhivele Naţionale, Vrancea. Vezi şi studiul ,,Un sistem operaţional de filosofie a culturii” de Gh. Geană, în: ,,S. Mehedinţi - Civilizaţie şi cultură”, Ed. ,,Trei”, 1999, Bucureşti, pp. 5-6 sau ,,Precizări necesare în biobibliografia lui Simion Mehedinţi” de Şerban Dragomirescu şi facsimilul actului de naştere, în: ,,S. Mehedinţi-Soveja -Altă creştere. Şcoala muncii”, ed. a VIII-a - cu adăugiri, Ed. Viaţa Românească, Bucureşti, 1997, pp. 249-251; 2 S. Mehedinţi - La ceas de taină, Discursuri . Conferinţe, vol. II, Ed. Terra, Focşani, 2001, p. 346. 3 S. Mehedinţi - Premise şi concluzii la Terra, amintiri, mărturisiri, ed. a II-a, Ed. Viaţa Românească, Bucureşti, 1998, p. 15; XXIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii fost vărsatul, ci şcoala” - aluzie la metodele nepedagogice şi la pălciile de vergi, care erau la mare cinste şi cu care dascălii îşi îndemnau elevii la învă-ţătură. Când era mic, mergea cu vitele la păscut, se juca, zburda prin poienile co-drilor Sovejei, bucurându-se de verdele brazilor şi de cântecul păsărilor, sor-bind cu nesaţ şi împărtăşindu-se din icoanele Zboinei, Răchitaşului, Văii Chi-lugului: ,,Coborând de la odăi, în urma vitelor, cu saci şi cai mânaţi dindărăt, cu boi prinşi la tânjală, cu moşnegi călări şi argaţi târând bâta după ei, lumea copilăriei a dat peste mine în sat. La noapte voi auzi iarăşi clinchetul domol de la clopotele vacilor care rumegă pe jumătate adormite”1. Lumea copilăriei a săpat adânc în sufletul celui care abia venise pe lume. Deşi a plecat de mic de acasă - pe la nouă, zece ani - imaginea satului de sub codru, l-a urmărit ca pe nimeni altul, lăsând chiar cu limbă de moarte să fie dus în cimitirul alor săi, din Soveja - lucru care s-a înfăptuit în octombrie 1993. Satul natal i-a dat chiar şi a doua viaţă. Când prin cele străinătăţi s-a îmbol-năvit rău de tot, a revenit la obârşie, a reînnodat firul cu ai săi: ,,m-am simţit u-na cu toţi ai mei de azi şi de totdeauna”, iar datina ,,mai trainică decât pietrele mormintelor”, i-a dat puterea şi forţa să o ia de la capăt, să se întoarcă şi, în-zdrăvenit, să intre din nou în luptă şi să cucerească lumea ştiinţei şi a culturii. Începutul şcolii a însemnat, într-un fel, sfârşitul copilăriei, deoarece aceas-ta a fost o cumplită corvoadă, în care metoda de predare era una: ,,lovirea cu palcea sau cu varga (de salcie, de mesteacăn ori de prun). Şcoala a fost cea dintâi pacoste pe capul copilului din Soveja, unde oamenii trăiseră, până a-tunci, ticniţi, [liniştiţi n. a.] având tot ce le trebuia, iar pe deasupra, şi bune îndrumări la învăţătură”3. După primele trei clase absolvite la Soveja, următoarele două clase le-a ur-mat la Vidra ,,unde se adunau copiii fruntaşilor din toată Vrancea”. Aici, alte orizonturi, altă viaţă, alţi oameni. În locul codrilor de brad, a pădurilor de fag şi de stejar, în locul Dragomirei - ,,un biet pârâu de raţe şi de gâşte” - a întâlnit Râul Putna care, atunci când venea învolburat, era ,,spaima lumii”. Şcoala era cam aceeaşi - ,,dondăneam pe de rost, ceea ce monitorul ne da, de ici până co-lo”. Dacă învăţătura de la şcoală nu era diferită de cea primită la Soveja, învă-ţătura cea adevărată i-a arătat copilului coborât de sub zidurile Mănăstirii lui Matei Basarab, că mai sunt şi alte locuri care merită să fie văzute. Vidra, Poarta Vrancei, era o altă lume, cu altă vorbă, curat moldoveneas-că, cu oameni mai molcomi. Sovejenii duc cu ei temperamentul şi nervul mo-şilor din partea sudică a Carpaţilor - Rucăr şi Dragoslavele - alte bordeie, alte 1 Idem, p. 108; 3 Idem, pp. 15-16. XXV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii obiceie. Toate acestea, la un loc, i-au trezit în suflet curiozitatea şi darul ob-servării, iar când a ajuns la oraş sau prin cele ţări, a înţeles că plaiuri ca la So-veja nu-s nicăieri pe lume. Au urmat apoi şcolile de la oraşe: Seminarul de la Roman - 4 ani; Semi-narul Central de la Bucureşti - 1 an; Liceul ,,Unirea” din Focşani - 1 an (1885-1886, clasa a V-a) şi Colegiul ,,Sfântu Sava”, din Bucureşti - 3 ani (1886-1889, clasele VI-VIII). Schimbările dese ale şcolilor şi ale profesorilor, nu numai că nu l-au deru-tat, dar i-au dat şi o altă învăţătură - şcoala vieţii - o altă perspectivă, i-au dat posibilitatea de a face comparaţii şi chiar şansa de a întâlni câte un dascăl de is-pravă. La Roman, l-a întâlnit pe profesorul de istorie, D. Grăjdeanu, om fără prea multă carte, dar ,,cu respect de sine”; la Seminarul Central, pe profesorul Cons-tantin Georgian, care i-a trezit gustul pentru limba latină; la Focşani, pe Savel Rahtivan, care i-a dezlegat mintea pentru a înţelege frumuseţile matematicii, iar la Sfântu Sava l-a întâlnit pe profesorul de filosofie, D. Laurian, ,,om cu bun simţ”, care le vorbea elevilor ca un părinte: ,,Cu o singură privire, cu un singur cuvânt ştia să ţină în frâu orice abatere de la buna cuviinţă (…), totdeauna se-ver în judecată, însă potolit în cuvinte”1. Aceşti profesori i-au sădit în suflet pa-siunea pentru istorie, matematică şi pentru limba latină. Să nu uităm că Me-hedinţi a fost întâi student la matematică ,,urmând celui mai adânc îndemn”, dar a renunţat după o lună, când trebuia să achite gazda. A avut atunci şansa – viaţa nu e geometrie - de a fi apărut o bursă la Seminarul Normal Superior. Ob-ţinând bursa, proaspătul bacalaureat avea asigurate condiţiile materiale, pu-tându-se ocupa, cu toată energia de studii. Trebuie amintit faptul că statul ro-mân dădea destul de multe burse la şcolile care pregăteau dascăli. Pe de altă parte, Mehedinţi a avut marea şansă de a întâlni aici doi mari profesori: Titu Maiorescu şi Alexandru Odobescu, personalităţi care îi vor marca întreaga via-ţă. De la Maiorescu a luat dragostea pentru profesorat, ataşamentul faţă de ti-neri, logica şi arta discursului, implicarea în educaţie - conferinţele populare – pasiunea excursiilor, concretizată în celebrele Congrese ale profesorilor de geo-grafie (1904-1942). De la Odobescu i-au rămas atât înclinaţia către frumos, cât şi orientarea spre geografie. Odobescu a fost cel care l-a recomandat pentru bursa oferită de Societatea Geografică Română şi tot el a fost cel care l-a în-demnat să meargă în Franţa pentru a studia geografia, cu toate că Maiorescu nu a fost prea încântat, sugerându-i studiul istoriei, spunându-i că geografia nu ar avea nici un viitor, aceasta fiind pe atunci ,,cenuşăreasa ştiinţelor”. 1 S. Mehedinţi – Premise şi concluzii la Terra, amintiri şi mărturisiri, op. cit., p. 22. XXVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii În perioada studiilor universitare de la Facultatea de Litere şi Filosofie (1889-1892), Mehedinţi va desfăşura o prodigioasă activitate de organizare a studenţilor în cadrul ,,Ligii pentru unitatea culturală a românilor”1 (24 ian. 1891), din comitetul căreia făcea parte, alături de: P.P. Negulescu, G. Murnu, N. Vicol, I. Lupulescu (secretar), M. Dragomirescu, Grigore Brătianu (casier), Al. Orăscu (preşedinte) şi alţii. La 11 ian. 1891, cu ocazia ,,primirei dele-gaţiunilor diferitelor corporaţiuni ale ţerei” şi a împlinirii unui sfert de veac de la urcarea pe tron a regelui Carol I, o delegaţie a Ligei, din care făcea parte şi S. Mehedinţi, solicită regelui să sprijine cauza Ligii, cauza tuturor românilor. Regele a mulţumit şi a asigurat delegaţia de ,,neadormita sa îngrijire pentru cultura neamului românesc”2. Din iniţiativa Ligii, S. Mehedinţi, alături de alte personalităţi ale vieţii noastre culturale – V. A. Urechia, B. Şt. Delavrancea, C. Rădulescu-Motru, N. Iorga şi alţii – au prezentat conferinţe prin care au relevat continuitatea şi unitatea poporului român. S. Mehedinţi împreună cu P. P. Ne-gulescu au redactat ,,Memoriul studenţilor universitari români privitor la si-tuaţiunea românilor din Transilvania şi Ungaria”3, tipărit în limbile: română şi franceză, în 13.000 de exemplare şi difuzat în toată Europa. Acest Memoriu a i-ritat guvernul de la Budapesta care a invitat studenţii maghiari să dea un răs-puns studenţilor români, prin care să măsluiască realitatea. ,,Studenţii unguri încearcă să răspundă acestui rechizitoriu printr-o broşură intitulată: Les Rou-maines et la nation hongroise. Réponse au mémoire des étudiants universi-taires roumains sur la situation des Roumains de Transylvanie et de Hongrie, Budapest, 1891. Ei afirmă în acest răspuns că ,,românii ungari n-au nici un mo- 1 NOTĂ: La sfârşitul sec. al XIX-lea, s-a intensificat lupta românilor din Imperiul Habs-burgic pentru a se uni cu ţara. Este perioada cunoscută în istorie sub numele de Mişcarea me-morandistă. Tineretul universitar a organizat acţiuni proprii care au culminat cu înfiinţarea Li-gii pentru Unitatea Culturală a Românilor. La Bucureşti, s-a creat un grup de sprijin, avându-l în frunte pe Ioan Slavici, revenit în ţară după ce fusese închis la Vacz. Acest grup îşi propunea să strângă bani şi cărţi pentru a ajuta ,,bibliotecile poporale de peste munţi”. Ştirea că guvernul de la Budapesta urmărea introducerea limbii maghiare în grădiniţe şi în azilurile de copii a creat o atmosferă incendiară. În aceste condiţii, studenţii Universităţii bucureştene au hotărât crearea unei societăţi care să sprijine lupta românilor din Transilvania. Întrunirile organizatorice au în-ceput la 16 oct. 1890 în aula Universităţii. ,,Cea de a doua întrunire pregătitoare a avut loc la 24 oct. sub preşidenţia lui S. Mehedinţi” (cf. Petre Dan - Asociaţii, cluburi, ligi, societăţi -Dicţionar cronologic, Editura Ştiinţifică şi Enciclopedică Buc., 1983, pp. 194). Această întru-nire a hotărât constituirea unui comitet de acţiune şi elaborarea unui Memorandum, prin care să se adreseze opiniei publice interne şi internaţionale; 2 Ion Lupulescu - Raportul general despre activitatea Comitetului central al Ligei pentru unitatea culturală a românilor, Lito-Tipografia Carol Göbl, Bucureşti, 1891, p. 129; 3 * * * - Memoriul studenţilor universitari români…, Tipografia Carol Göbl. Bucureşti 1891, 52 p. XXVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii tiv să se plângă împotriva patriei maghiare”1.4În replică, studentul Aurel C. Popovici a publicat La Question roumaine en Transylvanie et en Hongrie. Replique de la jeunesse universitaire roumaine de la Transylvanie et de la Hongrie a la Réponse faite par la jeunesse universitaire magyare au Mémoire des étudiants universitaires de Roumanie. Avec une carte etnographique de l'Autriche-Hongrie et de la Roumanie. Vienne, Budapest, Graz, Cluj (Replică a Junimii Academice Române de la universităţile din Viena, Budapesta, Graz şi Cluj - Viena 1891), în limbile română, franceză, germană, engleză spaniolă şi i-taliană, retipărită în 1892, în 12.000 de exemplare, la iniţiativa Ligii de la Bu-cureşti. Atât Memoriul cât şi Replica au avut un mare impact în plan inter-naţional, acţiunea studenţilor români fiind întâmpinată cu o caldă simpatie, de cancelariile occidentale şi de cele mai importante organe de presă: Le Figaro, Le XIX-e Siècle, La France, La Bataille, La Vérité, Le Gaulois, Le Soleil, La Lanterne, La République Française, Le Siècle, L‘Eclaire, Le Mémorial Diplo-matique etc, etc… L’Association Générale des Etudiants de Paris a manifesté sa sympathie pour la cause roumaine, défendue par le Mémoire, par un article intitulé: Revendications roumaines…”3 Între timp (1892), Mehedinţi termină Facultatea de Litere şi Filosofie a Se-minarului Normal Superior din Bucureşti şi trece examenul de licenţă, cu cali-ficativul Magna cum laude. La îndemnul lui Al. Odobescu se înscrie şi obţine, de la Societatea Română de Geografie, o bursă pentru a studia geografia la Pa-ris. Ajuns în ,,oraşul luminilor”, S. Mehedinţi continuă activitatea în cadrul Li-gii, iniţiind, în 1893, Charta rotundă,4 o foaie volantă, scrisă de mână, gândită ca un periodic lunar care să aibă următoarea rută: Paris, Viena, Budapesta, Cluj, Bucureşti, Anvers şi Graz. ,,Iniţiativa Chartei rotunde aparţine lui S. Me-hedinţi, pe atunci student, membru activ al Secţiei din Paris a Ligii Culturale. El este şi autorul interesantului editorial care, mai ales în prima sa parte, dez-văluie o adevărată concepţie politică, menită să imprime tineretului studios o orientare naţional-politică unitară”. Deşi a avut o existenţă foarte scurtă, doar un număr, Charta rotundă ne dezvăluie activitatea studenţimii române din ţară şi din străinătate, în sprijinul românilor din Imperiul Austro-Ungar şi din Transilvania. Tinerimea universi- 1 Grigore Nandriş - Aurel C. Popovici (1863-1917), Tipografia Mitropolitului Silvestru, Cernăuţi, 1937, p. 12. 2 George Moroianu - Les luttes des roumains transilvayns pour la liberté et l’opinion europeenne - episodes et souvenirs, Paris, Librairie Univer-sitaires, J. Gamber 7, Rue Danton, 1933, pp. 72-73; 3 Şerban Polverejan - Din activitatea studenţilor români în străinătate, ,,Charta rotun-da(1893)”, în: Acta Musei Apulensis, Apulum VII/II, arheologie-istorie-etnografie, Alba Iulia, MCMLXIX, pp. 187-202; 4 Idem, p. 189. XXVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii tară din România, prin Memoriul său, nu dorea să se amestece în treburile in-terne ale Imperiului, ,,în conflictele interne ale vecinilor, ci facem apel la ti-nerimea liberală din Europa pentru a-i sili pe reacţionarii nobili din Ungaria să asculte de glasul timpului, să se supună şi să facă act de liberalism”1. Ajuns la Paris, la începutul anului 1893, S. Mehedinţi se avântă cu acelaşi elan şi în activitatea de instruire pe tărâmul geografiei. Pentru că la Sorbona se predau cursuri de geografie regională - geografia coloniilor franceze - Mehe-dinţi ajunge la École Normale Supérioare ,,unde erau primiţi cei mai aleşi ti-neri francezi destinaţi carierelor intelectuale”. Aici l-a întâlnit pe ,,singurul mare geograf francez din acea vreme, pe Paul Vidal de la Blache, care nu a-junsese profesor la Sorbona, dar preda cu însufleţire şi geniu la acea renumită şcoală”2, fiind considerat de către continuatorii săi un adevărat întemeietor al geografiei umane franceze. Înţeleptul dascăl l-a sfătuit pe tânărul de la Gurile Dunării, venit să dezlege tainele geografiei, să meargă la Berlin, unde şcoala geografică era cu mulţi paşi înainte, prin activitatea unor înaintaşi ca Humboldt şi Ritter. Prin diversificarea mijloacelor de informare, se adunase un imens ma-terial documentar, care trebuia sistematizat şi pe baza căruia să se traseze liniile de forţă, să se stabilească principiile unitare ale cenuşăresei ştiinţelor - geogra-fia. Acest lucru îl va face Oskar Peschel care va prezenta o operă clară şi siste-matică, cu principii şi argumentare, prin care ,,geografia dobândise iarăşi prestigiul academic de care se bucurase în prima jumătate a secolului”3. Alături de Peschel, Ferdinand von Richthofen va fi cel care va pune bazele ,,o-biectului şi metodelor geografiei”, devenind ,,protagonistul mişcării geo-grafice, nu numai din Germania, ci chiar din întreaga lume”, aceştia aducând o nouă renaştere a geografiei. Mehedinţi, însă, avea nevoie de ,,o sistematică in-troducere în geografie ca ştiinţă”. Considerând că nu poţi reconstitui corpul uman pornind de la o unghie, iar drumul spre geografie trebuie să plece de la observarea directă, după care să urmeze conceptuali-zarea. Mehedinţi începe o serie de excursii, pe cont propriu, ,,în ţinuturile cele mai caracteristice ale Ger-maniei”, făcând comparaţii între Câmpia Nord-Europeană şi Câmpia Română, între climele celor două ţări. Contactul cu etnograful Adolf Bastian îi va des-chide drumul spre o altă ştiinţă-pivot pentru istorie, geografie, pedagogie - et-nografia. Acest lucru l-a îndemnat să continue pregătirea la Universitatea din Leipzig ,,luând cunoştinţă mai de aproape şi de latura antropogeografică a geografiei”4, cunoscută sub numele de Şcoala de la Leipzig, a cărei reprezen- 1 * * * - Memoriul studenţilor, op. cit., p. 49; 2 Victor Tufescu – Simion Mehedinţi, viaţa şi opera, Ed. Enciclopedică, Bucureşti, 1994, p. 28; 3 S. Mehedinţi – Premise şi concluzii la Terra, op. cit., p. 65; 4 Idem, p. 74. XXIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii tant era renumitul profesor Fr. Ratzel. Cu unele clarificări, în domeniul geogra-fiei, dar şi cu multe nedumeriri, Mehedinţi plecă în anul 1895 la Leipzig, aici urmând să lucreze la teza de doctorat sub îndrumarea lui Fr. Ratzel. Datorită unei puternice încordări intelectuale, generate şi de faptul că nu pătrundea articulaţiile ştiinţei geografice, Simion Mehedinţi ,,s-a trezit cu un puternic surmenaj”. Acest lucru l-a obligat la întreruperea pregătirii timp de doi ani, fapt consemnat şi în procesul verbal al şedinţei S.R.G. din 2/14 martie 1896. ,,Tânărul bursier al Societăţii, dl. Mehedinţi,(…) a trebuit să întrerupă orice activitate intelectuală şi să se odihnească câtăva vreme în ţară”1. Descurajat şi fără bani, Mehedinţi se întoarce în satul natal, unde fiul risi-pitor se reintegrează încet, încet în viaţa şi tradiţiile alor săi, în ritmurile a-temporale ale celor din mijlocul cărora plecase. Au urmat doi ani ,,de refacere fizică, dar şi doi ani de cugetare, de observaţie, de cristalizare a tot ceea ce studiasem, de schiţare a lucrărilor mele de mai târziu”2. Se pare că în această perioadă a funcţionat, pentru a se putea întreţine, ca profesor de limba germană la Liceul Naţional din Iaşi. Eugen Lovinescu, fostul său elev ne spune urmă-toarele: ,,Pedagogia sa de natură explozivă consta în descărcări electrice la fiecare două minute: bum! bum (…) în aceeaşi oră puteai obţine doi de zece şi trei de unu, alte note nu existau; motor pus sub presiune, nu cunoştea repaosul sau munca ordonată!”4.25 Refăcut complet după şederea de la Soveja, S. Mehedinţi s-a întors la Lei-pzig, şi-a reluat lucrul la teză, obţinând diploma de doctor în filosofie (specia-litatea geografică), cu calificativul ,,suma cum laude”, fiind felicitat de corpul profesoral. Magistrul său, Fr. Ratzel, elogiind calităţile candidatului ,,sublinia-ză, ca un merit deosebit, faptul că a ajuns la o cugetare geografică – geo-graphisch denken”. Succesul său a fost consemnat şi în BSRG: ,,D. Mehedinţi (…) şi-a încoronat munca sa strălucitoare prin obţinerea – maxima cum laude – a diplomei de doctor în specialitatea geografiei la Facultatea de Litere a Universităţii din Leipzig”. Urmare a intervenţiei Societăţii Române de Geo-grafie şi a cererii lui T. Maiorescu, Ministerul Instrucţiunii Publice a înfiinţat la Universitatea din Bucureşti prima catedră de geografie. Primul curs universitar de geografie, ţinut de Mehedinţi la 3 noiembrie 1900, a însemnat, la noi, actul de naştere al acestei ştiinţe. La curs a participat şi bătrânul Maiorescu, venit să-şi susţină ucenicul la prezentarea disertaţiei de 1 Buletinul Societăţii Române de Geografie, nr. recapitulativ ,,Treizeci de ani de muncă [de la înfiinţarea SRG]”, 1905, pp. 217-218; 2 Vasile I. Ţiroiu - Amintiri, cum am colaborat cu profesorul Simion Mehedinţi, Ed. SAS, Bucureşti, 1995, pp. 55-56; 4 E. Lovinescu – Memorii, vol. I, Editura ,,Cugetarea”, Bucureşti, 1930, p. 276. XXX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii către tânărul doctor în geografie. Însuşi E. Lovinescu, student la Facultatea de Litere, şi-a schimbat părerea despre fostul său profesor de la Iaşi, afirmând că: ,,Rezultatul a depăşit orice aşteptare: vreme de un ceas, dl. Mehedinţi şi-a dez-voltat subiectul cu un calm nebănuit (…) în timp ce, cu ochii plini de bucurie, Maiorescu sublinia cuvintele prin gesturi expresive şi cu priviri circulare ce voiau să spună: ei, ce vă spuneam eu, aşa-i că are talent”, iar Nicolae Or-ghidan, student în primul an, nota următoarele: ,,La ora fixă apăru pe uşă un bărbat tânăr, zvelt care se îndrepta spre catedră cu paşi uşori şi siguri. Avea înfăţişarea distinsă a unui adevărat intelectual…Începu să vorbească liber cu o remarcabilă uşurinţă, fără sfiala obişnuită a începătorilor. Îşi urmărea firul ideilor cu o logică strânsă ce captiva atenţia ascultătorilor. Folosea o limbă literară aleasă, ocolind pe cât putea neologismele. Nu lipseau figurile de stil puse ici, colo la loc potrivit…”1. Începând din această zi, datorită geniului şi a muncii neobosite a lui Me-hedinţi, geografia va intra pe un drum ascendent, culminând cu apariţia, în 1930, a lucrării fundamentale: Terra – introducere în geografie ca ştiinţă şi cu întemeierea unei strălucite şcoli geografice române. În 19022, S. Mehedinţi se căsătoreşte cu Maria Cicei (n. 1881), fiica unui mocan din Ardeal – Ion Cicei, de loc din Râşnov – care trecea deseori munţii în Ţara Românească, ducându-şi oile în Câmpia Dunării, la iernat. ,,Când i-a venit sorocul să fie luat la oaste într-o unitate din armata austro-ungară (…), a tre-cut din timp peste munţi cu oile şi-a rămas în România”3, unde a trăit tot restul vieţii, rostuindu-şi gospodăria şi avutul. Simion şi Maria au avut doi copii: Maria-Simona, pe numele de alint Mica (n. 1903) şi Emil (n. 1905). Mica s-a căsătorit cu C. C. Giurescu, ajuns mare is-toric şi academician, la fel ca şi fiul acestuia, Dinu Giurescu - Gongu, aşa cum îl alinta bunicul Mehedinţi. Emil a devenit avocat. Viaţa familiei Mehedinţi, cu zile luminoase şi întunecate, a curs în casa din str. Dimitrie Racoviţă, nr. 12 – casă dotală, cumpărată din zestrea soţiei. Casa a devenit celebră prin faptul că aici au avut loc şedinţele Junimii, aici primea co-respondenţa directorul Convorbirilor literare (ian.1907-dec.1923), directorul 1 N. Orghidan – Şcoala Geografică Românească formată de Simion Mehedinţi, în: S. Mehedinţi – Opere alese, Editura Ştiinţifică, Bucureşti, 1967, p. 68; 2 NOTĂ: cf. EXTRACT din registrul actelor de căsătorie pe anul 1902, nr. 1436 din luna ianuarie, ziua 7, emis de Primăria Sectorului I Galben, Oficiul Central de Stare Civilă, Bucu-reşti. De reţinut faptul că în acest act se precizează faptul că S. Mehedinţi avea 34 de ani (n. 1868), iar Maria I. Ciceiu 21 de ani (n. 1881). Contractul de căsătorie avea valoarea de 216.000 lei. Unul dintre martorii fericitului eveniment a fost însuşi Titu Maiorescu. Extractul constituie o dovadă concretă în privinţa anului naşterii lui S. Mehedinţi - 1868 3 Victor Tufescu – Simion Mehedinţi, viaţa şi opera, Ed. Enciclopedică, Bucureşti, 1994, p. 78. XXXI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Duminicii poporului (14 sept.1914 - 15 dec.1933), profesorul şi academicianul S. Mehedinţi. Aici îşi are astăzi, sediul Institutul de Geografie, înfiinţat în 1944. Din ziua de 3 nov. 1900, când a semnat actul de naştere a geografiei româ-neşti, Mehedinţi a început urcuşul pe treptele ştiinţei geografice, ale etnografiei, pedagogiei şi literaturii. Cu toate că a avut o viaţă lungă, pare că mereu a fost într-o permanentă cursă contra cronometru, cu timpul. Lucra, lucra, lucra me-reu. În zilele scurte de iarnă, se trezea dimineaţa cu noaptea-n cap, se îmbrăca pe întuneric, punându-şi de seara hainele în ordine, ca să nu-i deranjeze pe ai casei şi începea lucrul. La fel ca şi pe mocanii din Soveja, nu-l apuca niciodată ziua-n pat. În 1915, S. Mehedinţi a fost chemat la Academia Română, ca membru plin, membru corespondent fiind din 1908. Imediat după şedinţa de confirmare, Preşedintele înaltului for ştiinţific îi trimite următoarea înştiinţare: Academia Română, Bucureşti, nr. 1043 15 maiu 1915 Domnule coleg, Avem deosebita bucurie a vă aduce la cunoştinţă că Academia Română v-a ales, în şedinţa de astăzi, Membru activ al ei, în Secţiunea istorică. Comunicându-vă această alegere în persoana domniei Voastre, vă rugăm să binevoiţi a lua parte la lucrările sesiunii generale, pentru care este adunată Academia. Primiţi, vă rugăm, Domnule Coleg, încredinţarea prea distinsei noastre consideraţiuni. Preşedinte, Dr. C. I. Istrate, Secretar, I. Hepites Domniei sale domnului S. Mehedinţi, membru al Academiei Române Din cauza războiului, S. Mehedinţi şi-a rostit Discursul de recepţie la Aca-demia Română - Caracterizarea etnografică a unui popor prin munca şi unel-tele sale - la 6 iunie 1920. În anul 1918 - martie-octombrie - a fost ministru al instrucţiunii şi cultelor, în Guvernul Marghiloman. În această perioadă a trecut prin Parlament, cu una-nimitate de voturi, două legi ale învăţământului (Legea eforiilor şcolare şi Le-gea şcolilor pregătitoare şi a seminariilor normale), prin care a urmărit refor-marea învăţământului rural. După căderea Guvernului Marghiloman, primul gând al profesorului a fost să-şi continue activitatea didactică şi ştiinţifică, ţinându-se toată viaţa, departe de politică. În anii care au urmat, a dat la iveală opera sa literară, ştiinţifică pe-dagogică şi filosofică. XXXII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii O parte mai puţin cunoscută din activitatea didactică a lui S. Mehedinţi, a-supra căreia dorim să aruncăm o scurtă privire este munca de profesor la Şcoala Superioară de Război, desfăşurată între anii 1919-1938, unde preda geografia generală1. În anul 1939, s-a dat în folosinţă actuala clădire a Şcolii Superioare de Război. La aniversarea a 50 de ani de la înfiinţarea acesteia s-a tipărit lu-crarea ,,Istoricul Şcoalei Superioare de Război”, care are un capitol special de-dicat profesorilor civili - ,,Omagiul Şcoalei Superioare de Război către domnii profesori civili”. Contribuţia şi meritele profesorului Mehedinţi din această pe-rioadă, ne sunt relevate în lucrarea ,,Promoţia 100, de ofiţeri de comandă şi Stat Major, pentru România”, editată de Academia de Înalte Studii Militare, Bucureşti 1996, volum coordonat de gen. Mircea Agapie, Rectorul Academiei de Înalte Studii Militare, în care se recunoaşte întâietatea lui Mehedinţi privind geopolitica un concept tabu, la noi, după ultimul război: ,,Geograful român Si-mion Mehedinţi (1868-1962), elev al lui Fr. Ratzel, pe timpul studiilor în Ger-mania (…) este primul care abordează la noi problemele de geopolitică. Îna-inte de primul război mondial, el a publicat studiul <Chestia orientală, din punct de vedere geografic şi etnografic>, republicat în anii celui de al doilea război mondial sub titlul <România în marginea continentului>. O problemă de geopolitică românească şi europeană”2. Pentru meritele sale ştiinţifice, dar şi pentru căldura cu care îi îndruma pe tineri, pentru dragostea pe care o manifesta faţă de întregul popor, faţă de co-pilăretul ţării, Mehedinţi a fost preţuit, în epocă, de lumea academică, de către dăscălime şi de tineret. Astfel, la împlinirea vârstei de 60 de ani, Institutul de Geografie al Univer-sităţii din Cluj i-a dedicat volumul: ,,Lucrările Institutului de Geografie al Uni-versităţii din Cluj – OMAGIU profesorului Simion Mehedinţi, creatorul învă-ţământului geografic modern din România”, o adevărată operă tipografică, în care semnează nume de rezonanţă din cultura română: I. Roşca, Al. P. Arbore, Ioan C. Băncilă, Dr. R. I. Călinescu, Ion Conea, G. Giuglea, C. C. Giurescu, Vintilă Mihăilescu, Tiberiu Morariu, Sabin Opreanu, N. Orghidan, Heinrich Wechner, R. Vuia, Ion Dongorozi, Gh. Vornicu. Evident că nu sunt cuvinte de laudă la adresa celui omagiat, ci sunt serioase studii ştiinţifice din varii dome-nii: geografie, etnografie, etnologie, istorie, pedagogie. Fiecare studiu are un re-zumat în limba franceză. Ion Roşca, bibliotecar al Seminarului de Geografie din Bucureşti a întocmit o bibliografie din opera lui S. Mehedinţi. Al doilea Război Mondial, cu evenimentele sale dramatice, pentru Româ-nia – cedarea Basarabiei şi a Bucovinei, raptul Transilvaniei de Nord - au con- 1 Cf. Monitorul oastei, nr. 72 din 18 nov. 1921, p. 1311. 2 Lt. Col. Petre OTU – Studiul geopoliticii la Şcoala Superioară de Război, tradiţie şi actualitate, în: Promoţia 100…, op. cit., p. 129. XXXIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii firmat semnalele de alarmă trase de Mehedinţi. ,,Ruina hotarelor arată lămurit că n-am dat poporului nostru o altă creştere, n-am muncit destul, nu ne-am pre-gătit şi, în cele din urmă, ne-am prăbuşit”1. Pentru profesor, adevărata vină o poartă şcoala, în continuă reformare: ,,Legi, regulamente şi programe cu duiu-mul - Cercetăşie, Străjerie, Frăţie de cruce”, care derutează pe copii, părinţi şi pe profesori. Mehedinţi este însă un optimist incorigibil, încrezător în steaua poporului său, care, în viitor, va fi mântuit numai prin muncă şi moralitate: ,,Neamul ro-mânesc nu va putea birui greutăţile de azi, decât muncind mai mult şi mai bine, decât cei care îl duşmănesc, şi întrecându-i prin moralitate”2. Sfârşitul războiului şi noua putere instalată în România îl vor marginaliza cu brutalitate, pe Simion Mehedinţi. În timpul războiului, lucrurile s-au preci-pitat, atât pentru ţară, cât şi pentru profesor. În anul 1943, profesorul C. C. Giu-rescu, ginerele lui S. Mehedinţi, a plecat la Istanbul, trimis de Mihai Anto-nescu, pentru a înfiinţa un ,,Institut Cultural Român la Ankara”, acţiune la care ,,colaborează şi prof. S. Mehedinţi”3. Din 1943 şi până în 1946, familiile C.C. Giurescu, Simion Mehedinţi şi Emil Mehedinţi au locuit la Istanbul. Poate că plecarea acestora în Turcia să fi făcut parte din acţiunea lui Mihai Antonescu, de a pune pe intelectualii români la adăpost, de tăvălugul roşu care ameninţa România. De la Istanbul, Mehedinţi trimite Academiei Române, actul prin care do-nează acesteia, biblioteca personală, alcătuită din: cărţi, hărţi, atlase, manu-scrise. Mai donează ,,Casa de citire”, din casa părintească de la Soveja, ,,cărţile populare care pot fi citite de săteni (dacă sunt în două exemplare)”, iar şcolii din Soveja, îi dăruieşte ,,o grădină şi un loc de pepinieră – [pentru instruirea practică a elevilor n. a.] – cumpărat acum zece ani din proprietatea statului”. În acelaşi timp, ,,ca proprietar al revistei Convorbiri literare4, prin act semnat de întemeietorii Junimii – actul se află în plicul sigilat de la Academie – dăru-iesc şi această revistă tot Academiei Române ”. La întoarcerea în ţară, în 1946, Mehedinţi găseşte casa rechiziţionată – aici se afla Confederaţia Generală a Muncii – iar biblioteca, una dintre cele mai valoroase din ţară, ...dispărută. 1 S. Mehedinţi-Soveja – Altă creştere. Şcoala muncii, ed. a VIII-a, Ed. Viaţa Românească, Bucureşti 1997, p. 30; 2 Idem, p. 31; 3 Cf. MAE al României, Direcţia Patrimoniu Diplomatic şi Arhivă, nr. D (8) 458 /17.04.2000; 4 Cf. EXTRAS din Analele Academiei, Tom LXIV, Şedinţa publică de la 23.03.1943, p. 2, act datat la 2 martie 1945 – Istanbul, ss. Consul general Paul Negulescu, aflat în arhiva familiei Mehedinţi, oferit nouă spre consultare de dna Simona Mehedinţi, nepoata savantului. XXXIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii De acum începe coşmarul pentru cel ajuns la vârsta patriarhală, de aproape 80 de ani. În această situaţie, Mehedinţi va face intervenţii nenumărate pentru a i se restitui casa. Academia Română se va implica şi ea în această acţiune, ară-tând că Simion Mehedinţi are ,,statut de demnitar, ca membru al Academiei, fi-ind scutit de rechiziţie”. De asemenea, se precizează că biblioteca personală a fost donată Academiei încă din 1943 şi savantul trebuie să intre în posesia ei, pentru a putea lucra în continuare. Deşi Ministerul Afacerilor Interne îi răspunde cu promptitudine că imobi-lul este scutit de rechiziţie, hotărând restituirea imediată a acestuia (24 oct. 1946), Mehedinţi va intra în propria-i casă abia în anul 1957. Probabil că fiind la o vârstă aşa de înaintată, autorităţile au aşteptat să se stingă din viaţă şi să nu mai aibă cui să redea locuinţa. În perioada 1946-1950 va locui pe strada Berzei nr. 47, în casa lui C.C. Giurescu, ,,într-o singură cameră, având o intrare spre balconul de lângă aco-periş”. La 30 iunie 1950, după arestarea profesorului C. C. Giurescu (în noaptea zilei 5 mai 1950) casa familiei acestuia a fost confiscată, familia evacuată îm-preună cu familia Mehedinţi şi duşi într-un ghetou din strada Alexandru Moru-zi, nr. 27 - ,,o stradă cu nume urât, trebuind să locuim patru persoane: eu, so-ţia, fiica noastră (soţia lui Giurescu) şi fiul lui [Dinu], student universitar, într-o cameră plină de ploşniţe”. După câteva luni, prin grija părintelui Balaur, devenit şi duhovnicul savan-tului, Mehedinţi s-a mutat ,,în casa parohială a Bisericii Mavrogheni”, unde a locuit până în 1957, ,,într-o strâmtorare tot mai grea, îndeplinind toate nevoile traiului material - până şi tăiatul şi căratul lemnelor”, şi asta la vârsta de a-proape 90 de ani. În anul 1957 - ,,prin bunăvoinţa tuturor, începând cu Preşedintele Ţărei [Dr. Petru Groza, Preşedintele Consiliului de Miniştri], cu fostul preşedinte, prof. Dr. Parhon, care a binevoit să mă cerceteze [viziteze n. a.] în spital, apoi în locuinţa mea, după operaţie” - şi-a recăpătat locuinţa din str. Dimitrie Ra-coviţă nr. 12, la 2 martie 1957, unde, în sfârşit, şi-a reîntregit familia. Bucuria revenirii în casa unde a trăit şi creat o viaţă, nu poate acoperi dez-nădejdea şi sfâşierea care-l cuprinde la 26 martie 1957, când ,,am păşit pragul casei, găsind-o goală - numai păreţii şi acoperişul…, iar când m-am coborât în camera unde lucrasem o viaţă întreagă - total goală şi aceea…!!!”. Aici cuvintele celui care a băut tot paharul amărăciunii, devin neputincioa-se. Frânturi de gânduri te hăituiesc, iar în minte îţi încolţeşte întrebarea ultimă: Cu ce ţi-am greşit, Doamne? Ce va fi simţit în sufletul său e greu de spus în cuvinte…Cel care slujise o viaţă întreagă munca şi adevărul, cinstea şi iubirea faţă de semeni se vedea a- XXXV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii cum batjocorit şi umilit, fără putinţa de a se apăra. Pierderea bibliotecii, ares-tarea celor 31 de titluri din opera sa1, suna mult mai greu decât o condamnare la nefiinţă. Semnificative pentru caracterul şi statura morală a lui Mehedinţi rămân, în-tre altele, două mărturii: lucrarea ,,Aşa a fost…” a renumitului chirurg, profesor doctor, Ion Juvara şi ,,Rugăciunea din urmă”2 a savantului. În cartea sa, chirurgul Ion Juvara face o confesiune impresionantă: ,,Pe Prof. Simion Mehedinţi l-am operat pentru un cancer sigmoidian. Împlinise 82 ani, dar avea o stare biologică perfect normală. Atât înainte cât şi după ope-raţie lucra zilnic 4-6 ore la istoria lui Tucidide. Fusese evacuat din casa sa, nu avea pensie şi o ducea destul de greu, dar suporta totul cu demnitate; nu l-am auzit niciodată plângându-se de situaţia în care se găsea. Într-o zi a venit, în clinică, prof. C. I. Parhon să viziteze pe una din cola-boratoarele lui, care fusese operată. I-am spus că Simion Mehedinţi este in-ternat şi operat. A intrat să-l vadă. Erau vechi prieteni. L-a întrebat dacă are pensie. A răspuns că NU! -…Bine, am să intervin să-ţi dea pensie! a spus C. I. Parhon. - Nu primesc decât dacă se va da tuturor colegilor mei! – a răspuns S. Me-hedinţi spre uimirea mea, care cunoşteam cât de greu trăia. Oricine citeşte a-cest episod îşi poate da seama ce OM era profesorul Simion Mehedinţi. Am de la el un tablou de Tonitza, dar mai valoroasă este scrisoarea de mulţumiri, în care face considerente asupra comportării oamenilor în vremea pe care o trăiam, precum şi asupra calităţilor deosebite ale poporului român, care a trecut prin atâtea epoci istorice vitrege”3.3 ,,Rugăciunea din urmă – 31 X 1954” este o cutremurătoare mărturie a unui destin tragic, un bocet prin care se lasă şi o nădejde pentru urmaşi. Scrutându-şi viaţa atunci ,,când nu mai e mult până departe”, deşi lăsat ,,pradă vânturilor şi întâmplărilor, cu casa fără coperiş”, Fagul din Munţii Vrancei, peste care a trecut aproape un veac, în care a ţinut piept tuturor vicisi-tudinilor, la aproape 90 de ani ai săi, nu renunţă la muncă. ,,Dacă se vor mai găsi niscaiva cărţi, ori manuscrise, aştept cu recunoştinţă, să mi se arate lipsu-rile şi să mai îndrept ce se mai poate îndrepta”. 1 * * * - Publicaţiile interzise până la 1 mai 1948, Bucureşti , 1948, pp. 274-276; 2 Dumitru MUSTER – Scrieri despre educaţie şi învăţământ. Antologie, Ed. Academiei Române, Bucureşti, 1992, pp.268-271. 3 Prof. dr. Ion JUVARA – Aşa a fost, amintirile unui chirurg, Editura DU-STYL, Bucu-reşti, 1996, p. 244. XXXVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Rugăciunea din urmă este mai mult decât un testament spiritual, aşa cum s-a spus, este ,,o socoteală cu veşnicia”, o mărturisire în faţa lui Dumnezeu. Singur cu Cel de Sus, la fel ca baciul din Raiul Sovejei, Mehedinţi medi-tează la ceea ce ia cu el, dar mai ales la ceea ce lasă urmaşilor. Se gândeşte la mersul ştiinţei, îşi cântăreşte opera. Deşi istovit de ani, nu lasă din spate povara - ,,Ordinea obligaţiilor mele oficiale ar fi aceasta: Armata, Biserica, Şcoala şi Academia, iar în latura ştiinţei: geografia, antropogeografia, etnografia, peda-gogia” – nu se leapădă de muncă până la ultima picătură de vlagă şi de viaţă. Pe prieteni şi colegi, îi învăluie în iubire şi căldură, iar pe călăi îi ignoră, el ,,pluteşte pe ape ca Sfântu Petru”, ei sunt orbi şi întemniţaţi, ei nu văd lumina dumnezeiască în care el este învăluit. Ruga înţeleptului este ca o Înviere: ,,…ideal de viaţă. …AMIN!” Opera2 Ştiinţa. Personalitate polivalentă, S. Mehedinţi a abordat mai multe domenii ştiinţifice: geografia, etnografia, istoria, pedagogia, filosofia. Între toa-te, geografia a fost prima povară, pe care a dus-o toată viaţa şi pe care a ridi-cat-o, la noi, de la statutul de ,,cenuşăreasă a ştiinţelor” la rangul de ştiinţă de corelaţie pentru toate celelalte ştiinţe. Prin munca şi geniul său, Mehedinţi a căpătat o cugetare geografică ,,geographisch denken”, a creat şi la noi un mediu geografic prin cursurile sale universitare, prin activitatea ştiinţifică şi publi-cistică de la Buletinul Societăţii Regale Române de Geografie, prin manualele şcolare de geografie, prin opera sa ştiinţifică şi prin ilustra şcoală geografică pe care a ridicat-o: George Vâlsan, C. Brătescu, Vintilă Mihăilescu şi mulţi alţii. Primul pas pe care l-a făcut în cercetarea ştiinţifică a fost în domeniul pe-dagogiei cu lucrarea de licenţă ,,Ideile lui J. –J. Rousseau asupra educaţiei”, iar al doilea în geografie cu lucrarea de doctorat ,,Ueber die kartographische Induction – Inducţia cartografică”, o lucrare despre hartă, instrumentul funda-mental de cercetare în geografie. Urcuşul său în geografie a început în ziua de 3 noiembrie 1900, când a semnat actul de naştere al acestei ştiinţe, la noi, prin ,,Disertaţia inaugurală – Obiectul geografiei”. Citind cursul inaugural al Facultăţii de Geografie, eşti im-presionat de maturitatea gândirii sale, de modul în care tânărul profesor relevă legile care guvernează cele patru sfere ce compun Terra, dând una dintre cele mai complete definiţii ale geografiei, valabilă şi astăzi. În acelaşi timp, este semnificativ faptul că Mehedinţi precizează, din start, valoarea educativă a a-cestei scientia nova. Cuvântul cheie pe care se sprijină argumentaţia lui Mehe-dinţi este: diferenţierea - ,,dezvoltare progresivă prin diferenţiere”; diferen-ţierea învelişurilor telurice - litosferă, hidrosferă, atmosferă, biosferă, din care Notă: În prezentarea succintă a operei lui S. Mehedinţi, vom utiliza, din nevoia de siste-matizare, clasificarea făcută de autor în documentul invocat mai sus. XXXVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii decurge definiţia geografiei: ,,ştiinţă a evoluţiei pământului, considerat în rela-ţia reciprocă a celor patru învelişuri, atât din punct de vedere static cât şi di-namic”1. Din această scânteie, din sesizarea acestei esenţe se va naşte opera fundamentală ,,Terra - introducere în geografie ca ştiinţă”. În timp, S. Mehe-dinţi va ridica geografia de la statutul de ştiinţă mnemotehnică şi enumerativă la rangul de ştiinţă explicativă, trecând ,,la o generalizare a particularului şi la o esenţializare a generalului”2. Tratând Pământul ca pe ,,casa de educaţie neamului omenesc”, Mehedinţi este preocupat în permanenţă de valoarea educativă a ştiinţei, în general, şi a geografiei, în special, a menirii omului de ştiinţă care, ,,prin meditaţia sa liniş-tită, înlocuieşte inconştienţa şi aiureala plebei nepolitice şi politice, veghind interesele superioare ale omenirii” şi la dezvoltarea permanentă a poporului din care face parte. Audiind cursurile de etnografie ale lui Adolf Bastian i se deschide drumul spre o ştiinţă-pivot pentru geografie, istorie, pedagogie şi ,,luând cunoştinţă mai de aproape şi de latura antropogeografică a geografiei”3, prin profesorul Fr. Ratzel, Mehedinţi a înţeles foarte bine legătura dintre Pământ şi Om, pre-cum şi rolul acestuia în evoluţia Pământului. Înarmat cu bogat bagaj de cunoştinţe în domeniul geografiei dar şi din şti-inţele vecine, stăpân pe cel mai important instrument de studiu al geografiei – harta, având o cugetare geografică formată, precum şi un patriotism ardent, Mehedinţi a abordat geografia în strânsă legătură cu istoria, etnografia şi cu pedagogia: Insula Şerpilor (1893), Kuriose Beschreibung von der Moldau und Wallachey (1895), Aplicări antropogeografice în sfera etnografiei, istoriei şi altor ştiinţe (1910), Chestia orientală din punct de vedere geografic şi etno-grafic (1914), Observări asupra Dobrogei (1920), Dacia pontică şi Dacia car-patică (1928) etc. Opera sa geografică pune bazele acestei ştiinţe pas cu pas: Problemele geo-grafiei contemporane ca ştiinţă despre Cosmos (1900), Eterogenitatea celor patru sfere (1900), Asupra obiectului geografiei. Definiţiunea ei (1901), La géographie comparée d'aprés Ritter et Peschel (1901), Antropogeografia şi întemeietorul ei Fr. Ratzel (1904), Introducere în studiul geografiei (1904), Li-mita geografiei faţă de ştiinţele vecine, Locul omului în geografie – Antropo- 1 S. Mehedinţi - Disertaţia inaugurală, în: ,,S. Mehedinţi - Synopsis”, Ed. Terra, Focşani, 2000, p. 18. 2 Ion Ianoş - Simion Mehedinţi precursor al teoriei generale a sistemelor, în: B.A.S.M., nr. 7, Ed. Terra, Focşani, 2003, pp. 16-18; 3 S. Mehedinţi - Premise şi concluzii la Terra, amintiri şi mărturisiri, Ed. Viaţa Româ-nească, Bucureşti, p. 5. XXXVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii geografia, Pământul ca operă a voinţei omeneşti, Pământul - ,,casa de educaţie a neamului omenesc”, Asupra unui caz de morfologie geografică etc. Discursul de recepţie la Academia Română - ,,Caracterizarea etnografică a unui popor prin munca şi uneltele sale”, apoi studiul - ,,Coordonate etno-grafice: civilizaţia şi cultura” ilustrează în mod clar, faptul că geografia este ştiinţa care coagulează alte domenii, omul aflându-se în centrul acestora ca e-lement transformator. ,,Terra - introducere în geografie ca ştiinţă” reprezintă cheia de boltă în activitatea ştiinţifică a lui Simion Mehedinţi. Munca în do-meniul ştiinţific va fi potenţată permanent printr-o continuă activitate profeso-rală: cursuri universitare de geografie şi etnografie, elaborarea de manuale şco-lare - pe care o vom prezenta pe larg în capitolele următoare. Aproape că nu e-xistă lucrare ştiinţifică în care să nu apară cuvintele-cheie: geografie, etnogra-fie, pedagogie, popor, educaţie. Mai trebuie precizat faptul că Mehedinţi a plă-nuit şi poate a şi scris o operă ştiinţifică, de mare întindere - Ethnos - care urma să completeze ,,Terra”, având de data aceasta în centrul ei OMUL. Nu se ştie ce se va fi întâmplat cu ea. Probabil că s-a pierdut împreună cu întreaga bibli-otecă sau a fost confiscată de… Credem că savantul a elaborat o parte din acea lucrare, pentru că a anunţat-o cu multe ocazii. Literatura a reprezentat pentru S. Mehedinţi, cea mai puternică atracţie. ,,A biruit însă legământul din tinereţe” - geografia, o datorie pe care şi-a asu-mat-o şi care le-a covârşit pe toate, ducând ,,până la mormânt sarcina care şi-a luat-o de la început pe umeri”1. Geografia n-a putut sugruma întru totul porni-rea lăuntrică, ea însăşi beneficiind de talentul celui care ,,folosea o limbă alea-să, din care nu lipseau figurile de stil puse ici, colo, la loc potrivit”2. Primele încercări literare, ,,nişte versurele de natură feministă” şi alte plăs-muiri s-au făcut la adăpostul anonimatului, pentru ca, chiar mai târziu, să facă din sertar confidentul ,,păcatelor literare”, până când, din prudenţă şi bun simţ, chiar şi ,,icoanele din viaţa oamenilor de la munte” să fie publicate tot sub pse-udonim - Soveja. Opera literară a lui S. Mehedinţi cuprinde volumul ,,Oameni de la munte” -singura operă de imaginaţie a scriitorului, apărută în 1919, ,,ultima operă literară citită de Titu Maiorescu” care dăduse şi titlul culegerii; ,,Premise şi concluzii la Terra, amintiri şi mărturisiri” - 1946; ,,La ceas de taină” - confe-rinţe rostite la radio în perioada 1930-1942, tipărită în anul 2001. 1 S. Mehedinţi – Premise şi concluzii la Terra, amintiri şi mărturisiri, op. cit., p.237; 2 N. Orghidan – Şcoala Geografică Românească formată de Simion Mehedinţi, în: S. Me-hedinţi – Opere alese, Editura Ştiinţifică, Bucureşti, 1967, p. 68 XXXIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii * Oameni de la munte, volum de povestiri care ,,stă sub semnul recesi-vităţii”1, în cadrul întregii opere a lui S. Mehedinţi, ilustrând polaritatea ştiinţă-literatură. Am arătat mai sus că literatura a reprezentat pentru Mehedinţi o a-tracţie născută dintr-o pornire interioară, deoarece ,,omul de ştiinţă acoperea a-proape total opera omului de cultură şi litere”2. Atunci când a preluat direcţia Convorbirilor literare (1907-1923), o altă sarcină pusă în spate de bătrânii Juni-mii, el a fost considerat ,,un intrus în viaţa literaturii”. Critica literară (E. Lovinescu şi G. Călinescu), ,,i-a reproşat nuvelistului intenţiile excesiv morali-zatoare”, iar aversiunea faţă de autor îl împiedică, mai târziu, pe E. Lovinescu să se apropie de opera Oameni de la munte. Prin aceste povestiri cu subiect etnografic, autorul doreşte să închege ima-ginea spirituală a unui sat de munte, nealterat de intervenţia civilizaţiei mo-derne. Mergând pe linia Alecsandri, Eminescu, Creangă, Coşbuc, Goga, Mehe-dinţi evidenţiază forţa modelelor arhaice: ,,Atunci ca o surpare de zid s-a pră-buşit toată gloata… toţi tăbărâseră ca o haită de lupi asupra lui Bursuc”3. U-nele povestiri dezbat probleme de natură socială şi morală: Hoţul, Învăţătorul din Pădureni, Pribeagul. Maestru al comparaţiei, S. Mehedinţi creează tablouri de natură, memorabile: ,,Se auzea până şi fâşâitul ierbii când creşte, iar din î-naltul cerului clipeau tainic atâtea stele câte frunze şi câţi muguri sunt pe cren-gile unui fag-bătrân de veacuri”4.16Uneori surprinde cu o adevărată măiestrie stările sufleteşti ale personajelor: ,,Viaţa i se oprise în loc, ca o apă revărsată, care intră pe încetul în pământ”…; ,,Un nod de lacrimi se sui în gâtul pribea-gului”(Pribeagul); ,,Cu ochii în pământ, moşneagul mergea ca în urma unui si-criu”(Hoţul). Găsim în povestirile lui S. Mehedinţi imagini poetice de mare for-ţă de sugestie: la asfinţit… ,,muntele se înălţa ca o catapeteasmă tivită cu aur”; ,,apa în care tremurau razele soarelui”; ,,cămaşa păcatului se lipeşte ca şi o piele de carnea făptaşului”. Proza lui S. Mehedinţi dă viaţă unei lumi apuse, în care apar întâmplări şi oameni despre care am auzit în basmele spuse la gura sobei. O lume care ni se dezvăluie cu regulile ei - ,,Un flăcău la crâşmă în tim-pul săptămânii!”, cu dramele ei - ,,o lacrimă lunecă pe obrazul celui cuprins de fiorul morţii”, cu bucuriile ei - ,,Copiii au început iarăşi a se zbengui printre flăcăi şi fete, cei din cerdacul hanului unde erau fruntaşii din sat, împreună cu popa Ion au început iarăşi a închina ulcele cu vin…”. 1 Gheorghiţă Geană – Un caz de recesivitate, în: ,,Soveja – Oameni de la munte”, ediţia a V-a, Ed. SAS, Focşani, pp. 9-14; 2 Al. Hanţă – Simion Mehedinţi, între ştiinţă şi literatură, în: S. Mehedinţi – Premise şi concluzii la Terra, amintiri şi mărturisiri, op. cit. pp. 265-269; 3 Soveja – Oameni de la munte, op. cit., p. 119; 4 Idem, p. 76. XL PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii * Premise şi concluzii la Terra, amintiri şi mărturisiri a apărut ca o în-cununare a unei vieţi dăruite geografiei, fiind dedicată împlinirii a 70 de ani de la înfiinţarea Societăţii Geografice Române (1875-1945), dar şi ca un răspuns la solicitarea Fundaţiilor Regale, care hotărâseră să-i tipărească savantului ope-rele complete şi, în acest sens, i-a cerut autorului ,,oarecare amănunte despre formaţia ştiinţifică şi literară”. Aceasta este o operă memorialistică, întemeiată pe date concrete, având un pronunţat caracter autobiografic, urmărind procesul formării ştiinţifice, culturale şi literare a autorului ei, acesta fiind de altfel foar-te zgârcit cu mărturisirile despre propria viaţă. Scrise la persoana a treia, sub forma unor mărturisiri intime, aceste pagini evidenţiază, cu pregnanţă, talentul literar al autorului, dezvăluindu-ne un spirit clasic, echilibrat, cu toate că uneori emoţiile nu-l ocolesc: ,,Când s-a deschis sicriul, sufletul a rămas gol… mai stăruia un singur gând: fruntea mamei, fruntea mamei. Atâta se mai cunoştea. De ce nu e dat omului să poată pieri ca o scânteie în întuneric, când simte pâ-nă în fundul inimii dorinţa de a nu mai fi”1. Icoanele din Soveja îi stăruie în minte şi le prezintă cu o forţă de adevărat artist al cuvântului: ,,Valea Chiluge-nilor - o simfonie de nuanţe, începând cu verdele luminos al ierbii, până la ver-dele galben al frunzelor de fag… Brazii din marginea pădurii se uitau neclintiţi la mine. Pe unde ai fost?… M-a cuprins parcă ruşinea că n-am venit mai de-grabă să văd poiana depărtatei copilării”2.32 O menţiune specială merită capitolul ,,Geografia pitorească”, în care auto-rul arată legătura strânsă dintre geografie şi literatură. Deşi întreaga sa operă ştiinţifică (studii, tratate, cursuri universitare, manuale şcolare) este un model de îmbinare armonioasă dintre stilul ştiinţific şi cel beletristic, Mehedinţi atrage atenţia asupra faptului că ,,moda descrierilor pitoreşti caracterizate printr-o in-flaţie de adjective” poate împiedica relevarea adevărului ştiinţific. Există riscul ca prin abuzul de vorbe să se escamoteze legăturile de cauzalitate care nu pot fi sesizate decât printr-o observare atentă, prin intuiţie directă. Din necesitatea ob-servării directe a ieşit şi aforismul ,,Geografia se măsoară cu kilometrul”. Geo-graful nu respinge ,,descrierea estetică”, dar îndeamnă la multă atenţie şi dis-cernământ în folosirea ei. * La ceas de taină, Discursuri. Conferinţe, vol. II cuprinde conferinţele rostite la radio de către S. Mehedinţi în anii 1930-1942, grupate chiar de către autor în patru arii tematice: Conferinţe geografice, Conferinţe istorice, Confe-rinţe literare şi filosofice, Conferinţe educative. Mai sunt cuprinse în volum pa-tru texte găsite în arhiva Radiodifuziunii Române, grupate de editor într-un ca-pitol separat: Conferinţe diverse. 2 Idem, p. 107. XLI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Alături de imensa publicistică din paginile revistelor: Convorbiri literare, BSRRG, Duminica poporului, Ethnos, Milcovia, Munca, Revista Fundaţiilor Regale, Şcoala şi viaţa, Universul şi multe altele, conferinţele radio ne dezvă-luie o altă faţă a lui S. Mehedinţi, cea de orator. Vocaţia literară ni se relevă şi aici printr-o îmbinare armonioasă a stilurilor: ştiinţific, publicistic şi beletristic. Din cuşca lui de la radio, Mehedinţi tăifăsuieşte cu toată ţara: ,,Ceasurile de la Radio sunt o frumoasă petrecere. Decât să meargă omul la club, la cafenea un-de fumul e gros, să-l tai cu cuţitul, ori la cârciumă, unde boala e în toate sti-clele cu rachiu, mai bine stai la gura sobei şi asculţi de la Radio câte în lună şi-n soare”. Vorbeşte despre munţi, despre codri, despre muncă, despre cărţi: Cartea proverbelor, Cartea cântecelor, Cartea poveştilor, Cartea muncii, Car-tea sănătăţii, dar şi despre jocul de cărţi. Dă sfaturi, foloseşte parabola ca mij-loc sigur de a-şi convinge ascultătorii: ,,Care sat a pus în marginea lui o cruce pe care a scris: aici nu e nici o crâşmă?”; ,,Sănătatea e cea dintâi avere”; ,,Nu ştiinţa hotărăşte calitatea socială a omului, ci caracterul” etc. Şi aici stilul este presărat cu multe imagini poetice: vulcanul se întărâtă, seninul bătrân, ape nevoiaşe, graniţă sufletească, lava înaintează încet ca o omidă, vorbele urmau ca un prohod. Apa Nistrului este zugrăvită în imagini de o rară frumuseţe: ,,Ca o funie care necontenit se împleteşte şi se despleteşte, aşa se împarte necontenit şi se desparte albia unui râu…Vadul lui adânc şi frumos sculptat în piatră (…) apa lui adâncă, lină aproape ca un lac, în care ziua se oglindesc norii, ori se-ninul cerului,iar noaptea luceferii. Aici este hotarul dintre două lumi diferite. Aici este ultima graniţă apărată dintre Europa şi Asia. La răsărit, în stepa ru-sească nici urmă de cetăţi…”. Opera literară a lui S. Mehedinţi deşi este eclipsată de opera ştiinţifică, a-vând un rol recesiv, un joc secund, reprezintă o latură importantă a personalită-ţii sale polivalente. Educaţia. Deşi este recunoscut mai mult ca geograf, adevărata vocaţie a lui Simion Mehedinţi a fost cea de educator. La baza acestei afirmaţii stau cei 38 de ani de profesură la catedra de geografie, ,,primul profesor de geografie la U-niversitatea din Bucureşti”1; lucrările sale de teoria educaţiei; lungul şir de ma-nuale şcolare; legile promovate de el; congresele anuale ale geografilor şi legă-tura permanentă cu ,,noua generaţie” pe care a îndrumat-o, a iubit-o şi în care a crezut în permanenţă. Mehedinţi s-a simţit atras tot timpul de creşterea şi îndrumarea ,,copilăre-tului ţării”. Mai târziu, la senectute, când îşi făcea un bilanţ al înfăptuirilor, considera legile din 1918, ca pe cele mai importante realizări ale vieţii sale. 1 Vintilă Mihăilescu - S. Mehedinţi, Omul şi opera, în: S. Mehedinţi, Opere alese, Bucu-reşti, Editura ştiinţifică, 1967, p. 11; XLII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Premisele teoretice ale concepţiei pedagogice a lui Simion Mehedinţi îşi au originea în etnografie şi le găsim inserate în doctrina sa etnografică, exprimată în cursurile de etnografie, în Discursul de recepţie la Academia Română: ,,Ca-racterizarea unui popor prin munca şi uneltele sale (6 iunie 1920), în ,,Coor-donate etnografice: civilizaţia şi cultura” (1930), în această lucrare, Ethnos, ca-re vede astăzi lumina tiparului. În Discursul de recepţie, Simion Mehedinţi se prezintă ca profesor de geo-grafie şi de etnografie şi doreşte să demonstreze: ,,Cum se poate caracteriza un popor cu ajutorul ştiinţei etnografice”. Pentru proaspătul academician, argu-mentaţia pleacă de la ,,stâlpul central - unealta şi munca”. Ca profesor de etnografie, Simion Mehedinţi a fost preocupat în perma-nenţă să descifreze scara evoluţiei omului: unde a apărut prima dată; ce trans-formări biologice, în legătură cu mediul, a suferit; cum a luat în stăpânire pă-mântul. Pentru Mehedinţi, etnografia este un domeniu de sinteză care ,,intere-sează deopotrivă pe geografi ca şi pe istorici, pe sociologi şi foarte de aproape pe acei care se ocupă de pedagogie.”1. Interesant este faptul că el vede omul ca unitate biogeografică, urmărind ca, după Terra, introducere în geografie ca şt-iinţă, să dea la iveală o altă lucrare de aceeaşi valoare ştiinţifică, Ethnos, operă care îşi propunea să prezinte şi să caracterizeze ,,grupările omeneşti (…) de la hoardă până la cele mai mari grupări omeneşti organizate în state”. Liantul dintre aceste două lucrări - Terra şi Ethnos - a fost, pentru autorul lor, pedagogia, ,,cu toate că mulţi nu văd legătura dintre etnografie şi pedago-gie. Nădăjduim că Ethnos sau Principii de etnografie, unde se arată în linii mari progresul unităţilor etnice - începând cu starea de seminţie, până la treapta de popor şi naţiune - va lămuri mai de-aproape relaţia dintre mersul omenirii şi educaţia copilului”2.. Vocaţia de pedagog se materializează încă din tinereţe, prin teza de licenţă, ,,Ideile lui J.-J. Rousseau asupra educaţiei”. Privind retrospectiv drumul lui Mehedinţi în educaţie, constatăm că multe dintre ideile sale apar chiar în aceas-tă primă lucrare. De la început, Mehedinţi identifică, în concepţia lui J.–J. Rousseau, cele trei izvoare importante ale educaţiei: ,,natură” - dezvoltarea internă a organelor noastre; ,,oameni” - ce facem cu aceste organe şi facultăţi; ,,lucruri” - ce câşti-găm prin experienţa proprie. Principiul libertăţii totale şi al educaţiei prin lu-cruri, promovat de Ruosseau, a stat şi la baza Declaraţiei Drepturilor Copilu-lui, pe care Mehedinţi a numit-o şi ,,Declaraţia dreptului de a pieri”, deoarece 1 S. Mehedinţi – Curs de doctrină etnografică, Editat de Societatea Soveja, pe răspundere proprie, 1934 – 1935, p. 3. 2 Ibidem; XLIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii copilul nu poate trăi pe propriile picioare, iar reacţia lucrurilor poate să-i fie u-neori fatală. Vocaţia pedagogică a lui Simion Mehedinţi ni se dezvăluie în toată ampli-tudinea ei teoretică în Altă creştere. Şcoala muncii, cea mai citită operă peda-gogică din literatura română de specialitate, tipărită în şapte ediţii antume (1919 - două apariţii, 1921, 1922, 1930, 1939, 1941), ediţii la care autorul a ve-nit întotdeauna cu ,,adaosuri”, dar mai ales cu câte o prefaţă prin care se explică sau ne ţine la curent cu noile idei, apărute în teoria educaţiei universale a tim-pului său. Rolul fundamental al şcolii este, pentru Mehedinţi, ,,integrarea în naţiune”, iar educaţia şi pedagogia au caracter etnic. Ideile pedagogice se cris-talizează în jurul conceptelor de unealtă şi muncă, concepte definite şi argu-mentate etnografic, în Discursul de recepţie la Academia Română Lucrarea este structurată în trei ,,cărţi” fiecare urmând o anumită etapă a procesului de educare a generaţiei tinere. Cartea întâi, Evanghelia iubirii: copi-lul şi femeia îşi trage seva din pedagogia umană, pedagogia lui Iisus, bazată pe iubirea aproapelui, homo homini frater, pentru că ,,ura e un venin care slăbeşte şi ucide mai întâi pe cel care urăşte”1. .Aici aproape toată argumentaţia este de inspiraţie etnografică şi urmăreşte treapta educaţiei din familie. Educaţia este văzută şi judecată la nivelul întregii societăţi, nu numai prin ceea ce se face în şcoală. Mehedinţi dezavuează înjurătura, relele tratamente aplicate animalelor de pe lângă casa omului, respinge bătaia, atât ca formă de relaţie socială, cât şi ca formă de educaţie în şcoală, în armată sau în alte instituţii, pentru că ,,bătaia nu-i ruptă din rai, ci e semn de sălbăticie”. Dintre toate vietăţile ,,bărbatul e singurul care şi-a înjosit soţia”. Setea de sânge (antropofagia), apoi de robi (ro-bia) sunt tot atâtea etape întunecate prin care a trecut omenirea, dar şi şcoala. În timp ce femeia şi copiii clădeau cu dreapta, bărbatul risipea cu stânga. În loc de legea iubirii el a adus legea băţului. Primul cuvânt în educaţie trebuie să-l aibă mamele, pentru că femeia a năs-cut, nu numai trupul, ci şi sufletul copilului. Întâietatea femeii în educaţie de-curge din faptul că ea este prima care a unit cei doi factori educativi: munca şi iubirea, pentru că ,, femeia este superioară bărbatului: nu înjură, nu bate, nu bea şi n-a părăsit încă biserica”. Educaţia mamei se bazează pe munca practică de zi cu zi. În Cartea a doua, Şcoala muncii: preotul şi învăţătorul, autorul păşeşte din vatra părintească în şcoală. Ceea ce n-a împlinit mama, urmează să împlinească şcoala şi biserica, cei mai importanţi factori educativi alături de familie. Por-nind de la premisa că ,,Temeiul educaţiei este iubirea”, iar preotul este educa- 1 S. Mehedinţi-Soveja – Altă creştere, op. cit., p. 42; XLIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii torul mamelor, ar trebui ca biserica să fie vie, iar predica o veritabilă lecţie de pedagogie în care să se arate menirea mamei de a educa omul.. Foarte interesant este îndemnul ca familia să nu lase creşterea copiilor nu-mai în seama şcolii, căci asta înseamnă amânare, fugă de răspundere: ,,Ceea ce nu văd ochii părinţilor de dimineaţa până seara, putea-va oare vedea în câteva ceasuri cei doi ochi ai învăţătorului…”1, dar mai ales pentru faptul că ,,Tu eşti cel mai mare şi cel mai ascultat învăţător al copiilor tăi.”2. După o prezentare a educaţiei, din casa părintească, ,,cei şapte ani de-acasă”, Mehedinţi face o ra-diografie foarte atentă şi incisivă a şcolii româneşti. El constată că ceea ce în-cepuse mama acasă, se frânge la intrarea în şcoală. Între copil şi realitatea vieţii se interpune cartea, iar ,,şcoala noastră de azi e arta de a privi lumea pe hâr-tie”3..El constată că şcoala de azi nu este făcută pentru viaţă, de aceea o consi-deră bolnavă. Trilogii: ştiinţa – şcoala – viaţa, cu aplicări la poporul român. Preocupa-rea permanentă a lui Simion Mehedinţi pentru educaţie este susţinută de o vastă cultură enciclopedică, de cunoştinţe ample în domenii care studiază societatea umană: etnografie, istorie, folclor, antropogeografie etc. Pentru a nu cădea în greşeala celor care ,,treieră vorbe”, savantul caută de fiecare dată să aducă în sprijinul afirmaţiilor sale argumente ştiinţifice, tratând, pe cât se poate, fiecare element în mod holistic. În Trilogii, autorul pune în ,,u-nitate organică” trinomul: ştiinţă, şcoală, viaţă din care înţelegem că ştiinţa es-te scara de valori pe care, o grupare etnică îndrumată prin educaţie, urcă în ie-rarhia naţiunilor. Prin această lucrare, Mehedinţi urmăreşte să descifreze scara valorilor etnice ale poporului român, ,,etatea lui sufletească” şi să ne arate, ,,în ce fel, Ştiinţa şi Educaţia pot îndruma mai nimerit viaţa autohtonilor legaţi de Dunăre şi de Carpaţi”4. La rândul său trinomul (ştiinţă - şcoală - viaţă) este organizat tot trinomic: (ştiinţă: cercetător, erudit, savant; şcoală: belfer, profesor, educator; viaţă: ne-toţi, gloată, personalităţi). Observăm că, în această triadă, fiecare serie are o desfăşurare ascendentă, tinzând către ideal. Trilogiile urmăresc să închidă cer-cul în care se înscrie întreaga operă a lui Simion Mehedinţi: Terra - prezintă ,,mediul planetar”, Ethnos - latura etnografică; Trilogii prezintă categoriile culturale: cercetător, erudit, savant, belfer, profesor, educator. Coordonate etnografice: civilizaţia şi cultura. În ,,dinamica vieţii planeta-re”, omul ocupă un loc primordial. Supunându-şi toate vietăţile şi căpătând o 1 S. Mehedinţi-Soveja – Altă creştere, op. cit., p. 131; 2 Idem, p. 132; 3 Idem, p. 137; 4 S. Mehedinţi – Trilogii: ştiinţa – şcoala – viaţa, cu aplicări la poporul român, Bucu-reşti, Ed. Georgescu – Delafras, f.a. [1940], p.15. XLV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii importanţă inegalabilă, omul devine o nouă realitate, ,,un nou cosmos”. Pentru aceste motive, lui i se cuvine o ştiinţă aparte - etnografia, care ,,urmează a stu-dia viaţa şi evoluţia popoarelor, a feluritelor grupări etnice,după produsele lor de civilizaţie şi cultură”1.2. Dacă în concepţia lui Mehedinţi, geografia este ,,casa de educaţie a omu-lui”, iar etnografia este ,,pedagogia popoarelor”, e clar că ,,Civilizaţia şi cultu-ra” a fost scrisă şi cu scopuri educative. Mehedinţi abordează cele două conce-pte cu metodele etnografiei - pedagogia popoarelor. ,,Pentru etnograf şi etno-log, toate grupările omeneşti, chiar şi cele mai primitive, sunt în posesia unui fond oarecare de civilizaţie şi cultură (…) iglul şi kaiacul reprezintă cea mai înaltă treaptă de civilizaţie polară”2.1Acelaşi lucru se întâmplă şi în ce priveşte cultura. Chiar şi la cei mai sălbatici dintre oameni, găsim semne ale culturii. Ce e mai interesant - tot la eschimoşi - decât înlocuirea luptei cu arme ,,prin lupta publică sub forma unor întreceri satirice dintre cei doi adversari”2..Aceste constatări îi dau motive să respingă vidul de civilizaţie şi de cultură în istorie. Urmărind componentele civilizaţiei (hrană, locuinţă, circulaţie) şi ale cul-turii (artă, ştiinţă, religie), Mehedinţi constată că acestea sunt realizate prin muncă, grai, unealtă, societate. Din muncă a derivat graiul prin care ,,generaţii-le umane îşi capitalizează experienţa - preiau de la înaintaşi, adaugă, apoi transmit la urmaşi”..Categoriile civilizaţie şi cultură devin astfel instrumente prin care se urmăreşte evoluţia unui popor, prin observarea atentă şi prin valori-ficarea materialului etnografic. Poporul – cuvinte către studenţi. Sub un titlu generic şi generos prin cu-prinderea şi prin simbolul pe care îl sugerează, ca unul dintre cei mai de seamă promotori ai ideii naţionale din cultura română, S. Mehedinţi îşi adună în acest volum o parte din conferinţele sale rostite în faţa tineretului universitar. Legătura sa cu ,,noua generaţie” a fost o adevărată ,,obsesie istorică”, du-pă cum o califica profesorul universitar şi antropologul Gheorghiţă Geană. Atât prin ,,Către noua generaţie”, cât şi prin ,,Poporul, cuvinte către studenţi”, Me-hedinţi sădeşte în sufletul ,,generaţiei Marii Uniri”, responsabilitatea faţă de is-toria acestui neam, care ,,numai în timpul lui Burebista a stăpânit o ţară mai întinsă decât cea de azi”, lucru care s-a mai repetat apoi doar pe timpul ,,celui ucis pe Câmpia Turdei”, care ar spune astăzi cu satisfacţie: ,,Împlinită-i pohta ce-am pohtit!…”. 1 Gheorghiţă Geană - Un sistem operaţional de filosofie a culturii, în: S. Mehedinţi – Civilizaţie şi cultură, Concepte, definiţii, rezonanţe, Ed. ,,Trei”, Bucureşti, 1999, p. 21. 2 S. Mehedinţi - Coordonate etnografice: civilizaţia şi cultura, în: S. Mehedinţi - Civili-zaţie şi cultură: concepte, definiţii, rezonanţe, op. cit., p. 142. XLVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Profesorul de geografie şi de etnografie afirmă, cu toată convingerea, că U-niversitatea, adică şcoala este vinovată de toate păcatele existente în societate, deoarece nu a pregătit cum se cuvine profesorii, magistraţii, medicii, preoţii sau învăţătorii. Dând Universităţii resursele necesare - profesori, biblioteci, labora-toare - înseamnă să regenerezi o ţară. Prin urmare, pentru a conduce cum se cu-vine, statul modern trebuie ,,să asigure tineretului o creştere, în adevăr, supe-rioară”.3.2Sfaturile pe care le adresează tinerilor sunt atât de natură profesională: ,,lipiţi-vă de specialitatea pe care v-aţi ales-o; feriţi-vă de a fi unilaterali; ni-mic din ce face frumuseţea culturii, să nu vă fie străin”, cât şi morală: păziţi-vă autonomia sufletului; fiţi încrezători în adevăr; nu vă angajaţi la carul minciu-nii; fiţi personalităţi în sensul deplin al cuvântului; nu nădăjduiţi nimic de la nimeni înainte de a cere totul de la voi înşi-vă”1!3! Şcoala păcii, sentimentele şcoalei române faţă de ideea războiului. Rezul-tatele cercetărilor făcute din însărcinarea ,,Dotaţiei Carnegie”. După încheie-rea primului Război Mondial, Dotaţia ,,Carnegie” a lansat, în anul 1923, o an-chetă internaţională, prin care a dorit să afle cum se reflectă ideea războiului în manualele şcolare din şapte ţări beligerante (Franţa, Belgia, Germania, Austria, Anglia, Italia şi Bulgaria). Ulterior ,,Centrul European al Dotaţiei Carnegie pentru Pace” a continuat această anchetă şi în alte ţări, între care şi România. Pentru realizarea acestei anchete, Dotaţia Carnegie a apelat, în 1926, la S. Mehedinţi, recunoscut, şi în exterior, ca o mare personalitate, ca un cunoscător avizat al şcolii româneşti. Deşi multe dintre propunerile sale erau aproape im-posibil de înfăptuit, se observă spiritul deschis al savantului, argumentaţia sa bine articulată cu exemple din varii domenii. Creştinismul românesc, adaos la Caracterizarea etnografică a poporului român. Alături de lucrările amintite mai sus, dedicate în mod explicit educaţiei, Creştinismul românesc reprezintă o incursiune în ,,sufletul românesc”, pe coor-donata religiei, una dintre componentele culturii. El urmăreşte felul în care s-a forjat sufletul dacilor după creştinarea ,,pe nesimţite” a acestora, din zorii apa-riţiei creştinismului şi până astăzi. Pe parcursul acestui demers, Mehedinţi face câteva constatări revelatoare în ce priveşte creştinismul nostru ,,pădureţ”, care se deosebeşte de Catolicismul universalist al Romei, de anarhismul Reformei, dar şi de Ortodoxismul imperialist al Moscovei. 1 S. Mehedinţi – Coordonate etnografice: civilizaţia şi cultura, în: S. Mehedinţi – Civili-zaţie şi cultură: concepte, definiţii, rezonanţe Notă: Dotaţia Carnegie pentru Pace Internaţională, organizaţie aparţinând Fundaţiei ,,Carnegie”, care poartă numele industriaşului american Andrew Carnegie (1835-1919), patron al Companiei de Oţel, cf. S. Mehedinţi – Poporul, Ed. Albatros, Bucureşti, 2002, p. 321. XLVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Idei pedagogice. Întreaga operă a lui Mehedinţi are unic ţel educaţia. Din lucrările prezentate mai sus, constatăm că gândirea pedagogică a creatorului geografiei române moderne s-a coagulat în timp. Acestea au fost: a). Şcoala muncii reprezintă ideea cardinală a întregii gândiri pedagogice a lui Simion Mehedinţi. Această idee apare ca un leit motiv în toate scrierile lui, atunci când vine vorba despre transmiterea experienţei de viaţă către ,,noua generaţie”, ne-uitând niciodată să-i sădească în suflet dragostea de muncă, dar mai ales res-ponsabilitatea socială: ,,Adevărata renaştere a unui popor începe cu tinerimea sa; adevărata decadenţă tot de acolo începe.” Primatul muncii în progresul individului şi al societăţii apare, la Mehedinţi, încă din tinereţe şi se cristalizează ideatic, în ,,Altă creştere. Şcoala muncii”, premisele teoretice ale acestui concept fiind expuse în Discursul de recepţie. În favoarea şcolii muncii, Mehedinţi aduce argumente ştiinţifice dintre cele mai solide şi mai diverse: de ordin etnografic, psihologic (cunoaşterea elevului), an-tropologic, sociopedagogic etc, demonstrând o remarcabilă cunoaştere a con-ceptului, pe care îl tratează interdisciplinar. Alte idei desprinse din opera pedagogică a lui Mehedinţi sunt: 1). Autono-mia învăţământului, idee-ancoră în gândirea pedagogică a lui Mehedinţi care trebuie înţeleasă mai mult ca o excludere a politicului din treburile şcolii, ca o pledoarie pentru libertatea dascălilor de a face educaţie în interesul naţiunii:,,Să dăm cât mai repede corpului nostru prestigiul şi autonomia de care are atâta nevoie, în interesul unei bune educaţii a tineretului”1; 2). descentralizarea, la mare cinste astăzi în Europa, venea să asigure independenţa de acţiune a siste-mului, prin susţinerea financiară a acestuia chiar de către beneficiarii educaţiei: familia şi comunitatea locală. Din aceste două idei a izvorât Legea eforiilor şcolare cu sloganul ,,Nu poate statul ce poate satul”. 3). Managementul învă-ţământului a preocupat în mod cu totul special, pe cel care toată viaţa a fost un slujitor al şcolii. Mehedinţi a înţeles de la început că este foarte important ca, a-tât sistemul, în întregul lui, cât şi unitatea şcolară să fie bine conduse şi admi-nistrate. Reforma propusă de el, în 1918, pe când era ministru al instrucţiunii şi cultelor, prin cele două legi: Legea pentru eforiile şcolare şi Legea pentru şco-lile pregătitoare, a vizat optimizarea a ceea ce se numeşte astăzi, managemen-tului educaţiei. Pentru evitarea blazării şi a rutinei în carieră, Mehedinţi pro-pune, pe lângă examenele de maturitate didactică şi rute manageriale: înain-tarea ca subrevizor, revizor, director, inspector; 4). Selecţia şi pregătirea ca-drelor didactice, activitatea extraşcolară. Mehedinţi a fost preocupat, în per-manenţă de statutul cadrului didactic. Cel care dă suflet cărţii este învăţătorul. În viaţă putem uita multe lucruri, multe cărţi pe care le-am citit, dar învăţătorul, 1 S. Mehedinţi – Către noua generaţie, Editura Minerva, Bucureşti, 1912, p. 66. XLVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii profesorul, fie el bun sau rău nu-l vom uita niciodată. ,,Amintirea domnului e încă vie şi până azi”1. El constată că toate reformele învăţământului se referă la elevi şi nu la profesor, care este temelia şcolii. De la profesor trebuie să vină în-dreptarea şcolii, el dă măsura educaţiei, ,,cum e nivelul profesorilor, aşa e şi ni-velul oricărui învăţământ modern”. Pentru Mehedinţi, ,,educatorul este cea mai înaltă potenţă socială”. 5). Cursul universitar şi manualele şcolare. După încununarea studiilor din Germania în care tânărul absolvent îşi formase o cu-getare geografică - geographich denken urma ca să croiască şi la noi drum geografiei, care se afla într-o situaţie dezastruoasă: ,,memorizare şi iarăşi me-morizare, cu hartă şi chiar fără hartă”2. Prin cursul său, dorea să creeze mediul propice pentru o cugetare geografică celor care se încumetau să studieze aceas-tă ştiinţă. 6). ,,Cartea didactică”, manualul şcolar, are, în opinia lui Mehedinţi, o importanţă covârşitoare în deschiderea drumului către orice ştiinţă. Ea este cel mai important dar pe care un dascăl îl poate face tinerilor, este, ,,cum se spune în testamente, partea sufletului”. O carte şcolară este mai importantă de-cât un curs universitar, deoarece ,,sarcina profesorului secundar este mult mai grea şi cere mai multe însuşiri decât a profesorului universitar (…) Dascălul de la liceu trebuie să fie nu numai un tehnician, ci şi un educator”3.2.3. Simion Mehedinţi a fost unul dintre cei mai valoroşi autori de manuale şcolare. Fiind solicitat de Spiru Haret, în 1901, să realizeze manuale de geogra-fie pentru diferite clase, Mehedinţi a continuat această muncă până la 1937, când a publicat Geografia umană şi politică, Ed. Socec, Bucureşti, primul ma-nual de Antropogeografie, însoţit de câteva noţiuni de etnografie şi de geogra-fie politică. Acest manual - fără corespondent în alte ţări - a fost scris cu gândul la generaţia care ,,trebuia să dea României întregite cea mai înaltă potenţă”, a urmărit să limpezească următoarele concepte: legătura dintre om şi pământ; cum a ajuns omul de la sălbăticie la civilizaţie şi cultură; ce înseamnă civili-zaţie şi cultură; să înţeleagă că omul sfinţeşte locul, dar îl şi batjocoreşte. Me-hedinţi considera că, manualul şcolar reprezintă piatra unghiulară, în însuşirea cunoştinţelor, deoarece programa fără manual este ,,moartă”, iar ,,manualul fă-ră nici o ilustraţie sau schiţă cartografică” nu are nici o valoare. 7). Formarea permanentă este un concept relativ nou, deşi importanţa acesteia a fost intuită cu mult timp înainte. Chiar dacă nu s-a oprit în mod special asupra acestui con-cept, teoretizându-l, Mehedinţi a arătat că educaţia este una dintre cele mai importante probleme de stat şi ,,trebuie aplicată la toate etăţile”, învăţătura fi-ind pentru el o noţiune deosebit de importantă, am putea spune, sinonimă cu 1 S. Mehedinţi – Către noua generaţie, Ed. Minerva, Bucureşti, 1912 p. 80; 2 S. Mehedinţi – Geografie şi geografi la începutul sec. XX, Ed. Socec, [f.l., f.a.], p. 17; 3 Idem, p. 112. XLIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii conceptul de muncă. Prin Simion Mehedinţi, formarea permanentă are, la noi, o istorie mult mai veche decât preocupările, de altfel, foarte serioase, ale pedago-gilor contemporani. Fără a teoretiza noţiunea de formare permanentă, S. Mehedinţi a fost preo-cupat încă de la începutul carierei sale didactice şi ştiinţifice de permanenţa ins-trucţiei şi a educaţiei, considerând formarea iniţială ,,a celor chemaţi să îndru-me creşterea tineretului”, ca una dintre cele mai importante şi mai ,,gingaşe” sarcini ale statului. Mehedinţi a iniţiat Colocviile profesorilor de geografie -prima formă de pregătire continuă - care se desfăşurau o dată pe lună cu dască-lii de geografie din Bucureşti. La aceste întâlniri, ,,participau, pe lângă profe-sori de geografie, de la specialităţile înrudite, militari, cartografi, pentru a că-păta un interes pentru latura geografică a problemelor lor”1. Veneau profesori de geografie, de liceu şi de gimnaziu, precum şi profesori de alte specialităţi ,,mânaţi de lărgirea continuă a cunoaşterii, deci, de perfecţionare”2.1. O altă formă concretă şi eficientă de perfecţionare continuă, la nivelul în-tregii ţări, au constituit-o Congresele profesorilor de geografie. Acestea se or-ganizau pentru profesorii de gimnaziu şi de licee din întreaga ţară, la sfârşitul primăverii şi începutul verii. Iniţiatorul lor îşi propunea obiective generoase, de mare importanţă pen-tru predarea geografiei, pentru perfecţionarea activităţii didactice: definirea o-biectului geografiei, a mijloacelor şi metodelor de predare. Pentru ca disemina-rea acestor cunoştinţe să se facă şi în rândul dascălilor din cele mai îndepărtate colţuri ale ţării, se propunea ca în fiecare an, congresul să se ţină într-un alt ju-deţ. Primul congres s-a ţinut la Iaşi, în anul 1904, fiind şi cel mai complex, ca tematică: locul geografiei între ştiinţe şi însemnătatea ei educativă; desenarea hărţilor; unificarea terminologiei geografice; metode de predare; numele pro-prii în geografie; lecturile geografice şi excursiile. Iniţiatorul acestei acţiuni a constatat, cu surpriză, că există un corp profesoral de calitate, mânat de dorinţa de a se perfecţiona permanent. Următoarele congrese s-au ţinut la în diverse o-raşe şi provincii ale României Mari continuând, cu intermitenţe, până în 1940. Congresele profesorilor de geografie au abordat subiecte de maximă im-portanţă: orizontul local, relaţia dintre poziţia geografică şi vegetaţie, climă, a-nimale, viaţa oamenilor, programa şcolară etc. Ele au reprezentat un pas uriaş în ce priveşte conţinutul ştiinţific, metodic, predarea concentrică a materiei etc. 1 S. Mehedinţi – Geografie şi geografi la începutul secolului al XX-lea, Ed. Socec, f.l., f.a. [1938], anexă, p. 74; 2 Victor Tufescu - S. Mehedinţi, viaţa şi opera, op. cit. p. 59. L PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Critica. În anul 1907, S. Mehedinţi a ajuns directorul Convorbirilor litera-re, cea mai veche publicaţie românească, ,,cel mai înalt steag cultural al româ-nilor”. La 7 ani de la preluarea direcţiei Convorbirilor, ,,în pragul jubileului de 50 de ani”, Mehedinţi face un bilanţ al înfăptuirilor bătrânei reviste, bilanţ pe care îl va publica în lucrarea cu titlu semnificativ: ,,Primăvara literară”. Încă de la început, autorul arată că revista a dobândit o serie de colaboratori tineri, prin aceasta urmărind să stabilească ,,legătura dintre viitor şi trecut”. Şi în peri-oada directoratului său, Convorbirile s-au condus după ,,Criticele” lui Maio-rescu, asumându-şi sarcini etice: să apere ,,normele de apreciere, dobândite prin atingerea cu cultura europeană, păstrând flacăra iubirii de ideal”1 şi pro-pagând mereu optimismul şi ,,manifestările originale ale culturii româneşti”: lirica sinceră, nuvela, opera dramatică, studiile de filosofie, frumuseţea artei na-ţionale etc. Urmărind ,,ţinta etică” şi respingând simbolismul şi alte curente a-părute în Occident, revista şi-a atras critici serioase din partea lui E. Lovinescu, în special, care spune că ,,hotarul estetic al lui S. Mehedinţi trece prin Emi-nescu”, acesta fiind un rural ,,dominat de ideea etică şi etnică”. În ,,Primăvara literară”, directorul Convorbirilor urmăreşte pe ,,cei aleşi ai tinerimei de azi”, urmăreşte cu multă atenţie curentele noi: zolismul, ,,florile răului”, adică simbolismul. Respingând, cu hotărâre, noile curente literare veni-te din Occident, S. Mehedinţi îşi întoarce în permanenţă privirile către creaţia populară, către Alecsandri, Eminescu, Creangă, Coşbuc, Goga, manifestându-şi o mare încredere în viitor fără a putea prezenta câteva vârfuri, cu adevărat seri-oase din perioada la care se referă. El reiterează vechile criterii de alegere a co-laboratorilor: ,,desăvârşita libertate în marginile talentului şi a onestităţii şti-inţifice”; va promova literatura adevărată în care se regăseşte poporul, literatura care ,,se inspiră de la o atitudine istorică”. S. Mehedinţi constată că a apărut un fenomen nou, ,,industrializarea scrie-sului - americanismul literar” - care duce la ,,înrolarea bănească a scrisului”. Prin aceasta ,,Condeiele încep a fi arvunite ca secera, sapa sau alte unelte de muncă”, iar alături de ,,ziarele de speculă” apar şi ,,volumele de speculă”. Me-hedinţi respinge scrisul pe bani - la Convorbiri colaboratorii nu erau plătiţi – care iobăgeşte pe scriitori. Volumul ,,Primăvara literară” mai cuprinde studii despre Alexandru Odobescu - a cărui personalitate, dar mai ales operă este elo-giată -, despre Panait Cerna, precum şi monografia ,,Titu Maiorescu, notiţe bio-grafice”. Opiniile privitoare la arta scrisului din această lucrare şi din alte stu-dii critice care i-au urmat se înscriu în doctrina maioresciană privitoare la artă, la locul şi rolul creaţiei spirituale în realizarea progresului. Adversar al forme-lor fără fond, etnicist în sens maiorescian, Mehedinţi este ,,adeptul evoluţio- 1 Soveja – Primăvara literară, Ed. Alcalay, Bucureşti, 1914, p. 2. LI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii nismului organic, acceptă şi aplică tezele pozitivismului şi determinismului, că-rora le adaugă principiile cauzalităţii şi ale interdependenţei fenomene-lor”1,21iar atunci când apar aspecte sociale şi politice ale evoluţiei le integrează determinărilor mediului geografic şi experienţei noastre istorice. Cu toate că nu a urmărit în mod programatic fenomenul literar, cu toate că i s-a contestat, cu vehemenţă, gustul estetic - ,,la reviste literare n-au ce căuta geografi sau colecţionari de cusături naţionale, ci critici cu un ideal estetic de-terminat”2 - Mehedinţi a continuat să scrie studii şi cronici, în Convorbiri litera-re şi în alte publicaţii ale vremii despre: Mihai Eminescu şi Ion Creangă, Ion Minulescu, Ioan Adam, I. Al. Brătescu-Voineşti, Ion Ghica, Elena Farago, Al. Vlahuţă, M. Sadoveanu etc. În anul 1936, a publicat studiul ,,Optimismul lui E-minescu”. Despre poetul nostru naţional, în 1957, afirma următoarele: ,,Istoria românilor se va împărţi pentru totdeauna în două: cum a fost înainte şi cum va fi după Eminescu” (S. Mehedinţi – 22 II 1957). Politica. Între preocupările lui S. Mehedinţi, politica ocupă un loc pasager, iar ,,implicarea în viaţa politică era pentru Mehedinţi o fatalitate”3. De multe ori, ca om al cetăţii, implicat în problemele acesteia, politica i-a mobilizat con-deiul şi i-a ocupat mult din timpul dedicat cercetării şi catedrei. De altfel, cre-dem că nu poate fi vorba, la Mehedinţi, de o creaţie politică propriu-zisă, pen-tru că el a fost ministru al ,,şcolii şi bisericii” doar 6 luni şi aceasta într-o peri-oadă dramatică din istoria ţării. Prin această clasificare, savantul a vrut să a-tragă atenţia asupra acestor scrieri prin care a dorit să facă educaţia poporului de jos, pentru ca acesta să facă deosebirea dintre omul de stat şi omul politic, dintre valoare şi impostură. Mehedinţi a fost unul dintre cei mai angajaţi oameni de cultură de la noi. Încă de tânăr, student fiind la Bucureşti şi apoi la Paris, se înscrie în Liga pen-tru Unitatea Culturală a Românilor şi luptă, cu tot entuziasmul vârstei, pentru unitatea naţională a românilor legaţi de arcul carpatic. Se înscrie, ulterior, în Partidul Conservator, ca aderent la idealurile Junimii şi primeşte apoi să fie mi-nistrul instrucţiunii publice şi al cultelor, în Guvernul Marghiloman, când ţara era îngenuncheată după Pacea de la Bucureşti, face parte din Parlament în mai multe legislaturi. Ce l-a determinat pe Mehedinţi să intre în tumultul vieţii politice, cu toate că domnul Trăncănescu, cel urcat în ierarhie pe baza darului de a vorbi, era u- 1 Al. Hanţă - Simion Mehediniţ, între ştiinţă şi literatură (postfaţă), în: S. Mehedinţi – Premise şi concluzii la Terra…,op. cit. pp. 265-279; 2 Eugen Lovinescu - Istoria literaturii române contemporane, Ed. Minerva, Bucureşti, 1981, vol.I, p. 173; 3 Gheorghiţă Geană - Întristătoarea actualitate u unor mai vechi analize politice (Post-faţă), în: S. Mehedinţi - Politica de vorbe şi omul de stat, Ed. Terra, Focşani 1999, p.p. 261. LII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii nul dintre cele mai dezavuate personaje? Credem cu certitudine că motorul care l-a împins permanent în această zonă a existenţei umane, nu pentru a face carie-ră, a fost patriotismul său ardent, ataşamentul faţă de ,,poporul de jos” despre care afirma că ,,adevărata lui putere n-a fost pusă încă la încercare”, ataşa-mentul faţă de talpa ţării cu care s-a simţit solidar toată viaţa. Acest sentiment i-a dat combustia, l-a ţinut alături de ,,copilăretul ţării” - şcoala face omul om, acest sentiment l-a ţinut atent în permanenţă la faptul politic. Să nu uităm că S. Mehedinţi a editat timp de 17 ani revista ,,Duminica poporului”, singura publi-caţie pentru săteni, care nu s-a îndepărtat niciodată de problemele acestora, fi-ind editată sub semnul paradigmei ,,Un neam, un suflet, un hotar”. Pentru că era conştient de importanţa statului în viaţa şi în progresul unui popor, Mehedinţi a făcut permanent deosebirea dintre omul politic – ales după darul vorbirii - ,,Domnul Trăncănescu, un egoist şiret căruia puţin îi pasă de ce e drept ori ne-drept, de bine sau de rău, de adevăr sau minciună”121şi omul de stat - ,,cea mai mare personalitate a unei epoci, după cum şi opera cea mai în-semnată în istorie este statul ca temei al culturii fiecărui popor”2.32Dând e-xemple de mari oameni de stat (Bismark, Cavour, unificatorul Italiei şi alţii), Mehedinţi se întreabă cum poate fi cunoscut de la început un asemenea om şi tot el dă răspunsul. Calităţile adevăratului om de stat sunt, după Mehedinţi, următoarele: im-personalitatea - lepădarea de sine. Un adevărat om de stat nu trebuie să aibă nici prieteni, nici duşmani; să fie realist - să ia cele mai bune hotărâri în folosul ţării; să-şi aleagă colaboratorii – ,,omul public, când îşi alege bine colaborato-rii, n-are nevoie să îmbrobodească adevărul”3.13 Aşa cum şcoala românească din timpul său era bolnavă, pentru că era o ,,şcoală de vorbe”, şi ,,politica de vorbe” este dăunătoare întregului popor, pentru că ,,Poţi să faci cu banul tău, cu casa ta, cu moşia ta, tot ce vrei, dar să dai sarcinile statului pe mâna cutăruia sau cutăruia, numai pentru că ţi-e pri-eten, rudă, ori satelit, asta niciodată”4.2.4 O parte dintre scrierile lui Mehedinţi, referitoare la politică, au fost strânse şi tipărite în volumul ,,Politica de vorbe şi omul de stat”. Cele mai multe arti-cole politice, însă, au apărut în Convorbiri literare (Politică şi literatură, Preju-decăţi în chestia agrară, Îndărăt spre şcoală, În chestiunea inamovibilităţii, Cuvinte către studenţi, Lupta contra anarhiei, Risipa pe care o face statul în străinătate etc.), în Duminica poporului sau expuse în diverse discursuri şi conferinţe. Semnificative, pentru valorile morale şi etice promovate în scrierile 1 S. Mehedinţi – Politica de vorbe şi omul de stat, op. cit., p. 15; 2 Idem, p. 213; 3 Idem, p. 221; 4 Ibidem. LIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii politice, ni se par conferinţele: a). ,,Vechimea poporului român şi legătura cu elementele alogene” (Braşov, 9.03.1924); b). ,,Partidele politice şi statul cor-porativ” (12.12.1930). a). Abordând una dintre problemele spinoase, convieţuirea etnică, Mehe-dinţi arată că în această problemă trebuie să primeze adevărul ştiinţific. Cine se amestecă în viaţa publică trebuie să ştie că ,,Politica este ştiinţă şi morală apli-cată”, altfel pierde simţul realităţii şi devine izvor de primejdii. Autorul arată că noi românii suntem cei mai vechi pe acest pământ, continuitatea noastră fi-ind un lucru dovedit, dar aceste argumente nu ne dau dreptul să-i umilim pe al-ţii. Trebuie să ne organizăm viaţa, întemeiată pe libertate, dreptate, fraternitate, deoarece e ,,vai de statul care va ofensa legile morale şi va nesocoti adevărul ştiinţei”1.3.1 b). În această conferinţă, Mehedinţi face o diagnoză precisă a situaţiei Ro-mâniei după Primul Război Mondial. Păcatele cele mai mari ale Statului sunt: ruinarea finanţelor - ,,statul a fost jefuit tocmai de cei care trebuiau să-l a-pere”2;4;2ruinarea agriculturii - lipsa unei reforme agrare adevărate; ruinarea şcolii - prin amestecul politicii în educaţie. Remediile unei asemenea situaţii sunt următoarele: promovarea specialiş-tilor în viaţa publică; credit comun şi muncă comună; ,,altă creştere” pentru co-pilăretul ţării. Concluzia dătătoare de speranţă stă în însănătoşirea vieţii noastre politice, deoarece ,,Adevăratele partide politice sunt profesiunile” - afirmaţie memora-bilă, dureros de valabilă şi astăzi, şi la noi, şi aiurea. Cine a înţeles acest lucru a ajuns departe. Polemica. Simion Mehedinţi a fost unul dintre acei savanţi polivalenţi că-ruia nu i-a fost străin nici un domeniu al manifestărilor umane. Pentru a-şi ex-prima ideile şi opiniile, el a utilizat, cu excelente rezultate, aproape toate stilu-rile funcţionale ale limbii: ştiinţific, administrativ, publicistic şi beletristic. Încă de la primele scrieri, se observă o grijă remarcabilă pentru limbajul folosit, fi-ind atent, în permanenţă, ca mesajul său să fie receptat de toţi cei cărora li se a-dresa, asigurând în acelaşi timp, prin frumuseţea frazei, o remarcabilă armonie între fondul ştiinţific şi cel cultural. Citind scrierile şi studiile ştiinţifice, critice, filosofice, pedagogice, etnografice şi opera literară, eşti impresionat de modul în care sunt tratate şi relevate conceptele ştiinţifice sau filosofice, de armonia şi de claritatea limbajului folosit: ,,La albine, care trăiesc în matriarhat, bărbaţii 1 S. Mehedinţi - Vechimea poporului român şi legătura cu elementele alogene, în: S. Mehedinţi – Discursuri. Conferinţe, vol I, Ed. Terra, Focşani, 2000, p. 217; 2 S. Mehedinţi - Partidele politice şi statul corporativ, în: S. Mehedinţi – Discursuri. Con-ferinţe, vol I, op. cit., p. 222. LIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii sunt osândiţi în masă. Ieşiţi din ouă la fel cu cele care nasc albine lucrătoare (dar nefecundate), bărbaţii sunt nişte milogi”1. Fiind un mare publicist şi om al cetăţii, Mehedinţi a ieşit de multe ori la rampă, expunându-şi opiniile, sfătuind şi educând tineretul studios, clasa politică, întregul popor. În aceste scrieri, au-torul se dovedeşte a fi un spirit clasic, echilibrat, atent la adevărul ştiinţei – ,,Politica este ştiinţă şi morală aplicată”, dar şi un pamfletar redutabil, ale cărui asalturi lovesc în plin fără a lăsa adversarului nici o şansă. Cele mai multe dintre scrierile sale, cu caracter polemic, au apărut în volu-mul ,,Politica de vorbe şi omul de stat”. Ele au izvorât dintr-o ,,repede cobo-râre în latura etică a vieţii”, prin ,,năvălirea unor elemente prea inferioare în viaţa politică”2. Deşi multe dintre aceste scrieri îşi au substanţa în viaţa po-litică, ele se încadrează în opera polemică. ,,Dervişii condeiului” sunt publiciştii gazetelor de partid care nu au nici cea mai mică deontologie profesională, despre idei nici nu poate fi vorba. Principa-la caracteristică a acestor dervişi – cerşetori – este brutalitatea limbajului, ,,răz-boi fără cruţare”, la care se adaugă lipsa oricăror convingeri. Ei sunt nişte cob-zari în soldă, care cântă, când la o nuntă, când la alta. Cauzele acestui fenomen sunt: ,,lipsa de frâu legal”; lipsa pregătirii profesionale; lipsa unor graniţe din-tre partide. Vinovaţi de această alunecare spre brutalitate sunt şi ,,conducătorii vieţii politice, care se pare că n-au înţeles nici pe departe rolul unei adevărate prese”331şi care îngăduie să se scrie orice în numele partidului, fără a se verifica dacă este adevăr sau minciună. Caracteristice pentru stilul de pamfletar al lui S. Mehedinţi rămân scrierile: Către Popescii Partidului Liberal, Naţionalismus latrans şi Concepţia mate-rialistă a istoriei (după C. Dobrogeanu-Gherea). Răspunsurile pe care le dă, de fiecare dată, celor cu care intră în polemică, sunt atent formulate şi se bazează pe o argumentaţie fără cusur, iar ironia fină apare la tot pasul: ,,Prietenii care vor să te ajute, nu-ţi pot sluji niciodată, cât duşmanii care te bârfesc”, cu sen-sul – Fereşte-mă, Doamne, de prieteni…! Liberalilor care l-au învinuit că şi-ar fi schimbat numele din Popescu, luând numele unui judeţ de la capătul ţării, le răspunde cu argumente lingvistice, etnologice şi de istorie a culturii – ,,numele de familie poate fi, cu vremea, semn de o deosebită destoinicie a unui neam de oameni”. Numele de Popescu, nume relativ tânăr, vine de la ,,popă”, om sub-ţire, ştiutor de carte, învăţătura fiind pentru preoţi, nu pentru mireni. Atitudinea ironică a liberalilor, iubitori de noutate cu orice preţ, faţă de toate numele care se termină în –escu, este o greşeală de ,,lèse-democraţie”, a oficiosului său 1 S. Mehedinţi – Politica de vorbe şi omul de stat, op. cit., p. 169; 2 Idem, p. 9. 3 Idem, p. 37. LV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii ,,Viitorul”, iar polemistul îi îndeamnă pe Popesci să rămână credincioşi tra-diţiei, cinstind manifestările poporului român. În ce priveşte ,,Nationalismus latrans (răspuns Neamului românesc)”, au-torul se declară un adept al naţionalismului autentic ,,întemeiat pe adânci con-vingeri ştiinţifice” şi respinge naţionalismul verbal, lătrător, pornit din ură şi re-prezentând o mare primejdie. În prima parte a răspunsului, după un larg expo-zeu asupra lătratului, în care compară naţionalismul verbal cu lătratul la lună, arată că ,,un naţionalism real îţi impune un scrupulos respect faţă de adversar şi te obligă să fii drept faţă de toţi aceia cu care treci împreună pe faţa pămân-tului”. Autorul nu scapă ocazia de a aminti, într-o amplă notă de subsol, faptul că Neamul Românesc, deşi, în general, promovează naţionalismul real, şi-a schimbat de multe ori orientarea devenind când naţionalist-democrat, când anti-semit, când antidinastic etc. Şi toate acestea cu scopul cultivării ,,propriei per-soane” a domnului Nicolae Iorga. În ,,Concepţia materialistă a istoriei”, Simion Mehedinţi polemizează, prin C. Dobrogeanu-Gherea, cu socialiştii români şi străini. Deşi anunţă un eseu şti-inţific, autorul - C. Dobrogeanu-Gherea - după un periplu prin ,,înţelepciunea străinătăţii”, presărat cu laude la adresa lui Marx, Engels şi compania, trece cu ,,un aer de savant grăbit” peste concepţiile religioasă şi metafizică, ajungând la ,,Concepţia istorică” a mersului omenirii, prezentată fără metodă şi argumente ştiinţifice. Mehedinţi arată că autorul broşurii vulgarizează conceptul de ştiinţă, reducând întreaga istorie a societăţii la ideea că ,,progresul ar atârna de măsu-rile administrative ale unui guvern, care s-ar ocupa într-un anumit chip de <producţia şi împărţirea bunurilor materiale>(…) Despre starea socială a pisi-cilor să fi vorbit domnul Gherea, şi tot ar fi trebuit să ţină seama de mai multe elemente explicative”1.2. În final arată că acest ,,catehism filosofic al socialiştilor n-are nimic comun nici cu filosofia, nici cu ştiinţa”. Aprobă demersul lui C. Dobrogeanu-Gherea, dar numai în latura politică, şi doar ca pe un protest împotriva modului de răs-plătire a muncii, arătând că trebuia să rămână în sfera politicului şi să nu se a-runce în luptă ,,în numele ştiinţei, spre a-şi mări prestigiul personal”, inter-pretând istoria ca o ,,vrabie care visează numai chestia cu mălaiul, pe toată a-rena istoriei”. ,,Slova de foc” a lui S. Mehedinţi se manifestă în: ,,Răspuns domnului Şiş-manov, fost ministru de instrucţie al Bulgariei” – ,,noi privim cu indignare la sentimentele pe care le-aţi sădit în sufletul tineretului bulgar ”; ,,Interpelarea extraparlamentară privitoare la Calul din Piaţa Teatrului (adresată dlui I. I. C. Brătianu)” - ,,Gloaba din Piaţa Teatrului a stat săptămâni întregi nemâncată şi 1 S. Mehedinţi – Politica de vorbe şi omul de stat, op. cit., p. 239-240; LVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii nebăută, aşteptând că doar s-o îndura măcar vreun rândaş al Triplei Alianţe să-i spună un cuvânt bun”; în: ,,Scrisoare către cei trei miniştri de culte de la sfârşitul anului 1918” – ,,Şi astfel poliţele scrânciobului politic au continuat a se învârti mai departe cu un ritm de o regularitate pitagoreică”. Chiar şi ,,Răspuns celor 54 deputaţi şi senatori din Partidul Ţărănesc” sau în ,,Către prietenii din Partidul Conservator”, scrisoarea de divorţ adresată co-legilor de partid (Duminica poporului - 30 nov. 1919), ne dezvăluie un om de o mare probitate morală, dar şi un talent polemic remarcabil, credincios ideilor sale şi poporului de jos, şi încrezător în viitorul României Mari: ,,De azi îna-inte, voi întrebuinţa zilele câte îmi mai rămân pentru ai mei, ajutând, ca pro-fesor şi director al câtorva publicaţii o Altă creştere a poporului. Înainte de a mă apropia de apus, îmi întorc ochii către răsăritul pe care îl aşteptăm toţi în România-Nouă”1. Adevărul atemporal al celor scrise de Simion Mehedinţi se concentrează metaforic în titlul studiului ,,Întristătoarea actualitate a unor mai vechi analize politice” (Gh. Geană), postfaţă la volumul ,,Politica de vorbe şi omul de stat”. * La aproape un secol şi jumătate de la naşterea lui Simion Mehedinţi, Aso-ciaţia Simion Mehedinţi dă la iveală ,,Ethnos, introducere în studiul omenirii”, operă pe care savantul a anunţat-o de multe ori şi la care lucrat mulţi ani, aşa cum reiese din însemnările făcute pe manuscrisele identificate în arhiva fami-liei şi încredinţate nouă spre publicare prin generozitatea doamnei Simona Me-hedinţi, nepoata de fiu a savantului, căreia îi mulţumim şi pe această cale. Statura ştiinţifică a lui Simion Mehedinţi se înalţă tot mai sigur şi mai dis-tinct pe cerul culturii române şi chiar universale. Dacă avem în vedere Terra şi opera pedagogică, în frunte cu Altă creştere. Şcoala muncii, studiile despre e-ducaţie, manualele şcolare, imensa lui publicistică, iar acum Ethnos, putem a-firma fără teama de a exagera că Simion Mehedinţi a pus, la noi, pietre la teme-lia a cel puţin trei domenii ale cunoaşterii umane. Cu toată împotrivirea celor care au diriguit cultura noastră după război, o-pera lui Simion Mehedinţi începe să ni se dezvăluie încet, dar tot mai sigur. Sperăm ca Academia Română al cărui membru a fost peste o jumătate de veac, să iniţieze un proiect care să ducă la tipărirea unei ediţii complete a operei lui Simion Mehedinţi. S-ar vedea atunci adevărata lui statură ştiinţifică şi morală. Viaţa şi opera sa ar fi o stea polară care ne-ar călăuzi în drumul tot mai alam-bicat al lumii de azi. Costică NEAGU 1 S. Mehedinţi – Către prietenii din Partidul conservator, în: Duminica poporului, anul IV, nr. 12 din 30 noiembrie, 1919, pp. 1-2. LVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Memoriei fondatorului Societăţii Geografice Române, Regele Carol I şi Întregitorului Daciei, Regele Ferdinand I, eternă pietate. LVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii LIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii I. ANTROPOGEOGRAFIA cercetează influ-enţa mediului geografic (atmosfera, hidrosfera, litosfera, biosfera) asupra omului, precum şi re-acţiunea sa asupra mediului (cele patru înveli-şuri planetare). Rezultatul acestui studiu general şi analitic trebuie să fie descrierea regiunilor naturale, un-de se împletesc acţiuni şi reacţiuni asemănătoa-re. astfel de descrieri constituie antropogeografia sintetică sau regională. II. ETNOGRAFIA cercetează influenţa me-diului geografic (atmosfera, hidrosfera, litosfera, biosfera) asupra grupărilor etnice, precum şi reacţiunile acestor grupări asupra mediului geo-grafic însemnând adaptarea tehnică (civilizaţia) şi cea psihică (cultura). LX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii P R E F A Ţ Ă A face din o sută de cărţi, o sută u-na, repetând în altă ordine ceea ce se a-flă la alţii, e muncă zadarnică, muncă de milă şi de silă. O catedră universitară, înfiinţată pentru întâia dată, are, vrând-nevrând, şi menirea, întrucâtva, misionară, de a crea un mediu de cugetare ştiinţifică îm-prejurul disciplinei respective. La începutul acestui secol, când s-a ivit geografia printre studiile universi-tare, situaţia era limpede: bibliotecile mărturisesc că nu existau la noi, lucrări geografice, nici bune, nici rele. Literatura geografică se mărginea la cărţile de şcoală, înşiruire de nume şi numere, ori dicţionare judeţene, scrise, de obicei, de revizori şcolari şi alţi autori de ocazie. Sarcina cea dintâi era, se-nţelege, prefacerea materialului didactic, dând studiului geografic alt caracter decât cel mnemotehnic. Cum a fost împlinită a-ceastă datorie se poate constata comparând cărţile şcolarilor de azi cu cele de o-dinioară. A doua sarcină era orientarea tineretului spre geografie, ca ştiinţă. Terra a-rată în ce fel, cea dintâi catedră de geografie a căutat să înfăţişeze această ra-mură de studii în România. Împrejurarea că reviste străine au apreciat favorabil acea lucrare, unele exprimând chiar dorinţa de a o vedea tradusă într-o limbă de circulaţie mai întinsă decât limba română, e o dovadă că în mediul ştiinţific din ţara noastră, am văzut geografia cu ochii noştri, nu cu ochii altora. În orice caz, un mediu de cugetare geografică există azi şi la noi, dovadă numărul consi-derabil al colaboratorilor la Buletinul Societăţii Române Regale de Geografie şi nivelul de azi al acestei publicaţii, faţă de ce era în trecut. A treia sarcină era lămurirea cugetelor cu privire la etnografie, o ramură de studii şi mai puţin pozitivată decât geografia. Ethnos încearcă acum să împlinească şi această lacună. În volumul întâi, prezentăm numai ,,Civilizaţia” omenirii. La sfârşitul vol. al II-lea, destinat ,,Culturii”, se vor arăta concluziile generale la care am ajuns. Până atunci, citi-torul va putea găsi în ,,Coordonate etnografice: [civilizaţia şi cultura]”, apărută în publicaţiile Academiei Române, punctul nostru de vedere, indicând în treacăt şi în alte lucrări: Caracterizarea etnografică a unui popor prin munca şi uneltele sale, Le pays et le peuple roumain şi România care, deşi lucrare cu ca- LXI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii racter didactic, are o sumă de paranteze antropogeografice şi etnografice, fiind cea dintâi încercare de a prezenta măcar cât de sumar, legătura dintre pământul şi neamul românesc. Cu Ethnos, sarcina universitară a profesorului e încheiată, rămânând timpul disponibil numai pentru lucrări de interes personal. Ar fi fost cu putinţă şi o altă atitudine: realizarea unor lucrări cu subiecte mărginite (Păstoria la români, un fenomen foarte aproape de intuiţia autorului, încă din copilărie sau Ţărmul Mării noastre, un subiect tot aşa de ademenitor şi de interes nu numai pentru geograf, antropogeograf şi etnograf, dar şi pentru istorie şi geopolitică). Dacă timpul va permite, munca anilor viitori va fi îndreptată în direcţia a-ceasta, precum şi spre o Metodică a geografiei, ca o firească aplicare a celor cuprinse în Terra. Dar şi în lucrurile omeneşti este o ierarhie inevitabilă: întâi privirea analitică a faptelor (Terra şi Ethnos), apoi încercările de sinteză, adică descrieri de caracter regional. Şi mai era la mijloc şi-o altă consideraţie. Au-torul s-a condus în viaţă după o regulă pe care, bună sau rea o mărturiseşte fără înconjur: să facă totdeauna ceea ce rămânea nefăcut sau era nesimpatic altora. Material mărunt poate aduna şi un tânăr începător, cum dovedesc încercări-le din Anuarul de geografie şi antropogeografie, din Anuarul Societăţii ,,Sove-ja” şi altele de acest fel, dar materialele se îngrămădesc atât şi se învechesc atât de iute, încât chiar şi enorma erudiţie înşirată de Humboldt1 în Cosmos, este as-tăzi un simplu document istoric, atât de grabnic lucrarea timpului aruncă în ui-tare materialele mai vechi. Iată de ce atenţia autorului s-a îndreptat îndeosebi spre cele două lucrări cu caracter mai durabil: Terra şi Ethnos, socotindu-le mai necesare pentru crearea unui mediu de cugetare geografică, la noi. Dacă punctul său de vedere a fost just sau nu, asta o vor hotărî urmaşii mai depărtaţi. În orice caz, dreptatea cere ca să judeci pe cineva după ceea ce a făcut, nu după ceea ce n-a socotit necesar să facă. Pentru cel care a inaugurat Cursul de geografie în Universitatea noastră, un lucru a fost clar chiar de la început: focul nu arde cu un singur lemn, ci trebuie mai multe. De aceea, chiar după cea dintâi serie de studenţi, ştiind că ,,nimeni n-are contract cu viaţa”, a îndemnat pe cei mai vioi dintre tinerii geografi, să treacă şi peste graniţe şi să facă posibilă şi adunarea altor materiale. Azi mediul de cugetare geografică este. Lucrători sunt destui, aşa că putem privi viitorul studiilor despre pământul şi poporul român cu deplină încredere. 1 Humboldt, Alexander (1769-1859), naturalist, geograf şi călător german. A fundamentat geografia ca ştiinţă. A stabilit zonalitatea, pe verticală, a vegetaţiei şi a introdus noţiunea de i-zotermă. În lucrarea sa ,,Cosmos” (5 vol. 1845-1862), a încercat să redea imaginea fizică a lu-mii, interdependenţa complexă a fenomenelor fizico-geografice şi repartiţia lor pe Pământ. [n.e.] LXII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Cadrul indicat în Terra şi Ethnos înlesneşte oricăruia să-şi aleagă chiar din cel dintâi an de universitate, locul de muncă şi să-şi dea seama de însemnătatea relativă a problemelor, ceea ce la începutul acestui secol nu era cu putinţă, nu numai la noi, dar nici aiurea. noiembrie 1927 LXIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii INTRODUCERE Studiul omenirii, din punct de vedere geografic şi etnografic, a avut parte în secolul trecut de ajutorul unor savanţi de mâna întâi. Totuşi, operele lor au lăsat o impresie de nestabilitate, fiindcă lipsea acelei epoci o concepţie destul de cla-ră cu privire la adunarea şi sistematizarea materialului antropologic şi etnogra-fic. Teoriile lui Lamarck şi Darwin abia se iviseră, preistoria era încă în faşă, iar muzee etnografice nu existau mai pe nicăieri. Aşa se face că opera lui Th. Waitz - Anthropologie der Naturvölker (1859), e aproape uitată; numeroasele scrieri ale lui Adolf Bastian1, cercetător multilateral şi organizator al celui din-tâi mare muzeu etnografic (Völkerkundemuseum) au rămas în mintea urmaşi-lor ca un fel de nebuloasă. Din fericire, Fr. Ratzel2 a izbutit să scoată măcar antropogeografia din ceaţa teleologiei lui Carl Ritter, dându-i o bază analitică pozitivă. Însă şi el a păşit la început destul de nesigur. Prima închegare a operei sale principale (Anthropo-geographie, oder Anwendung der Erdkunde auf die Geschichte, 1882), nu i s-a părut mulţumitoare, de aceea, după un deceniu, a completat-o, adăugându-i o parte nouă, prin care priveşte omenirea mai ales în latura ei dinamică (die geo-graphische Verbreitung der Menschen, 1891). Cu fireasca sa sinceritate, vestitul antropogeograf şi etnograf mărturiseşte răspicat că dintâi nici nu-i venise în gând că va mai scrie ,,o altă carte asupra aceluiaşi subiect”. Conturul problemelor s-a lărgit şi s-a precizat încetul cu în-cetul, ţinând prelegeri la universitate. La început, unele probleme îi apăruseră atât de ,,puţin accesibile, încât nu putea să fie vorba decât de oarecari schiţări din care abia mai târziu să se poată ridica o construcţie ştiinţifică”. ,,Experienţa însă mi-a dovedit, zice el, că sunt în ştiinţă probleme pe care le poţi scoate mai iute la capăt, dacă le cuprinzi cu ochii dintr-o dată şi le prelucrezi în totalitatea lor, în loc să le desparţi bucată cu bucată”. 1 Bastian, Adolf (1826-1905), etnolog german, promotorul teoriei potrivit căreia asemă-nările, de fond, între unele creaţii folclorice, se explică prin baza psihologică comună a ome-nirii. S. Mehedinţi a audiat cursurile lui A.. Bastian la Leipzig, predând apoi şi etnografia la U-niversitatea din Bucureşti. [n. e.]; 2 Ratzel, Friedrich (1844-1904), etnograf şi geograf german. A fondat antropogeografia şi a pus bazele geopoliticii. A fost profesorul şi mentorul lui S. Mehedinţi, cu care acesta şi-a pregătit teza de doctorat ,,Inducţia cartografică”, susţinută la Universitatea din Lepzig în, 1990. LXIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Totuşi, ca precauţie că nu va greşi drumul şi ca să-şi asigure o informaţie cât mai felurită despre omenire ca parte a biosferei, Ratzel a întreprins o vastă descriere a tuturor neamurilor pământului pe care a rezumat-o în opera sa Völkerkunde (3 vol. 1885-1888). Astfel, în pragul secolului de faţă, cercetătorii puteau avea o perspectivă cu mult mai largă şi mai clară asupra tuturor ramurilor omenirii. Îndeosebi, H Schurz, prea de timpuriu răpit ştiinţei, reprezenta, între urmaşii lui Ratzel, o mare speranţă pentru o închegare tot mai sistematică a etnografiei ca ştiinţă. Dar cu toată munca atâtor oameni de ştiinţă, etnografia este încă atât de pu-ţin pozitivată, încât nici măcar noţiuni curente ca: popor, naţiune, civilizaţie, cultură, păstorie, transhumanţă, nomadism etc., etc., nu sunt destul de clar defi-nite, măcar că ele se întâlnesc în fiecare moment în scrisul geografilor, etno-grafilor, istoricilor, arheologilor, sociologilor şi a tuturor oamenilor de cultură. Nu demult, s-a simţit nevoia unor dezbateri contradictorii la care au luat parte savanţi din mai multe ţări, spre a stabili un consens asupra câtorva ter-meni. Dar rezultatul discuţiilor din ,,Centre internaţional de synhèse” a fost de-parte de a ne oferi precizia aşteptată. Civilizaţia, de exemplu, a căpătat definiţii ca aceasta: ,,un minimum de şti-inţă, de artă, de ordine şi de virtute”1. Tot din concluziile acelor dezbateri, aflăm că ,,istoria se urcă până dincoace de începuturile artei, ale ştiinţei şi ordinei, iar obiectul ei este civilizaţia, în sen-sul cel mai larg posibil”. Se poate mai penibilă lipsă de precizie? Asta dovedeşte că, în ce priveşte studiul ştiinţific al omenirii, ne aflăm încă în faza provizoratului chiar în ches-tiile fundamentale. De aceea, într-o comunicare la Academia Română, am tratat pe scurt problema privitoare la ,,Coordonatele etnografice: civilizaţia şi cul-tura”, arătând în treacăt liniile arhitectonice pe care trebuie să le urmărim în a-dunarea, cernerea şi sistematizarea materialului etnografic2. În Ethnos, ca împlinire la Terra, vom face încercarea de a prezenta, măcar în linii mari, întregul cadru al ştiinţei noastre, pentru a servi drept introducere la studiul omenirii, ca parte a biosferei, deoarece problema mai îngustă a antro-pogeografiei a fost reluată de mai multe ori, după Ratzel. Spre deosebire de Terra, lucrarea de faţă nu va prezenta multă bibliografie3. Orice carte ajunge, cu timpul, veche şi nu e nimic mai trist decât să urmăreşti în cărţi vechi, notiţe învechite. În Terra, citările trebuia să fie mai numeroase, 1 Civilisation, le mot et l’idée, deuxième fascicule. Disscussions de la première semaine internationale de synthèse, Paris, 1930, p. 143; 2 S. Mehedinţi - Coordonate etnografice, Bucureşti, 1928; 3 Notă: Vom face excepţie pentru operele cu oarecare originalitate şi pentru marii ex-ploratori ale căror povestiri păstrează o valoare durabilă. LXV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii fiindcă acolo se cerceta şi evoluţia ideilor geografice. De data aceasta, spre a nu spori prea mult volumul lucrării, bibliografia a fost redusă la ceea ce mi s-a pă-rut indispensabil. Cu toate că etnografia s-a ivit încă de la Herodot, alături de istorie şi geo-grafie, dar înfiriparea ei ca ştiinţă pozitivă este prea nouă, pentru ca să fie ne-voie de a ne arunca des privirile în trecut. Pentru ca un tânăr să se apropie de ramura unei ştiinţe e nevoie să simtă în-tâi însemnătatea ei, iar pentru aceasta trebuie să cuprindă cu ochii tot orizontul acelei ştiinţe, s-o vadă, nu ca pe un bazar, care uluieşte privirile, ci ca pe un sis-tem care îndeamnă la cugetare. A face din 100 de cărţi încă una, repetând în altă ordine ceea ce s-a spus de alţii, este o muncă zadarnică, vrednică de milă şi de silă. De aceea, în loc de a ne opri la probleme parţiale în legătură cu neamul românesc (luncă, deltă, dune, lacuri glaciare…) sau la cercetarea unor fapte etnografice (casă, vestmânt, hra-nă, păstorie etc), iniţiatorul cursului de etnografie a crezut că e mai potrivit să împartă munca expeditivă [cercetare, documentare pe teren n.e.], păstrând pen-tru sine sarcina care cere o concentrare asupra problemelor mai abstracte ale unor ştiinţe, aflate încă în prima linie. În linia de luptă, e nevoie de toate arm-ele, dar un rol de căpetenie îl au ofiţerii de stat major de la care porneşte planul general al tuturor mişcărilor unei armate. Cam aşa e şi în ştiinţă. Scopul final e ceea ce interesează, iar nevoia cea dintâi e să dăm geografiei şi etnografiei locul cuvenit între alte ştiinţe care se bucură de prestigiul tradiţiei. Îndeosebi, Ethnos va putea servi la introducerea în cercetarea omenirii, nu numai pentru antropogeograf şi etnograf, dar şi pentru istorici, arheologii - din ramura preistoriei -, pentru sociologi, pedagogi, economişti şi alţi cercetători ai problemelor privitoare la omenire. Dorinţa autorului a fost să publice dintr-o dată întreaga lucrare. Inaugurarea Muzeului de Etnografie şi faptul că materialul etnografic privitor la români, se risipeşte prea iute, ne-a îndemnat să dăm tiparului deocamdată volumul întâi care priveşte tehnica materială sau ,,Civilizaţia”. Cine compară muzeele şi colecţiile etnografice ştie cât de păgubitoare este lipsa de orientare a celor care nu ştiu în ce ordine şi în ce scop, cum să adune şi în ce fel să întrebuinţeze materialul monografic adunat, spre a fi, cu adevărat, util ştiinţei. LXVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii A). O M E N I R E A C A P A R T E A B I O S F E R E I Omenirea este formaţia biogeografică cea mai însemnată; omul este reactivul cel mai energic al planetei. Omenirea este o parte însemnată a biosferei. Deşi despărţirea în două regnuri nu poate fi categorică, deosebim totuşi Vegetaţia de Animalitate, iar din aceasta din ur-mă despărţim Omenirea ca o formaţie biogeografică aparte. Omul e cel mai cosmopolit dintre toate animalele superioare, reprezintă masa cea mai mare şi e modelatorul cel mai energic al biosferei: A. Omul influenţează compoziţia, umezeala (ploile) şi temperatura at-mosferei; B. Omul modifică hotarul dintre Uscat şi Ape; schimbă cursul râurilor; usucă lacuri şi creează altele; intervine nu numai în circulaţia apelor de pe uscat, dar şi a celor subterane; C. Omul modifică fizionomia litosferei; răscoleşte solul prin agricultură şi îl minează prin tăierea pădurilor, tăierea istmurilor, străpungerea munţilor, rectifi-carea ţărmurilor, colmatarea văilor, fixarea dunelor etc.; D. Învelişul organic al planetei e modelat de mâinile omului aproape în toată întinderea lui; unele specii au fost nimicite, altele multiplicate şi amestecate. Planeta e din ce în ce mai umanizată. E legitim ca omenirea să formeze obi-ectul de studiu al unor discipline descriptive ca antropologia, antropogeografia şi etnografia. Omenirea este o parte a biosferei. Dacă învelişul organic este studiat de geograf, mai este oare nevoie să despărţim pe om de restul animalităţii, spre a-l studia ca formaţie biogeografică deosebită? La prima vedere, biosfera ne apare ca o unitate destul de bine individua-lizată şi relativ omogenă. Deosebirea dintre plante şi animale nu mai este atât de justificată ca în trecut. Se afirma odinioară că numai animalele se mişcă, iar plantele sunt fixate în scoarţa pământului, că numai animalele au sensibilitate, că ele inspiră oxigen pe când, pe când plantele au nevoie de acid carbonic şi că animalele nu pot face celuloză, ca plantele. Realitatea ne arată altceva: animale fixate locului ca şi plantele (coralii sea-mănă cu o vegetaţie submarină), iar unele plante călătoresc pe distanţe consi-derabile, apoi din nou îşi înfig rădăcinile în pământ (rosa ierichonulum). În ce priveşte respiraţia ea are nevoie, în unele împrejurări, de acelaşi gaz pentru LXVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii plante ca şi pentru animale, în sfârşit, celuloza se formează şi în corpul unor animale (artropode, tunicate). Prin urmare, cezura [împărţirea] pe care o proiectam, de obicei, peste lumea organică nu este atât de întemeiată, pe cât ni se pare. Învelişul viu al planetei poate fi considerat ca ceva unitar, iar termenul hibrid - zoofite - ne arată că e-xistă o zonă unde deosebirea dintre plante şi animale este destul de nesigură, a-şa încât botaniştii şi zoologii nu mai ştiu cum să-şi împartă materialul de stu-diat. Asocierile organismelor sunt uneori nu se poate mai intime. Un grup în-semnat de talofite nu-s altceva decât o alipire dintre alge şi ciuperci. Graţie clo-rofilei, alga asimilează pentru ciupercă, iar ciuperca dă algei substanţa pe care o extrage din sol sau din scoarţa arborilor şi o apără de uscăciune, iar la rândul lor aceste organisme compuse servesc de suport vieţii animale. Aşadar, divizi-unile noastre în ţesutul biosferei sunt simple categorii abstracte. S-ar putea spune că viaţa se rezumă în celula umplută cu protoplasmă, iar biosfera este pătura organică, unde energia cosmică, împrumutată din razele soarelui, transformă mereu materia neorganică în materie vie, procedând prin tranziţii foarte fine1. Totuşi practic vorbind, despărţirea dintre vegetaţie şi animalitate este utilă studiului. Botanica, zoologia sunt ştiinţe deosebite, consacrate prin tradiţie. Se ridică însă o mare întrebare: dacă biogeograful priveşte odată toată vegetaţia şi toată animalitatea biosferei, mai este nevoie să depărtăm pe om de celelalte grupări animale, spre a-l cerceta ca unitate biogeografică aparte? Răspunsul poate fi afirmativ, pe temeiul următoarelor considerente: 1). În-tre toate animalele superioare, omul este cel mai răspândit pe toată suprafaţa planetei, este, cu alte cuvinte, cosmopolit. Atât în sens orizontal, cât şi în sens vertical, s-a întins mai mult decât orice altă vietate. Pe când celelalte vieţuitoare sunt legate de o anumită zonă climatică, omul s-a întins în amândouă emis-ferele, de la un Pol până la celălalt. Poate trăi fără foc şi în regiuni unde ter-mometrul coboară până la -50°2. [Poate trăi] şi în pustiuri calde, unde tempe-ratura atinge uneori 70°. La tropice, poate umbla cu pielea goală şi priveşte fără primejdie soarele. Trăieşte şi aproape de nivelul mărilor calde şi reci, şi pe cele mai înalte podişuri, la al căror aer rar s-a acomodat, s-a acomodat prin lărgirea toracelui. Ba, în timpul din urmă, a putut pătrunde şi în stratosferă, suindu-se mai sus decât orice vietate, iar în scoarţa pământului s-a putut coborî în mine până la 1500 de m, adică mai jos decât toate organismele ce s-au putut deprinde cu întunericul peşterilor; 2). Nu numai prin vasta lor răspândire, dar şi prin 1 W. Vernadski – La biosphère, Paris, 1929, p. 30 şi urm. 2 Rasmussen [Rasmussen, Knud Iohan Victor (1879-1933), explorator polar danez. A par-ticipat la expediţiile daneze din Groenlanda din: 1902-1904,1906-1908, 1909 şi 19010-1911 şi la alte expediţii polare între 1912 şi 1933 [n. e.]. LXVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii numărul indivizilor, specia colectivă homo sapiens ocupă o situaţie excepţiona-lă pe pământ. Lungă, foarte lungă vreme, omul rămăsese oarecum pitit, ca să nu zicem pierdut în gloata animalităţii. În pădurile ecuatoriale, el pare chiar şi azi, absent. De asemenea, şi în cele boreale. Dar după ce tehnica (unealta) l-a ajutat să se despartă de restul animalităţii, el s-a înmulţit în aşa măsură, încât for-mează în unele zone privilegiate, aglomerări considerabile. Astfel, în regiunile cu musoni, îndeosebi în răsăritul şi în sudul Asiei, precum şi împrejurul celor 3 mediterane, care despart continentele nordice de cele sudice, îndesirea a cres-cut, cu timpul, atât de mult, încât s-a ajuns la îngrădiri de milioane pe un petic de pământ. Îndesirea aceasta a crescut şi în zona tropicală. Londra şi New York-ul cu împrejurimile lor sunt adevărate furnicare omeneşti. Oraşele ,,milio-nare” mase de vieţuitoare pe care nici o vietate nu le-a atins până astăzi. Toate animalele sălbatice, la un loc, probabil că nu ajung la 100 de milioane, apoi nu-mărul lor scade mereu. Cele domestice, din contra, au fost sporite de om, dar nu trec mult peste un miliard şi sufăr variaţii însemnate, omenirea fiind încă de pe acum, o masă de aproape 2 miliarde. După Woeikof, numai în zona dintre 15° latitudine nordică şi 15° latitudine sudică vor putea trăi vreo 10 miliarde, iar dacă mai adăugăm încă 10-15 miliarde pentru regiunile temperate, este evi-dent că gloata omenească va căpăta un loc cu totul proeminent faţă de restul întregii animalităţi. Sporul de 1 miliard, numai în ultimul secol, este o dovadă pipăită, de cât de accelerată este progresia speciei umane. Într-un singur deceniu deficitul de 13 milioane lăsat de Războiul Mondial, a fost repede acoperit. Oricum ar fi viitorul, în prezent constatăm că specia umană este în plină o-fensivă numerică, iar animalele mari, sălbatice - mai ales cele primejdioase o-mului - sunt în grabnică descreştere. În paleolitic, regiunea arctică, prelungită pe atunci până în Pirinei, era plină de animale gigantice care au pierit în to-talitate, rămânând doar chipul lor desenat în peşteri. Leul se află încă în tim-purile istorice în Grecia şi în Asia Mică. Elefantul, vânat de regii asirieni în valea de sus a Eufratului1, a pierit şi el din aceste regiuni, iar sub ochii noştri, au pierit cirezile imense de bizoni ale preeriilor americane, făcând loc agri-culturii. Aşadar, şi în număr global, şi ca desime relativă, primatul speciei u-mane în mijlocul animalităţii, este vădit. Chiar zoologic vorbind, omul este stă-pânul planetei; 3). Alături de răspândirea cosmopolită, de număr, omul ocupă un loc excepţional şi prin energia cu care a intervenit şi intervine în modificarea planetei: a). Să începem cu atmosfera. S-ar părea că faţă de imensitatea ocea-nului de aer şi de mobilitatea lui, fiinţa omenească nu poate modifica mai cu 1 G. P. Marsh – The earth as modified by human action, New York, 1898, p. 34, p. 89 şi următoarele. LXIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii nimic acest înveliş planetar. Totuşi, acţiunea omenească se simte chiar şi asupra atmosferei. Astfel, compoziţia aerului poate fi schimbată în ce priveşte com-poziţia elementelor gazoase. care formează amestecul numit ,,aer atmosferic”. E lucru cunoscut că CO² joacă un rol foarte însemnat, deoarece împiedică ră-cirea prea repede a pământului, prin iradiere. S-a calculat că, dacă ar pieri tot CO² din atmosferă, temperatura medie ar scădea cu 21°, ceea ce ar avea ca urmare pieirea cele mai mari părţi din bio-sferă. Din contra, dacă s-ar îndoi cantitatea CO², temperatura medie s-ar urca cu vreo 4°, ceea ce ar aduce întinderea vegetaţiei până aproape de Pol, şi o altă distribuire a formaţiilor organice - vegetale, dar şi animale. Prin urmare, nu poate fi fără însemnătate pentru evoluţia planetei, creşterea enormelor cantităţi de cărbune şi de petrol, care sporesc acidul carbonic în atmosferă. Pe la sfârşitul secolului trecut (1890), se ardea câte o tonă de cărbuni pentru fiecare km² din faţa planetei, acum se ard anual peste un miliard de tone, iar proporţia acidului carbonic, în unele regiuni, a crescut cu 10%. aşadar, omul poate influenţa până şi un raport atât de esenţial cum e cel dintre gazele im-portante ale atmosferei1. Nu numai indirect prin arderea unor combustibili necesari industriei, ci şi prin actul respiraţiei, omul poate schimba compoziţia învelişului gazos al pla-netei. Un individ, în timp de 1 an, produce 250-300 kg acid carbonic. Dacă ţi-nem seama numai de cifra actuală a populaţiei umane, constatăm că se produce în fiecare an un prisos de 1/5 bilion de kg, din acest gaz, faţă de ce producea res-piraţia întregii omeniri acum 100 de ani. Dacă numărul oamenilor va creşte cu mai multe miliarde, simplul act al respirării va avea o influenţă considerabilă a-supra compoziţiei atmosferei. Tot aşa poate omul schimba compoziţia şi cu privire la cantitatea de abur. El poate usca aerul unei regiuni, nimicind pădurile sau, din contra, poate spori umezeala plantând păduri unde nu erau, ori făcând lacuri artificiale. S. U. A. au plănuit, în anii din urmă, ivirea unei păduri de 1500 km lungime pentru a com-bate seceta câmpiei de la apus de Mississippi. S-a observat apoi că întinsele o-rezării din China şi din sudul Asiei dau aerului atâta umezeală, în lunile de va-ră, încât ploile se prelungesc până spre toamnă, chiar după ce încetează mu-sonul. O altă urmare a intervenţiei omului este schimbarea temperaturii. Italia des-puiată azi de păduri, este în timpul verii mai dogorită de cum era la începutul e-pocii istorice, când pădurile umbroase de fag se coborau până la ţărmul Siciliei. Tot aşa tundrele prelungesc frigul până în primăvară. Când vor fi drenate, solul liberat de apa şi de gheaţa iernilor, se va încălzi repede la începutul primăverii, 1 Gr. Arrhenius - Das Werden der Welten, Leipzig, 1907, pp. 49 şi 57. LXX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii iar atmosfera mai căldicică va permite o deşteptare mai timpurie a plantelor şi chiar o altă formaţie vegetală de caracter mai meridional. b). Dacă ne întoarcem ochii spre hidrosferă, vedem că şi ea este supusă in-fluenţei omului. Mai întâi, fiinţa omenească a îndrăznit să schimbe, pe alocuri, hotarul dintre ocean şi uscat. Ţărmul Olandei este un caz antropogeografic cunoscut de toţi: ,,Deus mare, Batarus litora facit”. În adevăr, pe timpul romanilor era aici o vastă regiune de mlaştini. Încetul cu încetul, bălţile au fost secate şi chiar marea a fost împinsă îndărăt. Mai ales în sec. al XVI-lea, lucrările de îndiguire au că-pătat proporţii considerabile. S-au făcut diguri de 30 de metri grosime, apărate cu stânci enorme, puse în faţa valurilor. Pe unde batarii prindeau peşte odini-oară cu eschimoşii, strecurându-se printre băltoace, după fiecare reflux, astăzi se întinde o adevărată grădină. Ţinutul întreg e străbătut de canale pentru scur-gerea apei şi e acoperit cu diguri pentru apărarea holdelor. Olanda a fost comparată de unii cu o rodie, în care desimea sâmburilor reprezintă mulţimea holdelor bine apărate contra valurilor. Apoi tot ca o modi-ficare a hotarului dintre uscat şi ocean, putem considera şi canalele de unire în-tre unele mări şi oceane. Se înţelege că influenţa omului asupra apelor care curg pe faţa uscatului e şi mai adâncă. O mulţime de râuri şi râuleţe curg azi în albii artificiale. Ems şi Weser se terminau, pe timpul romanilor, în nişte delte1. Azi au estuare create de mâna omului. Rinul, în regiunea mijlocie, este cu totul rectificat. Dunărea, El-ba, Vistula, Oderul nu mai sunt cele de odinioară. Tot aşa, râurile Angliei şi ale Franţei. Pentru nevoile negoţului sau ale industriei, cursul lor a fost schimbat, s-au săpat canale, volumul apelor, aici a crescut, dincolo a scăzut. Gieg şi Fulda erau în Evul Mediu navigabile. Unde Carol cel Mare mergea cu luntrea2, azi curg nişte pârâiaşe. De asemenea, hidrografia Lombardiei este cu totul schimbată. Albia Padului a devenit, în multe părţi un canal artificial, iar unii a-fluenţi şi-au pierdut cu totul albia veche, deoarece apele necesare irigaţiei au fost abătute pe o reţea de mii de canale mărunte. Cu timpul, toată reţeaua hi-drografică a continentelor va fi umanizată. Şi nu numai în Europa, ci pe toate continentele. Nilul, de pe acum, e în bună parte îndiguit. Tigrul, Eufratul, Indu-sul şi altele încep a căpăta un aspect nou. Lacurile au primit, de asemenea, nu-meroase schimbări. Unele au fost secate cu totul. ,,Marea de la Harlem”, forma-tă în sec. al XVI-lea din mai multe lacuri unite, a fost uscată în sec. al XIX-lea, iar acum Golful Zuidersee e pe cale să fie redus la o mică porţiune din ceea ce a fost odinioară. Cât despre bălţi şi lacurile mai mici, acelea au fost secate cu su- 1 J. Wimmer - Historische Landschaft, 1885, p. 122 şi urm.; 2 Bodo Knüll - Historische Geographie Deutschlands iris Mittelalter, Breslau, 1903, p. 21. LXXI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii tele. Numai în Cantonul Zürich, de la 1667 până azi, din 149 de lacuri, au pierit 73, iar altele sunt pe cale să dispară sub ochii noştri. Galilei credea că Val-chiano va fi veşnic o mlaştină. Azi e cu totul asanată, iar mlaştinile pontice, spaima de secole a Italiei au fost învinse de tehnica umană, care le-a transfor-mat în regiuni fertile. În alte părţi, din contra, omul a creat lacuri unde nu e-xistau mai înainte. În sudul Indiei s-a făcut un lac cât al Genevei. În Urali s-au creat mai multe lacuri de mărimea lacurilor mijlocii din Elveţia. În America, prin abaterea lui [Fluviului] Colorado, s-a născut un imens lac în mijlocul pus-tiului. Cât priveşte numărul lacurilor de baraj, născute pentru interesele indus-triei electrice, va spori necontenit. La mijlocul munţilor, la înălţimi mari, în vă-ile părăsite de gheţari, tehnica modernă a creat lacuri de dimensiuni conside-rabile. Şi nu numai pe faţa pământului, ci şi sub scoarţă, omul intervine în captarea apelor şi modificarea circulaţiei lor. În Sahara, unele vine de apă sunt urmărite zeci de km pe sub pământ în aşa numitele fuggaros1. Prin urmare, nu e greu de prevăzut timpul, când cele mai multe ape continentale vor circula pe o reţea de canale şi albii modelate de mâna omului. c). Trecând la litosferă, găsim şi aici modificări tot atât de considerabile: istmuri tăiate, munţi străbătuţi de tuneluri, dune fixate, ţărmuri modificate şi în-tărite etc. Însă cea mai însemnată dintre toate, este modificare solului în ve-derea agriculturii, însoţită uneori de ruinarea suprafeţelor aplecate [în pantă]. arătura şi mai ales, prăşitul unor plante: porumb, vie, mută regulat, an cu an pă-tura de sol tot mai la vale, până ce scheletul dealului rămâne gol. Tot aşa scoa-terea cărbunilor şi a sării din subsol, dă naştere uneori la surpături care schimbă simţitor morfologia ţinutului respectiv. Dar şi mai însemnată este influenţa asu-pra litosferei, adică prin tăierea pădurilor, care lasă tot solul pradă apelor şi dă naştere unui relief nou, cu totul sălbatic. Ţările dimprejurul Mediteranei sunt un exemplu clasic. În Alpii de miazăzi numai în trei secole (1470-1776), trei pă-trimi din ogoare au pierit. Pe o întindere de 10.000 km² se mai găseşte azi o sin-gură aşezare omenească cu o populaţie ce trece 2000 de suflete. De altfel, nu numai în ţările muntoase, dar şi în regiunile colinare, nimicirea pădurilor duce repede la minarea scoarţei. Cifrele următoare pot dovedi uşor marea deosebire de eroziune a apelor într-un ţinut acoperit cu vegetaţie şi altul rămas descoperit. cu vegetaţie fără vegetaţie înclinare 10° 20° 30° 10° 20° 30° sediment 13,9gr 41,6gr 50,8gr 834gr 2638gr 3104gr Se vede lămurit că în ţinutul neacoperit de vegetaţie, apele pot fura usca-tului de 60 de ori mai multe sedimente decât în regiunile apărate de vegetaţie. Efectele asupra solului sunt uneori grozave. Ele se manifestă nu numai în scă- 1 E. F. Gautier – Le Sahara, Paris, 1928, p. 198 şi urm. LXXII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii derea agriculturii,dar şi în îngreunarea circulaţiei. În Gubernia Simbirsk, pe malul drept al Fluviului Volga, în 1860 erau numai 2 poduri. În 1892, în urma tăierii pădurilor eroziunea a fost atât de puternică, încât a trebuit să se facă 46 de poduri peste pâraiele născute în acel răstimp. Îndeosebi regiunile cu löss sunt cele mai repede mânate. România deluroasă dintre Siret şi Nistru, oferă o mulţime de cazuri, dar e-xemplul cel mai clar îl oferă China nordică. De vreo 4000 de ani de când circu-laţia a sporit, iar populaţia s-a îndesit, Huang-Ho a devenit tot mai galben din cauza lössului spălat de pe dealurile lipsite de vegetaţie. Albia a fost, de mai multe ori, atât de potmolită, încât fluviul s-a revărsat, pustiind regiuni foarte în-tinse şi înecând milioane de oameni. Cea din urmă schimbare a mutat gura Flu-viului Galben cu 8° latitudine, ca şi cum Dunărea ar părăsi Marea Neagră, spre a se vărsa în Baltica. Richthofen a descris în chip, nu se poate mai impresi-onant, ruina ţinutului acoperit cu löss1. Uneori omul se foloseşte de ruină. Val-chiana, socotit de Galilei ca o mlaştină eternă, a fost acoperit pe o întindere de 20.000 de ha cu o pătură de 2-3 m grosime adusă numai de pe coastele vecine. Alteori, imprudenţa omenească dezlănţuie nu numai puterea apelor, dar şi pe cea a râurilor. La gura Niprului, în epoca lui Herodot erau păduri mari. În tim-purile din urmă, s-au ivit nisipuri zburătoare care, în lunile de vară, acoperă ca-lea ferată, întocmai cum fac troienele de zăpadă peste iarnă. d). În fine, dacă trecem la biosferă, influenţa omului a atins dimensiuni, în adevăr, planetare. Acum vreo 2000 de ani, Europa de mijloc şi de nord, aşa cum se vede din descrierile lui Tacit, se asemăna cu unele ţinuturi triste din Siberia şi Canada. Vaste păduri întrerupte de mlaştini şi de râuri sălbatice, se întindeau din Atlantic până în taigaua siberiană. Astăzi, începând cu pădurile semănate de mâna omului şi sfârşind cu nenumăratele ogoare de cereale şi le-gume, putem constata că aproape toată haina vegetală a continentului este ope-ra silinţei omeneşti. Cartoful de pe podişurile Cordilierilor americani, a devenit de o însem-nătate enormă pentru Europa. Cerealele Lumii Vechi au trecut peste ocean, că-pătând acolo o răspândire mai mare decât în ţinutul de origine. Ba unele plante s-au emancipat de robia anotimpurilor graţie irigaţiei, iar altele chiar şi din ca-uza căldurii şi a luminii. Soiuri de cereale selectate în Suedia, au putut fi aduse în ţări mai sudice unde zilele de vară sunt mai scurte decât în Scandinavia, păs-trându-şi, cu toate acestea, însuşirea de a se coace într-o perioadă mai scurtă de timp. 1 F. von Richthofen – Tagebücher aus China, Berlin, 1909, vol. I - pp. 514-515, 528, 546, 562; II – 168, 288 ş.a. LXXIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Îndeosebi, pomii au călătorit precum şi viţa-de-vie, plantată până spre nord în valea Rinului, chiar în Belgia, iar în Africa de sud, America şi Australia, o-cupând suprafeţe din ce în ce mai întinse. Încaltea ţările Mediteranei au ajuns o grădină de aclimate. Portocalii, lămâii şi palmierii se întâlnesc aici cu măslinii, smochinii şi alţi oaspeţi ai unor ţări mai depărtate. Cât priveşte animalele, distribuirea lor a suferit schimbări şi mai grave. Multe dintre speciile sălbatice au pierit pentru totdeauna, ori s-au retras în regi-uni mai ferit de ochii şi de mâna omului. Balenele care se arătau, cum spune Strabo, până lângă ţărmurile Iberiei, au dispărut din toate mările vecine cu Eu-ropa. Abia dacă se mai găsesc în regiunile polare. Lupii şi râşii au pierit din Anglia şi sunt pe cale să dispară din tot apusul continentului european. Zimbrii au dispărut şi din răsăritul Europei, ca şi castorii, [care au devenit] neînsemnate relicve. Putem spune că atât fauna, cât şi vegetaţia au fost remaniate, amestecându-se speciile, atât în latitudine, cât şi în longitudine, ca firele unei ţesături, din ce în ce mai complicate. Este evident că selecţia naturală n-a putut produce în timp de mii şi milioane de ani, schimbări atât de adânci în distribuirea maselor vegetale şi animale, câte a produs omul numai în câteva secole, de când tehnica i-a pus la îndemână puteri din ce în ce mai mari. Astfel stând lucrurile, e uşor de închipuit că în viitor, omul va putea inter-veni şi mai energic în schimbarea raportului dintre cele patru învelişuri pla-netare. În special despre biosferă, putem afirma că, în curând, ea va căpăta un aspect tot atât de artificial ca şi distribuirea plantelor dintr-o grădină, adică va fi total ,,umanizată”. De aici rezultă o concluzie foarte importantă: nu numai că omul este, din punct de vedere biologic, cea din urmă verigă a seriei animale, dar el este, cu a-devărat, stăpânul planetei, ,,reactivul” cel mai puternic. Deci avem dreptul să considerăm formaţia biogeografică ,,omenire”, ca o u-nitate de acelaşi ordin ca şi ,,vegetaţia” şi ,,animalitatea”. Prin urmare, după cum antropogeografia şi etnografia s-au ivit ca tradiţie literară încă din epoca lui Hippocrat şi Herodot, când ştiinţele nu erau încă diferenţiate destul, este le-gitim ca omenirea să devină azi obiectul de studiu al unor discipline din ce în ce mai speciale. De partea pur somatică trebuie să se ocupe antropologia, adică ,,zoologia o-mului”. De legătura dintre mediul fizic şi om se ocupă antropogeografia, iar de grupările etnice, aşa cum s-au diferenţiat prin tehnica materială (civilizaţie) şi prin tehnica intelectuală (cultură) rămâne să se ocupe etnografia. LXXIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii B). CONCEPŢIA DESPRE OMENIRE CA UNITATE BIOGEOGRAFICĂ Omenirea n-a putut lua cunoştinţă despre unitatea sa biogeografică, până ce omul n-a fost privit hologeic, adică pe toată suprafaţa pământului. Timp îndelungat, oamenii au trăit în orizonturi înguste şi fără legătură u-nele cu altele. Fiecare credea că reprezintă tipul adevărat al omenirii şi că ţara sa este în mijlocul pământului locuibil. Exista prejudecata că străinii sunt oa-meni inferiori, iar la marginea pământului trăiesc monştri. Unificarea ori-zontului (Columb, Magellan) a făcut posibilă o concepţie mai exactă despre unitatea omenirii. Metafizica a ajutat şi ea ideii de unitate (Herder). Cu Linné1 şi Buffon a în-ceput concepţia pozitivă. Kant a adăugat argumente filosofice pentru a susţine unitatea genului omenesc. Blumenbach2 a dat cea dintâi clasificare mai com-pletă, Prichard adună documente spre a dovedi, in concreto, legătura dintre ra-murile omenirii. Metode noi: paleontologia umană şi arheologia preistorică, monogenism şi poligenism, ologeneză. Cu toate că omenirea ocupa un loc atât de însemnat în economia planetei, ea şi-a dat seama târziu de individualitatea sa biogeografică. Azi când avem sub ochi atâtea hărţi care ne arată răspândirea omului pe pământ şi împărţirea după rase, limbi, confesiuni etc., ni se pare de la sine înţeles că omenirea formează o mare unitate, dar înfiriparea acestei concepţii a durat un timp foarte îndelungat. Şi lucrul era firesc, dacă ne gândim că vegetaţia este o sumă de grupări de plante care se impun ochiului prin masivitatea şi stabilitatea lor: păduri, stepe, tundre etc. Totuşi până în secolul trecut, nimeni n-a fost în stare să arate pe un glob sau pe o hartă, conturul şi forma vestmântului vegetal care îmbracă plane-ta, iar în lipsa unei imagini exacte, geografii se mulţumeau cu imagini arbitrare. Anticii, de exemplu, îşi închipuiau că plantele sunt înşirate după latitudine, adi-că într-o ordine cvasigeometrică. Chiar un geograf atât de însemnat, ca Ptole-meu, credea că mărimea vieţuitoarelor scade progresiv de la Ecuator spre Poli şi că plantele arată gradul de latitudine, măcar că un alt geograf, Strabo, arătase 1 Linné, Carl von (1707-1778), naturalist suedez. A elaborat clasificări ale plantelor şi ani-malelor, a introdus nomenclatura binară pentru desemnarea speciilor şi a denumit numeroase specii de plante şi animale, punând în ordine cunoştinţele acumulate până la el [n.e.]. 2 Blumenbach, Johann Friedrich (1752-1840), medic şi naturalist german. Unul dintre cre-atorii antropologiei. A pus bazele obiective ale clasificării raselor umane, după culoarea pielii şi forma capului şi a demonstrat unitatea de origine a speciei umane [n.e.]. LXXV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii cu un secol mai înainte că molidul dispare la răsărit de Don, ceea ce însemna că şi meridianele pot servi ca graniţă a formaţiilor vegetale1. Evul Mediu s-a mulţumit tot cu astfel de concepţii naive. A trebuit să treacă mai multe secole până ce Humboldt2 a scris ,,Die distributione geographica plantum” şi vestitele sale ,,Tablouri ale naturii”, arătând pentru întâia oară, mă-car în linii mari, poziţia şi aspectul formaţiilor vegetale mai însemnate: llanos, pampas, savane etc., adică toată haina vegetală a pământului. Cu atât mai greu era să-şi închipuie cineva distribuirea maselor animale, ca unele ce nu sunt fixate de pământ sau a maselor omeneşti, tot atât de mişcă-toare. De aceea, harta pe care s-a putut fixa, pentru întâia dată, conturul omeni-rii, ca formaţie biogeografică, apare abia în sec. al XIX-lea. Desenarea unei ast-fel de imagini presupunea să fie îndeplinite două condiţii: mai întâi explorarea pământului întreg, apoi convingerea deplină că omenirea formează în adevăr, din punct de vedere zoologic, o unitate. Dar amândouă aceste postulate au fost îndeplinite în timpurile mai noi. a). Îngustimea orizontului. Timp îndelungat, oamenii au trăit în grupări izo-late care nu ştiau unele de altele. În 1928, John Ropp a găsit în cotul de nord-vest al Mării Barentz un trib eschimos care număra numai vreo 200 de suflete şi nici nu bănuia că ar mai fi şi alţi oameni pe faţa planetei3. Orizontul lor de zăpadă şi de gheaţă li se părea singurul pământ locuibil, iar restul planetei era un sloi de gheaţă pustie. Cu atât mai lesne puteau să aibă astfel de iluzii locuitorii insulelor. Unii polinezieni îşi închipuiau universul ca un cort circular: deasupra bolta cerului, iar dedesubt insula lor în mijlocul oceanului. Atâtea lumi câte ar-hipelaguri sau insule izolate. Dar nu numai pustietatea zăpezilor şi a valurilor oceanului puteau sugera astfel de imagini, ci şi imensitatea pădurilor ecua-toriale sau boreale. În mijlocul pădurii congoleze, erau graniţe pustii pe o în-tindere de 500 km4. Chiar şi azi, papuaşii din Noua Guinee, trăiesc în văi veci-ne fără să se vadă unii cu alţii5. Darwin povesteşte că fuegienii, din cauza mâ-lului râpos şi a pădurilor, trebuia să-şi mute sălaşul, servindu-se de nişte luntri în care apa pătrundea uşor. Totuşi, cu toată îngustimea locului, triburile căutau să se evite, lăsând între ele cât mai mult loc pustiu6. Putem afirma că obiceiul izolării a fost, la început, comun tuturor grupărilor omeneşti şi a durat şi după ce omenirea a atins o înaltă treaptă de civilizaţie şi cultură. 1 Ptoli I, cap. 9 - Strabo XI, p. 7; 2 Alexander, Humboldt von (1769-1859), naturalist, geograf şi călător german. A funda-mentat geografia ca ştiinţă, a introdus noţiunea de izotermă [n. e.]; 3 M.J. Behleiden - Studien, Leipzig, 1855, p. 70; 4 Fr. Ratzel - Politische Geographie, p. 459; 5 H. Detzner - Moeurs et coutumes des papous, Paris, 1935, pp. 25, 32; 6 Charles Darwin - Voyage d’un naturaliste, Paris, 1875, p. 235-237. LXXVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Filip, regele Macedoniei, pe când Aristotel scria opera sa Politica, a pus să se pustiească un vast ţinut din regatul său, ca să se apere de năvălirea dardani-lor, punând pustietatea ca hotar. Romanii tot aşa, căutau să pună între ei şi ger-mani un spaţiu gol cât mai larg. Acela era adevăratul limes, nu numai valurile de pământ şi turnurile de apărare, şi garnizoana. De altfel, până sub ochii noştri, Coreea a fost despărţită de China printr-o zonă pustie, având o lăţime de 100 de km, în care nimeni n-avea voie să se aşeze. De aceea, când e vorba, în unele documente vechi, de Terra deserta, în legătură cu anume colonizări în regiunile de graniţă, expresia trebuie luată cu rezerva cuvenită. Aici nu e vorba de pustietate, ci numai de unele fâşii de pământ nelocuit. De astfel de deserta se vorbeşte şi în ţările din Apusul Europei. b). Prejudecăţi regionale. din îngustimea orizontului etnic mai rezultă şi un alt mare neajuns: fiecare grupare omenească se consideră pe sine ca reprezentanta adevăratului tip al omenirii. De aici faptul atât de frecvent că numele diferitelor neamuri au înţelesul comun de ,,om”. Eschimoşii se numesc între ei inuit, adică oameni. Totodată, fiecare crede că ţara lui este aşezată la mijlocul pământului. Japonezii, cu toată apropierea arhipelagului lor de ţărmul asiatic, socoteau că ţara lor a fost cea dintâi creată de zei şi că stă în centru, la locul de cinste. Chinezii, de asemenea, numeau ţara lor ,,împărăţia din mijloc”. Indienii la fel: desenau pământul ca pe o floare cu multe petale, reprezentând fiecare câte o ţară, iar la mijloc sta India cu Muntele Meru - ,,buricul lumii”. Babilonienii tot aşa: considerau Mesopotamia ca mijlocul lumii. Evreii, încaltea, ca ,,popor ales”, au pus Ierusalimul la centru, o părere care a stăruit lungă vreme în mintea popoarelor asiatice, după ce au adoptat autoritatea cosmoformei ebraice. Egiptenii, izolaţi în oaza lor nilotică, nu puteau pune la mijloc decât Nilul, iar grecii n-au rămas mai prejos, ci au adus centrul la ei în templul de la Delfi, reprezentându-l printr-un bloc de marmură descoperit în timpurile mai noi. În fine, Roma, cu drept cuvânt, puteau să se considere ei centrul lumii, deoarece sistemul drumurilor imperiale era legat de coloana milenară din capitala Italiei. De aici şi vorba: ,,Toate drumurile duc la Roma”. Iar ca o curiozitate, relevăm faptul că Peru şi Marocul au trăit şi ele secole întregi cu aceeaşi iluzie geografică şi etnografică1. c). Lărgirea şi unificarea orizontului. O idee exactă despre întinderea omenirii şi aspectul ei adevărat, nu se putea dobândi până ce nu s-ar fi stabilit o comunicare între diferitele orizonturi etnice, iar faptul acesta s-a petrecut abia în secolele din urmă. 1 Abel Rey – La science orientale avant les grecs, Paris, 1930, p. 396. LXXVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Cei care ar fi trebuit să câştige relativ iute o imagine mai completă despre variaţiile de aspect ale omenirii s-ar fi cuvenit să fie malaezo-polinezienii. Din marginea sudică a continentului asiatic până în Madacascar şi îndepărtata Insulă a Paştilor, rasa aceasta a cuprins în sfera ei de explorare şi colonizare, mai mult de jumătate de din faţa pământului (200° longitudine şi 80° latitudine). Punând în linie câte 20-30 de luntri şi plutind în front, la o depărtare una de alta, cât putea zări ochiul, aceşti ,,nomazi” ai apelor Oceanului Pacific au învins spaţiul planetei mai uşor decât orice ramură a omenirii, măcar că n-avea busolă, iar luntrile lor uşoare n-aveau nici măcar un cui de fier. În realitate, rasa aceasta s-a întins tocmai pe faţa pustie a planetei, unde uscatul e reprezentat prin insule mărunte şi risipite în largul apelor Oceanului Pacific şi Indian. Corăbierii malaezo-polinezieni au putut cunoaşte doar ,,omul galben” şi ,,omul negru”. Apoi în vasta zonă dintre Madacascar şi Insula Paştilor, îngustimea insulelor n-a îngăduit omului să ajungă la aglomerare, adică la îndesirea populaţiei şi la o muncă mai intensă, din care să se nască o civilizaţie mai înaintată. Specializarea în navigaţie şi pescuit a adus cu sine un echilibru stabil care nu putea îmboldi pe om spre dezvoltarea ştiinţei. Cu mult mai favorabile erau împrejurările pentru chinezi, ca să ajungă a cunoaşte întinderea şi reala varietate a aspectului o menirii. Fiind vecini cu rasa malaeză, cu resturi de negri, nu numai pe insulele dintre Asia şi Australia, dar având elemente negroide chiar între hotarele statului lor1, iar spre nord rasturi ale rasei polineziene şi spre apus rasa albă, ei puteau dobândi mai uşor o idee despre varietate tipului uman. În adevăr, încă de pe la 1100 Î.H., împăratul Hui-Tsung făcuse o galerie de 42 de tablouri, reprezentând timpurile etnice cunoscute pe atunci. Busola inventată de chinezi şi întrebuinţată pentru orientare în stepele nordice ar fi trebuit să-i îndemne spre o cartografie tot mai sigură şi spre descrieri de călătorie mai abundente. Dar cu toată civilizaţia lor înaintată, poporul chinez a rămas lipit mai mult de interesele materiale ale traiului. Nu s-au avântat către ştiinţă. Nici în India, unde găsim mai apropiate rasele albă, galbenă, neagră şi malaeză, nu s-a ajuns la o concepţie mai exactă despre omenire, ca întreg. Diferenţele rasiale, se înţelege, fuseseră observate de timpuriu. Până şi pe monezi se poate deosebi tipul regilor barbari cu nas încovoiat de tipul negroid ori mongolic. În fine, nici caldeienii, nici egiptenii n-au mers mai departe în direcţia aceasta, deşi pe monumentele din Valea Nilului sunt reprezentate clar deosebirile dintre semiţi, hamiţi şi negri. De altfel, la deosebirile de rasă sunt atenţi până şi sălbaticii. În numeroasele lor desene pe piatră, boşimanii au schiţat chipul cafrilor, duşmanii lor, 1 A. F. Legendre – La civilisation chinoise moderne, Paris, 1926, p. 216 şi urm. LXXVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii reproducând toate particularităţile caracteristice: înălţimea (superioară boşimanilor), pielea mai neagră. Tot aşa, australienii, pieile roşii şi alţi sălbatici, îndată ce au venit în atingere cu europenii, i-au reprezentat în desenele lor destul de caracteristic. Însă toate neamurile, cum era şi firesc, s-au considerat pe ele ca tip normal, iar pe oamenii cu alt aspect somatic numai ca nişte abateri de la adevăratul tip omenesc. Cu cât deosebirea era mai mare, cu atât străinul părea mai puţin om sau chiar de-a dreptul un monstru. Literatura geografică şi etnografică este o dovadă pipăită. Lumea lui [H]omer cuprinde oameni normali, semizei şi zei, cu un fel de potenţe tot mai ridicate ale tipului uman, iar alături stă lumea foarte amestecată a monştrilor în care forma omenească era desfigurată: satiri, centauri etc. Clesias, un medic care stătuse timp îndelungat la curtea persană, afirma că în munţii Indiei trăiau cinocefali – oameni cu cap de câine, îmbrăcaţi cu piei şi lătrând, fiindcă n-aveau limbă. Dinţii lor erau mai lungi decât ai câinilor, iar în loc de unghii aveau gheare etc., etc. La rândul său, Herodot aşeză la marginea pământului cunoscut pe atunci, tot soiul de monştri. Pe cinocefali îi mută în Libia, dar mai adăuga pe arimaspi – cu un singur ochi în frunte; acefali, adică oameni fără cap, cu un ochi pe piept etc., etc.1 Până şi Strabo, cu patru secole mai târziu, îşi împodobeşte opera sa cu astfel de povestiri ciudate. El aminteşte din India, între alţii, şi pe astomi – oameni fără gură – care se nutreau numai din mireasma florilor şi a poamelor2, măcar că singur relevă ,,buigurile minciunii”. E drept că orizontul vieţii mediteraneene se lărgise mult după expediţiile lui Alexandru în India şi Asia Centrală, apoi ale romanilor spre miazăzi şi miazănoapte. Cornelius Balbus ajunsese la nisipurile Saharei (anul 19, Î.Chr.); Petronius înaintase spre bazinul superior al Nilului (23 Î.Chr.). Dar nu numai cărturarii, ci şi masa poporului începea să aibă idei mai exacte despre întinderea şi varietatea speciei umane. Circurile Romei şi cortegiile generalilor triumfători erau adevărate expoziţii etnografice. Şi totuşi povestirile despre monştri vor dura încă lung timp. Pliniu înşira tot felul de ciudăţenii. La Ecuator el aşeza pe sciapozi, un fel de oameni cu talpa atât de lată, încât piciorul le servea drept umbrelă. Căldura fiind acolo mai mare, puterea de modelare a soarelui este atât de energică, încât poate lăţi talpa spre a-i da dimensiunea unei apărători faţă de razele soarelui3. Tot el povesteşte că într-o insulă a Mării Caspice, trăiau nişte uriaşi de 15 m înălţime, cu nişte urechi atât de mari, încât peste noapte se pot înfăşura cu ele ca într-o pătură, iar femeile sunt foarte mici. Aiurea sunt oameni cu picioarele flexibile ca nişte şerpi, iar spre miazănoapte unde ziua ţine 6 luni, locuiau hiperboreii care mureau numai atunci când se săturau de viaţă, aruncându-se de pe o stâncă în mare. În schimb, etiopienii trăiesc până la 200 de ani, iar cei din Ceilon numai 8 ani. Fabulele acestea au îngreunat formarea unei noţiuni clare despre omenire ca întreg planetar. Fiecare popor stăruia în concepţia că el reprezintă chipul omu-lui adevărat, iar ceilalţi sunt un fel de omenire inferioară, ori stau chiar sub ni-velul omenirii, adică sunt monştri. Grecii o şi spuneau: Pas mi ellin, barbares! 1 Herodot, IV 91; Ctesiae cnidii, Indic. XX (Voyageurs anciens et modernes, Paris, 1867, I, p. 152); 2 Strabo, II, 9; 3 Pliniu. LXXIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Romanii adoptaseră şi ei această formulă, numind barbari pe cei care n-aveau limba şi obiceiurile lor. [Numeau astfel] chiar şi pe vecinii de pe ţărmurile Me-diteranei, de unde, cu timpul, a ieşit numele berber, barbaria etc. Mai mult decât la toţi, ideea aceasta a persistat la evrei, care îşi închipuie şi azi că sunt ,,popor ales”. Iar dacă în micul orizont ,,icumenic” dimprejurul Me-diteranei, închipuirile despre străini şi despre omenirea periferică erau atât de false, cu atât mai mult imaginaţia avea frâu liber când era vorba de aspectul lo-cuitorilor din alte continente necunoscute. În adevăr, Krates, plecând de la ideea de sfericitate şi de două oceane (unul ecuatorial şi altul meridian), care împodobesc care împodobesc globul sau cu 4 insule mari: una cuprindea uscatul în mijlocul căruia sta Mediterana noastră în-conjurată de Europa, Libia, şi Asia. Altul sta tot pe Emisfera boreală în locul unde se afla America de Nord, continentul locuit de perieci, al treilea se afla pe Emisfera astrală, la sud de Europa, Africa şi Asia, formând lumea antiecalus, în sfârşit, al patrulea se află pe partea cealaltă a pământului, exact la picioarele noastre, adică la antipozi. Astfel ideea de alter orbis va preocupa mereu mintea geografilor şi a etnografilor1. Am putea spune că ideea de sfericitate, atât de favorabilă pentru dezvolta-rea geografiei fizice, a fost, din contra, timp îndelung o piedică la înfiriparea concepţiei despre unitatea omenirii. În schimb, ideea că lumea, la început, a fost bună (etatea de aur) şi a decăzut, a fost de la o vreme un antidot contra dispreţului faţă de lumea periferică. Filosofii şi literaţii au început să caute pe acolo tipul omenirii adevărate, adică aşa cum era înainte de a începe decadenţa. Platon imaginase un fel de roman retrospectiv, ca să arate cât de bună era lumea cu 9000 de ani mai înainte (în Atlantida). Hecateu2 a descris într-un roman stările sociale dintr-un oraş kimmerian3. Se naşte, cu încetul, un soi de etnografie romantică. Tacit, la rândul său, va idealiza pe barbari, contribuind astfel la dărâmarea vechii particularităţi elino-romane şi, deci, la naşterea unei concepţii unitare despre omenire. În Evul Mediu, ideea despre unitatea genului uman ar fi trebuit să fie unita-ră cel puţin în lumea creştină, care admitea concepţia mozaică despre naşterea întregii omeniri dintr-o pereche de oameni (Adam şi Eva). În adevăr, fericitul Augustin afirma categoric că, dacă există pe undeva monştri, aceia nu pot fi descendenţi ai lui Adam. Dar povestirile despre neamuri teratologice au conti-nuat şi în Evul Mediu. Apocalipsa redeştepta din nou basmele lui Pliniu. Cine ar fi putut să limpezească orizontul etnografic? Ar fi fost de aşteptat un mare progres de la arabi, care, întinzându-şi stăpânirea şi explorările până în Oceanul Atlantic, spre apus, şi Insulinda, spre răsărit, erau cei mai indicaţi să observe şi 1 Rainond – Continent austral, pp. 7, 15, 17; 2 Hecateu din Milet (540-470 Î.Chr.), istoric şi geograf grec, autor al unei ,,Genealogii” şi a ,,Descrierii pământului” (păstrate fragmentar) [n.e.]; 3 Pöhlmann – Geschichte des kommunismus, II, p. 54 şi 73; LXXX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii să descrie mai exact deosebirile şi asemănările dintre neamurile omenirii. Dar aplecarea lor spre miraculos şi alte împrejurări, a făcut ca descrierile arabe să rămână tot în făgaşul basmelor. Maçondi, înşirând o sumă de monştri - nesna, auka, irbid etc., arată că ,,natura i-a creat fără să termine opera ei şi fără să-i în-zestreze cu facultăţile pe care le-a dat altor creaturi”1. Astfel, în etnografia me-dievală au loc destul toţi monştrii antichităţii. Până şi un explorator atât de în-semnat ca Marco Polo nu se sfieşte să ne spună că la nord de Jawa, în Insulele Neaveram şi Angoman trăiau cinocefali cu ,,cap de câine, dinţi şi ochi de câine, semănând cu câinii măcelarilor2. De altfel, poveştile acestea erau însoţite şi de documente cartografice. O hartă din sec al IX-lea îi arăta pe cinocefali chiar în nordul Europei, în Dane-marca, iar teologii epocii discutau dacă aceia s-au născut tot din Adam şi dacă au noţiunea deosebirii dintre rău şi bine. Până în sec. al XIV-lea, hărţile ne a-rată pe cinocefali, aşezându-i însă în Africa şi spunând chiar numele regelui lor (Abichinibal). Aşadar, după o mie şi mai bine de ani de la răspândirea doctrinei creştine, despre un singur creator şi o singură creaţiune, erau încă posibile cele mai na-ive închipuiri despre aspectul omenirii. * Pentru a face un pas înainte, erau necesare două lucruri: să se completeze explorarea planetei întregi, apoi spiritul de observare să devină mai critic. Renaşterea şi descoperirea Americii au adus progrese în ambele direcţii. După trecerea Atlanticului şi a Oceanului Pacific, călătorii şi misionarii încep să descrie mai exact pe sălbatici, însoţind povestirile lor cu figuri desenate după natură, deşi reproducerea caracterelor antropologice lăsa încă mult de dorit3. După cum în geografia fizică a trebuit să treacă timp îndelungat până s-au in-ventat termometrul, barometrul şi alte mijloace de înregistrare şi măsurare e-xactă a fenomenelor, tot astfel în antropologie şi etnografie a trecut mult până să se găsească metode destul de obiective pentru descrierea omenirii. Câtva timp ideea despre unitatea omenirii ca formaţie planetară a fost ajutată de unele idei teologice şi metafizice. Dacă toţi oamenii s-au născut dintr-o singură pe-reche, trebuie să se poată urmări înrudirea lor şi în grai, deoarece şi limba tre-buie să fi fost la început aceeaşi pentru toţi. Înrudirea, uşor de constatat, între limbile romanice din sudul Europei, şi limbile germanice din nordul aceluiaşi continent a început să atragă atenţia cărturarilor. Leibniz a intrat în corespon-denţă nu numai cu filologi, dar şi cu unii misionari, îndemnându-i să adune pro-be de limbă. Intervine chiar la Petru cel Mare, ca stăpânitor al ţărilor mai puţin 1 Maçondi – Les prainés d’or, Paris, 1865, IV, p. 16; 2 Oscar Peschel – Abhandlungen, I, pp. 2, 14; 3 Oscar Peschel – Gerschechle der Ercunde, p.445. LXXXI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii cunoscute dinspre răsăritul Europei şi din Asia. Ecaterina a II-a va şi realiza un fel de Biblie filosofică, adunând din 130 de limbi câte 200 de cuvinte, ca ma-terial de comparaţie. Astfel stând lucrurile, nu e de mirare că la 1684, un călător francez, Fran-çois Bernier, se gândeşte să privească omenirea ca un întreg împărţit în patru ramuri: 1). europeni, în afară de Rusia răsăriteană, şi grupa de neamuri aşezate în nordul Africii şi în sud-vestul Asiei, inclusiv India. E cel dintâi geograf care deosebeşte pe hartă popoarele care vor constitui mai târziu, rasa numită indo-europeană sau indo-atlantică; 2). În a doua grupă, el cuprinde pe negri, adică populaţia legată de Africa transsahariană; 3). A treia grupare îmbrăţişează pe asiatici, în afară de India şi de marginea ocupată de ruşi; 4). În sfârşit, laponii formează grupa a patra. Pe locuitorii Americii nu-i considera ca o ramură deo-sebită. Dar încercarea de a clasifica a lui Bernier n-a avut nici un răsunet. Abia Linné (1740), în Systema naturae, prezintă geografilor şi etnologilor o imagine mai completă despre omenire. Pornind de la criterii pur zoologice, el deosebeş-te următoarele tipuri: homo europaeus aebus, homo asiaticus fuscus, homo a-fricanus origer, homo americanus rubescens. Se înţelege, caracterizarea omului numai după culoare era cu totul insuficientă, dar ideea de unitate i se părea indisolubilă marelui naturalist, partizan al unei creaţii deosebite pentru fiecare specie vegetală şi animală. Paralel cu ideea de unitate zoologică, Herder susţine aceeaşi concepţie, pornind de la consideraţii metafizice. Lumea era pentru el un sistem de forţe vii care constituie ceva continuu. De la cele mai simple organisme, până la om, viaţa este o unitate, nu în sensul că o formă s-ar fi născut din altele, cum vor afirma evoluţioniştii, ci că fiecare gen este un etaj pentru sine, un fel de mo-nadă biologică, şi, astfel, creaţiunea este ca o scară cu multe trepte bine sepa-rate. Monştrii, aşadar, nu au nici un loc în lumea lui Herder. ,,Câte poveşti ale celor vechi despre monştri umani şi alte pocitănii, s-au risipit faţă de lumina is-toriei, iar acolo unde mai durează şi azi basmul cu rămăşiţe de acest soi, sunt încredinţat că şi acelea vor pieri după o cercetare mai atentă” (Herder). El chiar îşi da osteneala să arate prin citate că monştrii pomeniţi în alte continente, sunt simple ficţiuni. Dar Herder nu se mulţumeşte numai cu această demonstraţie negativă. ,,Priviţi, zice el, deosebirile varietăţilor omeneşti sunt mai mici decât la alte a-nimale supuse influenţei climatului. Ce omogenă s-a păstrat făptura omeneas-că! Natura delicată a omului este atât de bine organizată, încât stă pe treapta cea mai înaltă şi are puţine varietăţi, care se pot numi anomalii”. Atât de puternică este la Herder ideea de unitate, încât el nu vrea să audă nici măcar de rase. ,,Au îndrăznit unii să facă 4-5 grupe după regiuni sau după culoare şi le numesc LXXXII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii rase. Dar nu văd nici un temei pentru o astfel numire, căci rasa duce cu gândul la deosebire de origine, pe când culorile epidermei trec uşor unele spre altele şi, la urma urmei, sunt toate numai nuanţe ale aceluiaşi tablou. Canibalul din Noua Zeelandă şi Fenelon, îndobitocitul fuegian şi Newton sunt făpturi din acelaşi gen”. Iar cu un argument mai concret, Herder aminteşte că Adam a fost creat din ţărâna celor patru continente, aşa că fiii săi, oriunde s-ar fi răspândit în mii şi mii de ani, au putut prinde rădăcină ,,ca şi copacii spre a da frunze şi poame”. Şi dacă se observă, pe ici pe acolo, unele deosebiri, numai clima e de vină. Cum vedem, Herder în ale sale ,,Ideen zür Geschechte der Menschheit”, se arată mai întâi de toate, un spirit speculativ. Puterile naturii sunt pentru dânsul ca şi pentru Leibnitz entelechii, adică puteri-scop. Omul a fost creat cu scopul să reprezinte în tot sistemul naturii, unitatea superioară, adică cea mai perfectă. Singur el, între toate făpturile, are voinţă liberă, grai, religie şi ideea de justiţie. După cum Pitagora, cu gândul la perfecţiunea sferei, oferise geografilor sfe-ricitatea pământului, pe cale pur speculativă, tot aşa Herder, întemeiat pe con-sideraţii metafizice, dăruieşte contemporanilor săi ideea de despre unitatea genului uman. Naturaliştii mai puteau încă sta la îndoială, pe când metafizi-cienii, cum e felul lor, dezleagă problema în mod absolut. Într-o astfel de atmosferă intelectuală, nu e de mirare că chiar unii natura-lişti au sărit dincolo de ţintă, adică au devenit incapabili să observe deosebirile dintre grupele etnice. Forster, tovarăşul marelui explorator Cook, deşi văzuse destule specimene omeneşti, afirma cu seninătate că ,,deosebirile dintre aşa nu-mitele rase umane (forma, culoarea, mărimea) sunt mai degrabă nişte tranziţii vrednice de trecut cu vederea” (Forster). Tendinţa speculativă devenise atât de puternică, încât Forster încearcă să explice unitatea genului uman astfel: ,,După cum într-un miliard de puncte s-a împlinit acel amestec, prin care a devenit posibilă formarea mineralelor, de asemenea a sosit un moment când puterile de care atârnau formaţiile organice au intrat în activitate, iar faţa planetei s-a acoperit cu ierburi şi copaci”. Pe ca-lea această, toate greutăţile explicării erau înlăturate. De pildă, unele asemănări dintre vietăţile din Lumea Nouă cu cele din Lumea Veche nu mai trebuiau ex-plicate prin vreo posibilă emigrare. ,,Ce ne-ar împiedica să credem că aceeaşi necunoscută energie, prin care unele forme s-au născut la noi, n-ar fi fost în acţiune şi dincolo de Marea Atlantică. Cel mai sublim moment al creaţiunii a fost acela când forma şi materia s-au unit şi toată faţa pământului s-a umplut dintr-o dată cu milioane de făpturi, din adâncurile mărilor până în vârful mun-ţilor”. Cugetând astfel şi scriind astfel, Forster îşi închipuia că face ştiinţă exac-tă şi îndemna pe cititor ,,să arunce sub masă deplorabila metafizică, ţinându-se numai de ceea ce cade sub simţuri!” E drept însă că Forster adăuga şi câteva dovezi pozitive spre a susţine unitatea omenirii. El releva că indivizii din dife- LXXXIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii rite grupări omeneşti dau prin încrucişare, fiinţe la fel. Credea că încrucişările nu-s sterile, cum se întâmplă între speciile, cu adevărat, deosebite. În acelaşi timp, el constată că la toate grupările omeneşti se constată aceleaşi faze, adică o trecere de la tinereţe spre maturitate, apoi spre bătrâneţe. Mijeşte aici ideea de etnografie comparată. De altfel, înainte de Forster, iezuitul Lafitau, în vestita sa operă ,,Moeurs des sauvages americain”, pornise pe acelaşi drum: ,,Nu-s mul-ţumit să studiez caracterele sălbaticilor şi obiceiurile lor, ci am căutat în ele ur-mele unui trecut foarte vechi. Scriitorii clasici mi-au procurat indicaţii preţioase şi invers. Am înţeles din cele ce văd acum, unele fapte însemnate din autorii antici”(Lafitau). Herodot, de exemplu, spune că licienii se numesc după numele mamei, nu după al tatălui. Acest lucru îl înţeleg îndată privind pe huroni şi pe irochezi, care sunt şi azi în faza matriarhatului. Asta dovedeşte că omenirea formează o mare unitate şi tot ce este esenţial în structura societăţii a ieşit din acelaşi izvor comun al vieţii omeneşti. Din faptele înşirate până aici, se vede lămurit că în sec. al XVIII-lea, după ce explorarea planetei fusese terminată măcar în liniile mari, spiritele începeau a fi pregătite să privească omenirea ca pe o mare unitate planetară. Unii, e drept, amestecau încă argumentele ştiinţifice cu cele metafizice; alţii însă se întemeiau numai pe fapte pozitive, privind omenirea ca pe orice altă formaţie zoologică. Astfel, Buffon, descriind pe om ca şi pe celelalte animale, ajunge la concluzia că el constituie o singură specie. Criteriul speciei era pentru dânsul: succesiunea constantă a unor indivizi asemănători şi încrucişarea nesterilă. Iar oamenii, oricare ar fi deosebirile de climat, hrană sau alte împrejurări, nasc prin încrucişare, fiinţe tot la fel cu omul. Prin urmare, unitatea speciei nu mai putea fi contestată. E lucru de amintit că filosoful Kant sprijinea aceeaşi concepţie, aducând şi un argument psihologic: legile cugetării n-ar fi aceleaşi, dacă specia umană n-ar fi construită peste tot la fel. Spre deosebire de cei care acordau climei un rol însemnat în diferenţierile speciei omeneşti, Kant pune cauza acestor diferenţieri în tendinţele interne ale organismului. De altfel, în lumea anorganică, de care se ocupa în prelegerile sale de geografie fizică şi cea organică, şi umană, de care se ocupa în antropologie, erau, pentru cugetătorul de la Königsberg, mai mult un fel de a-plicare şi verificare a categoriei de cauzalitate. Putem afirma că, spre sfârşitul sec. al XVIII-lea, toţi corifeii cugetării euro-pene erau familiarizaţi cu ideea despre unitatea omenirii. Ca un fel de încunu-nare a acestei lungi pregătiri, apare în 1795, opera lui Blumenbach ,,De generis humani varietate nativa”. Cuvintele cu care începe sunt, cu adevărat, sem-nificative: Non hic centauros, non gorgonas harpiesque invenies sed hominem. Prin urmare, s-a terminat cu închipuirile despre monştri, în studiul omului. De acum înainte, omenirea este o unitate biologică la fel ca oricare alta şi va fi des-tul să studiem corpul omenesc după caracterele sale zoologice (externe sau in-terne), după sistemul osos, nervos, muscular etc., pentru ca să constituim antro- LXXXIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii pologia ca o ramură a ştiinţelor naturale. Deocamdată, Blumenbach se opreşte la aceste concluzii: omenirea formează o singură specie, având cinci varietăţi (caucaziană, mongolică, etiopiană, malaieză, şi americană), dar cele 5 ramuri nu-s izolate ci se pot constata între ele o sumă de tranziţii aproape nesimţite: innumerae generis humani varietates invicem confluunt. Dar asta nu ne împie-dică, adăuga Blumenbach, să deosebim şi să caracterizăm, nu numai ramurile mari, adică rasele, ci şi pe cele mici - popoarele. Mai mult, întemeietorul antropologiei socotea că poate introduce chiar o idee de valoare în ce priveşte ierarhia raselor. Tipul normal i se părea cel cau-cazian. Capul europenilor este mai armonios decât al celorlalte tipuri umane. Nu-i nici prea lung, nici prea rotund, ci e mesocefal, iar părţile corpului nu-s prea proeminente, ci bine echilibrate. Nu găsim în rasa noastră nici umerii o-brazului, atât de teşiţi ca la mongoli, nici fălcile prea dezvoltate, ca la negri, iar dinţii sunt drepţi, nu oblici şi faţa nu se prelungeşte în chip de bot, ca la negri. Un caracter animalic (prognotism). Schema lui Blumenbach se prezintă astfel: american mongolic - caucazian - etiopian malaiez La mijloc, stă rasa caucaziană, cea mai aleasă dintre toate, mai ales în ce priveşte tipul feminin. De-o parte şi de alta, stau mongoli şi negri, numiţi şi e-tiopieni, după vechiul nume aflat la Herodot. Mongolii au capul rotund (bra-hicefal), iar negrii foarte lunguieţ (dolicocefal). Şi în privinţa părului, ei re-prezintă extreme: mongolii cu părul cel mai lung şi mai gros, pe când negrii au părul cel mai scurt şi atât de fin, încât se încreţeşte (seamănă cu lâna), pe când al mongolilor seamănă cu părul din coama sau din coada calului. Europenii stau la mijloc, între cele două extreme (mezocefali), dar au şi capete brahicefale şi dolicocefale, iar părul nu e aspru şi drept ca la mongoli, dar nici lânos ca la negri, ci e mijlociu (valuri). Şi între celelalte ramuri sunt tranziţii, deci asemă-nări. Malaiezii se apropie de mongoli prin brahicefalie şi culoarea pielii. Negrii se apropie de malaiezi prognotism, rasa americană se apropie de cea malaieză, îndeosebi prin culoarea şi forma părului. Tot aşa, între europeni, malaiezi şi pieile roşii sunt apropieri destul de vădite în culoarea pielii, păr, craniu ş.a. Prin urmare, putem afirma că omenirea e o mare unitate, iar între ramurile ei se vede o ,,gradaţie abia simţită”, deci o înrudire. Secolul al XIX-lea va fi do-minat de ideea unităţii genului uman. Emancipându-se de sub tutela teologiei şi a metafizicii, antropologia devine zi cu zi tot mai pozitivă. Pe locul întâi, merită să fie amintită opera lui Prichard - Natural history of maukind, 1813, în care autorul adunase, în adins, material documentar, spre a dovedi că toate ramurile o-menirii se pot ridica la un trunchi comun. După cum fiecare specie a fost creată dintr-o dată cu toate caracterele sale esenţiale (Linneu), tot aşa s-a întâmplat şi cu omul. Dacă vedem şi unele LXXXV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii deosebiri, lucrul nu e de mirare, mai ales când ţinem seama că omul are o capacitate mai mare de a se adapta la mediu,decât alte vietăţi lipsite de raţiune. Tot Prichard are meritul de a fi atras atenţia, nu numai asupra caracterelor somatice, dar şi asupra uneltelor, graiului, credinţelor religioase şi a altor caractere comune tuturor ramurilor omenirii. De pildă, cu privire la grai, el argumenta astfel: fiindcă toţi oamenii au grai articulat, este mai uşor să explicăm ivirea acestei însuşiri, admiţând o origine comună pentru toţi oamenii. Dacă oamenii s-ar fi ivit în mai multe regiuni ale planetei, ar fi mai greu să înţelegem cum de au descoperit toţi graiul. Minunea care se întâmplă o dată e mai uşor de admis decât repetarea aceleiaşi minuni în mai multe locuri. Totuşi, Prichard îşi da seama bine că materialul adunat de el nu-i da încă dreptul de a crede că a ajuns la dovedirea pe cale inductivă a unităţii genului uman, ci numai la prezumţia unei ,,mari probabilităţi”. Îndată ce unitatea genului uman a fost recunoscută, urma, potrivit cu spiri-tul pozitiv al sec. al XIX-lea, să fie cercetat, mai întâi de toate, corpul omenesc, pe calea măsurătorilor exacte. De altfel, începutul îl făcuse, în această direcţie, chiar un contemporan al lui Blumembach, olandezul Peter Camper. Acesta studiind fizionomia omenească, observase un amănunt semnificativ: dacă ducem o linie din gaura urechii până sub nas, iar alta de la rădăcina dinţilor maxilarului superior până la punctul cel mai proeminent al frunţii, dobândim un unghi caracteristic. Uneori unghiul a-cesta este mai ascuţit, cum e la negri. De aceea oamenii de rasă neagră par bo-toşi. Alteori este cu mult mai deschis, aproape de un unghi drept, cum e la eu-ropeni. Camper s-a gândit să descrie rasele umane, plecând de la ,,unghiul fa-cial”. Asta însă nu era de-ajuns. Mai trebuiau adăugate şi dimensiunile care să arate forma craniului. Însuşi Blumenbach se gândise la astfel de măsurători, dar n-a urmărit această idee mai departe. Cel care a apucat în chip mai hotărât în a-ceastă direcţie, a fost medicul suedez Retzius. Având sub ochi două populaţii foarte deosebite (laponi şi suedezi), Retzius a căpătat repede convingerea că de-osebirea esenţială între oameni, stă în forma şi dimensiunile craniului. Măsurând lungimea, adică diametrul anteroposterior, şi lăţimea - diametrul transversal -, el afla două raporturi destul de caracteristice. Uneori lungimea fa-ţă de lăţime este ca 100:75, alteori ca 100:80. În cazul dintâi, craniile par lun-guieţe (dolicocefale), iar în altele mai rotunde (brahicefale). Acest raport a fost numit de el ,,indicele cranian”. Combinând unghiul facial cu indicele cranian, Retzius ajunge să deosebească patru tipuri de capete: dolicocefali ortognaţi, do-licocefali prognaţi, brahicefali ortognaţi şi brahicefali prognaţi, înţelegând prin ortognate capete ale căror unghiuri faciale se apropie de 90°, iar prognate cele care au un unghi facial mai ascuţit. Dar încercarea de a clasifica toată omenirea după această schemă n-a dus la rezultatul dorit. Alături de aceste dimensiuni geometrice, era evident că trebuia ca antropologul să pună şi celelalte caracteristici importante: culoarea epidermei, forma părului, culoarea ochilor, aspectul nasului şi al buzelor etc. LXXXVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Retzius plecând de la comparaţia dintre scandinavi şi laponi, a fost repede ispitit să creadă că ortognatinul dolihocefalic - epiderma albă, părul blond şi o-chii albaştri - sunt caractere de superioritate (viitorul Übermensch al lui Nietzsche), iar pragnatinul brahicefalic - părul lânos, pielea neagră etc. - sunt caractere de inferioritate. În realitate, cele patru grupe mai sus înşirate (doliho-cefali ortognaţi şi pragnaţi, apoi brahicefali ortognaţi şi pragnaţi) pun la un loc populaţii foarte deosebite şi, educativ, desparte populaţii foarte omogene. Aşa-dar, schema era artificială. Un lucru însă era acum câştigat: antropologia, al cărui nume apăruse încă de la 1501 cu Magnus Hundt (Anthropologia sive de hominis dignitate natura est proprietabilis) ajunge în sec. al XIX-lea o disciplină din ce în ce mai pozitivă, înlăturând şovăielile speculative de altădată. Munca celor ce studiau o-mul începu a deveni tot mai serios organizată. La 1834, s-a întemeiat ,,So-ciété Ethnologique”. Încă din 1826, Balbi întrebuinţase numele de etnografie, fiind vorba de clasificarea lim-bilor. La 1835, cuvântul acesta apare şi în Dicţionarul Academiei Franceze. Scopul era să se cerceteze strict ştiinţific toate caracterele somatice: schelet, epidermă, păr, ochi, muşchi etc., atât la sălbatici, cât şi la popoarele civilizate. Numărul măsurătorilor făcute pe un singur corp, a ajuns de la câteva, la mai multe sute, iar rezultatul a fost că antropologia sec. al XIX-lea a ratificat deplin concepţia lui Blumenbach despre unitatea omenirii ca formaţie zoologică pla-netară. E drept că s-au mai ivit încă multe şovăiri. Pe timpul Războiului de Sece-siune din Statele Unite, unii au căutat să exagereze diferenţele dintre rase, fiind bucuroşi să vadă între negri o specie deosebită, spre a justifica astfel, cu aju-torul ştiinţei negoţul cu sclavi. Dacă s-ar fi dovedit că au existat mai multe centre de creaţie şi deci, mai multe specii de oameni (poligenism), persecutarea pieilor-roşii, exploatarea negrilor, exterminarea australienilor şi alte brutalităţi ale europenilor faţă de ,,rasele colorate”, s-ar fi prezentat sub un aspect mai pu-ţin vinovat din punct de vedere moral. Antipatiile de rasă au mai fost apoi în-teţite şi de teoria darwinistă a ,,selecţiei naturale” prin ,,lupta pentru existenţă”, dar în cele din urmă a rămas biruitoare tot doctrina monogenistă. Rudolf Vir-chow, unul dintre savanţii care făcuse cele mai multe măsurători antropologice, s-a pronunţat hotărât contra poligenismului. Chiar Darwin a mărturisit catego-ric că ,,rasele umane sunt necontenit mai aproape unele de altele, decât orice maimuţă, aşa că le considera pe toate că derivă, cu siguranţă, dintr-o singură formă”. Odată ce monogenismul a fost admis, s-au ridicat mai multe întrebări: unde a apărut omul întâia oară pe faţa planetei; când şi cum se înfăţişa omul primitiv; LXXXVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii apoi în ce fel s-a putut el răspândi pe suprafaţa uscatului, diferenţiindu-se până la diversitatea tipurilor de azi? Cu privire la patria omenirii, trebuia să ne lămurească descoperirea sche-letelor fosile şi a altor urme (unelte) ale vieţii de odinioară, dar dovezile acestea lipseau. Săgeţi şi alte arme de cremene se găseau pe ici, pe acolo, dar fuseseră atribuite fulgerului… La 1823, un geolog (Ami Boué) găseşte şi un schelet într-o pătură de löss, aproape de Rin, şi-l prezintă lui Cuvier, dar creatorul anato-miei comparate a negat originea antedeluvionară a acelor oase. De când elveţianul Schenchzer considerase resturile unei salamandre ca pe un homo diluvii tertis se mai scosese din pământ fel de fel de fosile şi fuseseră considerate ca schelete de om. Lumea ştiinţifică devenise foarte sceptică, mai ales că teoria lui Curier despre ,,revoluţiile globului”, întărise în toţi convinge-rea că faţa planetei suferise de mai multe ori nişte cataclisme care şterseseră ur-mele vieţuirii omului primitiv (Potopul). Totuşi unii cercetători avură norocul să găsească schelete de om in situ, având lângă ele şi oasele unor animale dis-părute azi din Europa, precum şi unelte şi arme de piatră necunoscute în partea locului. Astfel, cu toată opunerea lui Cuvier, s-a născut o nouă ramură de şti-inţă, paleontologia şi arheologia preistorică1. Pe temeiuri de fapte noi, bine constatate, s-a văzut că pe pământul Europei, înainte de populaţia actuală, au trăit forme deosebite de oameni, pe care le putem pune în serie cronologică, în-tocmai cum facem cu fosilele oricărei specii zoologice. Începând cu paleoliticul inferior, aflăm pe homo Neanderthalensis (care dispare abia în musterian), iar în paleoliticul superior ne întâmpină nu mai puţin de trei rase (brünn, cromagnon, grimaldi) venite, de bună seamă, tot dinspre răsărit. De unde? Oscar Peschel pusese ochii pe marea cufundare dintre Africa, A-sia şi Australia. Bănuia că acolo va fi fost regiunea privilegiată de unde a pornit strămoşul hominidelor, deoarece tocmai acolo găsim o formă arhaică de mai-muţe care a şi dat numele de Lemuria acelui continent cufundat, iar pe de altă parte, împrejurul Oceanului Indian vedem aproape toate rasele omeneşti: negri, indo-europeni, malaiezi, mongoli. Ipoteza aceasta a fost înlăturată când s-a vă-zut că lemurienii au trăit chiar şi în America boreală. Alţii s-au gândit la Australia. Fiind acest continent izolat şi lipsit de animale de pradă mari, omul primitiv va fi putut să se afirme mai uşor aici decât aiurea, unde carnivorele puternice îi puneau viaţa în primejdie2, însă tocmai sărăcia 1 Până târziu ideile lui Cuvier au împiedicat progresul acestor ramuri de cercetare. Chiar pe la 1863, Élie de Beaumont, secretarul Academiei de Ştiinţe şi mare goognost încă rămăsese credincios catastrofismului din ,,Revolutions du globe”; 2 O. Schoetensack – Die Bedeutung Australiens für die Heranbildung des Menschen aus einer nieden Form (Zeit f. Stnol, 1901, p. 117). LXXXVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii zoologică a Continentului australian nu este un argument favorabil acestei ipoteze. Un paleontolog argentinian, Ameghino, a pretins pentru America, onoarea de a fi fost leagănul omenirii. Homo pampaeus, zicea el, trebuie privit ca stră-bunul genului uman, potrivit formulei că ,,regiunea de origine a unui tip de ma-mifer este aceea unde el a ajuns la cea mai mare dezvoltare, adică la cel mai î-nalt grad de diferenţiere”, iar Ameghino socotea că a găsit în pământul Argenti-nei nu mai puţin de şase tipuri de hominizi1. Dar nici concluziile acestea nu s-au putut impune. Alţii au socotit că nu e logic să căutăm patria omenirii în ţările calde. Din contra, tocmai ţările cu temperatura scăzută puteau fi ocazia favorabilă pentru încordarea luptei pentru existenţă, care să facă dintr-un animal neajutorat pe homo sapiens. Arldz credea că Europa a fost ţinutul unde s-au potenţat facul-tăţile celui menit să devină strămoşul omenirii şi că de aici omul s-ar fi răspân-dit spre ţările calde. Iar ca să ajungă în sudul Asiei, emigrantul încă slab, a tre-buit să treacă peste lanţul Himalaia, născut la sfârşitul erei terţiare. Tocmai a-ceastă piedică a fost ocazia fericită care l-a făcut să ajungă, prin luptă, om de-plin2. Evident că explicaţia aceasta dramatică nu e deloc probantă. Pentru în-cordarea puterilor, nu era nevoie de trecerea peste Himalaia, erau destule alte piedici care să poată îmboldi puterile omului începător. De aceea, ca să nu ne rătăcim în ipoteze inutile, să punem în faţă numai fap-tele pozitive. Mai întâi, cea mai veche formă de tranziţie spre om (pithecan-thropus erectus) a fost găsită în Iava, adică în mijlocul marelui arhipelag dintre Australia şi Asia. Tot în acest arhipelag găsim şi cele mai mari maimuţe, apoi şi tipurile omeneşti actuale sunt aici foarte variate: negri, indo-europeni, malaiezi, mongoli, ba găsim şi multe resturi de omenire arhaică (kubu, negrito etc.). Kubu (Sumatra) ar putea fi luaţi ca punct de plecare şi pentru rasa mongolă, şi pentru cea polineziană3. Aşadar, probabilitatea cea mai mare de adevăr a r fi să legăm originea ome-nirii de regiunea dintre Asia şi Australia. Aici strămoşul speciei noastre se va fi ridicat în picioare (pthecanthropus erectus), iar după ce a ajuns în răsăritul Asi-ei, a vut ocazia să se lupte şi cu greutăţile climei devenită mai rece. O puternică răcire a planetei, a făcut să se întindă de mai multe ori gheţurile polare. În Lu-mea Nouă, ele ocupau nu mai puţin de 15 milioane de km². În Lumea Veche de asemenea. Calota gheţurilor ameninţa să cuprindă aproape tot apusul Europei. Între gheţarii Munţilor Pirinei, Alpi, Carpaţi, Balcani, şi calota nordică mai ră-măseseră doar o fâşie de 300-1000 de km lăţime. Regiunile ecuatoriale aveau 1 V. Giuffrida-Ruggeri - Homo sapiens, Viena, 1913, p. 136 şi urm.; 2 Th. Arldz - Palëogeographisches zum Stammbaum des Menschen, 1907, p. 211 şi urm.; 3 Hagen - Die Drang-Kubu auf Sumatra, Frankfurt ab Main, 1908. LXXXIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii atunci ploi şi mai abundente. Sahara era plină de râuri, iar omul a avut destule ocazii să-şi încerce puterile în lupta cu mediul şi a putut lua în stăpânire, pas cu pas, tot uscatul. Spre Europa, drumul îi era deschis prin Indochina, India şi po-dişurile care leagă Iranul de Peninsula Balcanică. Mai spre nord o vastă ,,me-diterană” ocupa ţinutul dintre Caucaz, Urali şi Tian-Şan. Spre Africa, de ase-menea, trecerea nu era grea. S-a putut face în lungul ţărmului dintre India şi Pe-ninsula Somalia, pe când Golful Persic şi Marea Roşie, formaţiuni recente (pliocene) nu puteau forma o piedică (Arldt). Cât priveşte calea spre America era şi mai uşoară. Strâmtoarea lui Behring e un accident destul de târziu, apoi s-a întâmplat că la mijloc a rămas un mic ar-hipelag care înlesneşte trecerea. În lunile de iarnă, gheaţa face aici un pod, a-mintind legătura de odinioară dintre America şi Asia. Cât priveşte trecerea spre Australia, aceasta a fost cu putinţă, dacă ţinem seama de curenţi, de roiul in-sulelor şi punţile care la sfârşitul pliocenului au putut stabili comunicaţii şi mai uşoare. Faptele înşirate până aici ne arată însă nu numai locul, ci şi timpul când a putut apărea omul pe faţa pământului. Fiindcă era terţiară înseamnă apogeul mamiferelor, iar între mamifere, omul stă pe treapta cea mai înaltă, urmează de la sine că abia între terţiar şi cuaternar s-a putut produce fenomenul care a transformat o specie de antropoide în homo erectus şi apoi sapiens. După toate probabilităţile, invazia cea mare a gheţurilor s-a arătat acum vreo 500.000 de ani, iar de la ultima întindere a gheţurilor, adică de la sfârşitul perioadei paleolitice până azi, nu s-au scurs decât vreo 20-25.000 de ani, cam 1000 de generaţii. Trebuie, deci, să admitem un timp cu mult mai lung pentru toată evoluţia speciei umane – cel puţin vreo 20.000 de generaţii1. Până aici, faptele amintite ne duc la concluzia că omenirea poate fi consi-derată ca o unitate biogeografică. Părerea aceasta e întărită şi de următoarele împrejurări. Rasa pigmeidă, care nu trece astăzi de regiunea ecuatorială, era o-dinioară, chiar în neolitic, mult mai răspândită şi se găsea în Europa mediterană şi centrală, precum şi în America centrală şi sudică. În paleolitic găsim ste-atopigia?, un caracter al boşimanilor, până şi în Britania, Austria şi Rusia su-dică2. E drept însă că nu avem probe osteologice3. Apoi găsim elemente ne-groide până în China4. Prin urmare, dacă găsim caractere negroide până în mij-locul rasei albe, antipodul celei negre, este probabil că spre tulpina omenirii să fi fost un tip uman mai apropiat de al rasei negre. Lucrul e cu atât mai nevero-simil, cu cât rasa australoidă are puncte de sprijin până departe de Australia 1 R. R. Schmidt - L’aurore de l’esprit humain, Paris, 1936, p. 46, 2 Montandon - L’ologenèse …… p. 99, 127; 3 Haddon – Les races humaines, Paris, 1926, p. 65; 4 A. F. Legendre – La civilisation chinoise moderne, Paris, 1926, p. 216. XC PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii (Ceilon, Ţara Focului şi sudul Africii). E probabil deci, ca elementul negroid să fi avut odinioară o răspândire mult mai mare decât azi, cum bănuise Prichard încă de la începutul secolului trecut. Pe atunci, partizanii lui Blumenbach con-siderau rasa albă ca adevărata tulpină a omenirii (protomorfa). Mai târziu, alţii au acordat această onoare rasei galbene (quatrefoges). Azi, cumpăna se pleacă, după cum vedem, spre rasa neagră. Se înţelege, filiaţia formelor umane nu poate fi reconstituită în întregime deoarece unele verigi ale lanţului lipsesc. La periferie, găsim unele forme răz-leţe, începând cu boşimanii şi terminând cu aino. Pentru moment ne mulţumim a releva atât: chiar Darwin, protagonistul transformismului, a recunoscut că o-mul nu poate fi derivat din antropomorfele actuale şi, prin urmare, şi din acest punct de vedere, omenirea poate fi considerată ca o unitate despărţită de restul animalităţii. Faptele mai sus înşirate, ne permit să privim omenirea ca pe o formaţie destul de omogenă, cu toate deosebirile dintre rase, subrase şi grupările etnice. Totuşi, în timpul din urmă, s-au ivit unele dificultăţi necunoscute epocii lui Darwin. Până în pragul acestui secol, evoluţionismul părea un adevăr axioma-tic. Formula curentă era aceasta: variaţiile se moştenesc şi adunându-se cu tim-pul, ele produc schimbări atât de mari, încât se pot naşte specii noi. Aforismul: funcţia creează organul, părea o premisă sigură. Influenţa mediului extern, combinată cu a celui intern şi ajutată de selecţia naturală, păreau suficiente să ne explice geneza tuturor formelor organice, prin urmare, şi pe cea a raselor umane. Astăzi, evoluţionismul e grav atins. Mai întâi, nu se mai poate susţine că variaţiile se moştenesc1. Al doilea, nu mai credem că transformările se îm-plinesc pe încetul, ci vedem că apar brusc uneori, formând ceea ce se numeşte mutaţie. Aşadar, progresul nu mai seamănă cu linia continuă a unui astru pe cer, ci cu un fel de mişcări sacadate ca ale secundarului unui ceasornic. De unde până ieri, afirmam că natura non facit saltus, azi admitem cât de multe saltus. De unde evoluţionismul însemna armonie şi optimism, adică ame-liorism, întrucât socoteam că ceea ce este folositor pentru specie se adaugă me-reu, azi mutaţionismul cu felul său de a lucra brusc şi episodic, uneori spre bi-nele, alteori spre răul speciei, e o teorie care înseamnă mai mult hazard şi chiar anarhie. Pentru toţi biologii, în curent cu rezultatele experimentelor moderne, for-mula că funcţia creează organul este definitiv părăsită. Şi astfel, în locul trans-formismului care părea inexpugnabil a ieşit la iveală concepţia ,,apogenetică”. H. Prazibram? considera ca o eroare să mai căutăm a împlini distanţele care 1 M. Caullery, E. Guyenot, P. Revet - L’évolution en biologie, Paris, 1929, pp. 39, 47. XCI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii despart tipurile biologice, deoarece din capul locului, substanţa vie a avut dis-poziţii latente, care permit formelor specifice să apară distincte ab initio. Prin urmare, în loc de un arbore monofiletic, care adună toate formele într-o singură tulpină, natura nu cunoaşte decât aspectul polifiletic. Nu dezvoltare genetică prin schimbări minimale, ci prin salturi şi diferenţe originale, adică apoge-netică. Aşa fiind, ne vine şi mai uşor să considerăm omenirea ca o mare unitate biogeografică, luând seama mai mult la asemănările, decât la deosebirile dintre diferitele grupări rasiale ori etnice. Ca chestie de metodă, concepţia apogenetică nu implică numaidecât renunţarea la idealul de a găsi cât mai multe forme de tranziţie. Într-adevăr, salturile pot fi uneori numai în mintea noastră, nu în natură. Piciorul calului de azi, n-ar aminti destul mâna mamiferelor, dacă n-am fi aflat piciorul fosil al lui Hipparian, care avea nu un deget, ci trei. Prin urmare, cu toate că mutaţiile ne-ar dis-pensa de cercetarea lacunelor, procedura cea mai prudentă ne impune, totuşi, să urmărim car-tografic, răspândirea fiecărei forme în spaţiul planetar actual şi să cerem paleontologiei umane aflarea unui număr cât mai mare de forme intermediare între cele de azi şi cele din trecut. Dacă biologia nu ne ajută încă să completăm lanţul formelor, să facem, cel puţin, înşiruirea lor empirică, adică să ne mulţumim cu antropogeografia, acolo unde lipseşte antropologia. E. Fischer se exprimă astfel : ,,Antropologia este silită astăzi să se mărginească la cercetări cât mai amănunţite ale grupelor ce ne stau înainte şi să discute probleme izolate, aşa că abia pe încetul vom ajunge la un tablou al omenirii întregi”. XCII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Die Methodik der Völkerkunde weit davon entfernt, bereits zu einem Abschlusse gediehen zu demi wird niemals enie einheitliche sein können neder der immanenten Natur ihrer Objekte nach auch ins Hinblick auf gebiete-risch ihr Recht verlangenden Individualitäten der sicht der ihren Dienst stellenden Forschen. Siegmund Günther - Ziele, Richtpunkte und Methoden der modernen Völkerkunde (1903, Stuttgart, p. 18). XCIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii C). CADRUL METODOLOGIC AL CERCETĂRILOR ETNOGRAFICE OBIECTUL ŞI DEFINIŢIA ETNOGRAFIEI Omul, ca individ, este un atom social. El poate ajunge la manifestarea sa completă, numai ca membru al unei grupări etnice. Am arătat în capitolele precedente: 1). Locul omenirii în biosferă. Am găsit că omul poate fi considerat ca cel mai puternic reactiv teluric, întrucât el este în stare să modifice, în oarecare măsură, toate nivelurile planetare; 2). Plecând de la această constatare, am considerat omenirea o formaţie unitară, la fel cu Ve-getaţia şi cu Animalitatea, de care se ocupă geografia plantelor şi geografia ani-malelor. Am urmărit apoi în ce fel noţiunea de omenire, ca unitate planetară, s-a înfiripat încetul cu încetul, din antichitate până în sec. al XIX-lea. Acum se ridică o nouă întrebare: Cum poate fi studiată, din punct de vede-re ştiinţific, masa biosferei numită omenire? În momentul de faţă, de omenire se ocupă: zoologi, antropologi, antropo-geografi, etnografi, istorici, arheologi, preistorici, filologi, sociologi, psihologi, moralişti etc. Dar sfera de cercetare a diferitelor discipline, nu rămâne aceeaşi. Hotarele dintre ele se schimbă, precum se schimbă şi gruparea lor. Până în tim-purile recente, mineralogia împreună cu botanica şi zoologia formau grupa ştiinţelor naturale. Azi, mineralogia este strâns legată de fizică, chimie şi, în a-numite privinţe, de matematică. Chiar ne mirăm că putut cândva ca mineralele să fie studiate alături de plante şi animale. Cadrul metodologic al studiului fe-nomenelor, precum şi clasificarea ştiinţelor e încă labilă. De aceea e legitimă întrebarea: din care puncte de vedere putem privi omenirea pentru a contribui la înţelegerea ştiinţifică a acesteia. Din cele înşirate mai sus, s-a văzut că, încă de timpuriu, alături de geogra-fie, ca ştiinţă descriptivă, despre ţări şi popoare, s-a ivit un rudiment – antropo-logia şi antropogeografia - în opera vestitului medic, Hipocrate (Despre Aer, Apă şi Foc - adică mediul geografic). Numele de antropologie apare abia în 1501, iar ştiinţa aceasta capătă des-tulă individualitate abia cu Blumenbach (1795). A doua ramură, antropogeogra-fia, s-a înfiripat deplin cu un secol mai târziu, în opera lui Fr. Ratzel (1882). Şi XCIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii tot în acelaşi secol, a început a se organiza ca ştiinţă, de sine stătătoare, şi etno-grafia, ale cărei rădăcini se pot urmări până la Herodot, contemporanul lui Hi-pocrat. După înflorirea ştiinţelor naturale (botanica şi zoologia) a făcut posibilă dezvoltarea antropologiei, adică a zoologiei omului, ca ramură deosebită, şi după ce s-a constituit şi antropogeografia ca ramură a biogeografiei, care se o-cupa numai de legătura dintre pământ şi masa omenirii, s-a ivit nevoia de a pri-vi aceeaşi omenire, considerând-o şi după diferenţierea ei în grupe etnice, în-cepând cu hoarda şi terminând cu naţiunea. Cum vedem, despărţirea acestor ramuri de cercetare nu este opera vreunei inspiraţii individuale, ea este produsul unei lungi şi dibuitoare tradiţii1. Întrebarea e: pe ce cale să apucăm pentru a urmări cât mai de aproape toate formaţiile etnice, de la cele mai simple până la cele mai complexe, arătând ge-neza cât şi felul cum s-au dezvoltat? Dacă izbutim să privim genetic aceste formaţii, evident că este legitimă în-temeierea unei ramuri noi de cercetare, la fel ca geografia botanică, preocupată de formaţiile vegetale, şi de geografia zoologică a cărei ţintă este studierea for-maţiilor animale. Noua ramură de studii se va numi, cu drept cuvânt, etnogra-fia, fiindcă se ocupă de formaţiile etnice. În momentul de faţă, sarcina de a înşira toate grupările etnice şi de a le des-crie după anume caractere bine determinate, adică prin măsurători precise, este foarte grea. Materialul adunat în muzee reviste şi opere speciale este foarte abundent, dar şi foarte neegal. Puţini oameni de ştiinţă au căutat să descrie într-o singură operă omenirea întreagă. În pragul secolului de faţă, lucrarea cea mai cunoscută era ,,Völkerkunde” a lui Fr. Ratzel (ed. a II-a, 1900). De atunci au mai apărut şi 1 Cuvântul etnografie apare în 1826, când Balbi se ocupă de clasificarea limbilor. Se simte aici înţelesul pe care vulgul îl dă limbilor, înţelegând prin aceasta neamurile sau popoarele. În dicţionarul Academiei Franceze, cuvântul este privit apoi spre a desemna ,,o parte a statisticii are drept obiect studiul şi descrierea diferenţierilor dintre popoare”. Dar preocuparea pentru determinarea neamurilor, altfel decât prin limbă şi statistică crescuse. În 1839 s-a întemeiat o ,,societate de etnologie” cu scopul de a studia ,,omul, organizarea sa fizică, caracterul său intelectual şi moral, limbile sale şi tradiţiile istorice, pentru a deosebi rasele”. S-a întemeiat chiar şi o ,,Révue d’ethnologie” care a pierit după scurt timp. Semnificativ este însă programul foarte larg al cercetărilor, precum şi înfiinţarea de societăţi etnologice şi în afara Franţei. În sfârşit, în 1859 s-a întemeiat şi o ,,societate de etnografie”, iar călătoriile de explorare în părţile necunoscute ale Africii, Americii şi a altor continente, dau ocazia organizării celor dintâi muzee etnografice. Dibuirile acestea sunt o dovadă că nu din inspiraţia personală a cuiva, ori din preocupări pur teoretice, s-a născut etnografia, ci din mijlocul unei tradiţii de cercetări, care s-au dezvoltat încetul cu încetul şi după multe dibuiri. XCV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii altele. Remarcabilă prin bogăţia materialului şi prin numărul colaboratorilor, este opera publicată de G. Buschan - ,,Illustriete Völkerkunde”. Lucrări cu subiect mai restrâns în care sunt descrise grupe mai mici de o-menire, sunt multe. Dar toate par o simplă adunare de material, pietre pentru o clădire viitoare. Până atunci va trebui numaidecât o cernere a întregului mate-rial, după anume criterii şi ierarhizarea lui, spre a putea vedea, măcar în linii mari, evoluţia omenirii dinspre faza primitivă până la cea actuală. Asemenea biologului care a încercat să stabilească filiaţia formelor specifice, derivându-le, unde e cu putinţă, unele din altele asemenea biogeografului care încearcă să reconstituie şirul formaţiilor (vegetale şi animale). Paralel cu evoluţia, e rândul etnografului să ne arate acum cât mai lămurit, succesiunea fazelor prin care au trecut grupările etnice, pentru ca din hoarda primitivă, la fel cu alte hoarde ani-malice, să iese, cu timpul, grupări tot mai complexe şi de dimensiuni mai mari, cum sunt popoarele şi naţiunile. Când va fi gata lucrarea aceasta, cel care va citi descrierea etnografică a unei regiuni, va putea arăta precis pe ce treaptă de dezvoltare se află acel fragment de omenire, adică va putea raporta fiecare gru-pare etnică la întregul cadru al omenirii. Deci etnografia se afla pe la începutul acestui secol, cam în situaţia biologiei în epoca lui Lamark, pe când ilustrul naturalist scria opera sa: ,,Philosophie zoologique”, iar urmaşul său Darwin căuta după o lungă călătorie împrejurul pământului, să lămurească originea speciilor şi originea raselor omeneşti. Linné, Buffon şi Blumenbach înşiraseră ,,formele” şi unele ,,forma-ţii”, dar fără stabilirea unor legături generale între ele. Lamark pune în mare lumină ideea in-fluenţei mediului, Darwin adaugă ideea ,,selecţiunii naturale” etc. şi prin aceasta lucrările natu-raliştilor capătă un mare impuls, oricare vor fi fost obiecţiunile aduse celor două încercări de constituire tot mai sistematică şi mai pozitivă a biologiei. Tot aşa e acum cazul etnografiei. Chiar dacă nu s-ar ajunge repede la stabilirea fazelor prin care a trecut omenirea,, începând cu forma cea mai simplă - hoarda - şi terminând cu cea mai complexă - naţiunea-, totuşi căutarea unui fir conducător, va fi mai utilă pentru cugetare, decât simpla înşiruire a materialului etnografic regional. a). Complexul somatic (antropologic). În situaţia actuală a descrierilor etno-grafice, cel dintâi punct de sprijin îl găsim în datele antropologice. Este evident că oricât de nesimţite ar fi tranziţiile de la o rasă la alta, nu poate fi indiferent dacă avem înainte o grupă de negri, ori de albi sau altă rasă. Nu e tot una să ai epiderma rasei negre, capabilă de a suporta direct razele soarelui sau a euro-penilor, care este expusă la insolaţii foarte primejdioase, ori a rasei galbene, cu o mare capacitate de adaptare la toate mediile climatice. Împrejurarea că unele caractere somatice apropie pe negri de maimuţe mai mult decât pe alte rase, nu poate fi trecută cu vederea. De asemenea, nici faptul că la rasa neagră sutura oraşelor iraniene se face mai degrabă, şi că creierul e mai mic decât la alte rase şi, deci, mai aproape de al maimuţelor. Tot aşa, nu poate fi trecută cu vederea sensibilitatea optuză a rasei galbene, ori deprinderea XCVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii eschimosului de a trăi chiar la -50°, fără de foc, şi a polinezianului de a bea şi apa sărată a oceanului etc., etc. Nu e totuna, prin urmare, dacă se naşte cineva lapon, fuegian, boşiman, mongol etc. Om eşti şi într-un caz, şi în celelalte, dar este omenire şi omenire. Cu alte cuvinte, complexul somatic, adică suma caracterelor corporale, pe care antropologia ne ajută să le determinăm, mai mult sau mai puţin, la orice gru-pare etnică, este o realitate de care trebuie să ţină seama, din capul locului, ori-ce caracterizare etnografică. Nu se ştie dacă nu vom ajunge cu timpul la unele precizări pe care azi nici nu le bănuim. Dacă influxul nervos are atâtea viteze câte specii de fibre avem şi dacă într-un singur nerv pu-tem avea până la 2000 de fibre, nu e cu neputinţă ca sensibilitatea mai optuză la unele grupări omeneşti să mai vină la altele, nu va putea fi pusă în legătură cu caracterele somatice foarte precise. b). Complexul mesologic (antropogeografic) şi îndeosebi climatic. După complexul antropologic sau somatic, vine la rând complexul antropogeografic (climatic), ca al doilea punct de sprijin în conturarea grupărilor etnice. Nu e totuna să trăieşti la Ecuator cu acelaşi ritm montan de lumină şi întu-neric, cu aceeaşi temperatură moleşitoare, acelaşi calm atmosferic, întrerupt de mici ploi zilnice etc., etc. sau să trăieşti în regiunile polare unde ai deoparte o zi de mai multe luni, de altă parte o noapte de mai multe luni, iar la mijloc o gamă întreagă de nopţi şi de zile de toate lungimile, până aproape 24 sau de câteva lungi minute de amurg, ori de zori, în paralel cu un ritm variat de temperatură etc., etc., cu toată scara de variaţii între tropice şi cercurile polare. Nu poate fi indiferent nici din punct de vedere somatic nici din punct de vedere psihic pe care treapta a scării de influenţe mesologice se află o grupă et-nică. Prin urmare, nu e vorba numai de punctul de vedere climatic, ci de cel mor-fologic sau antropogeografic, în genere, deoarece nu e tot una ca viaţa unei gru-pe etnice să fie legată de munte, de o vale, insulă, peninsulă, câmpie, arhipelag, mare etc. E destul să ne gândim la cel apăsat de foame cronică, de frig, umezeală etc. şi la cel care se află în ţinuturi unde ritmul vieţii nu mai e dictat de grija hranei zilnice, ci mai are şi libertatea de a se manifesta omul şi în latura cugetării de-zinteresate şi a euritmiei care se manifestă în artă. Suflet omenesc e şi unul şi altul, dar nuanţa etnografică e foarte deosebită. c). Complexul ergologic. după ce am căutat să caracterizăm o grupare et-nică după aspectul său somatic, un punct de vedere destul de obiectiv, întrucât criteriile sunt supuse măsurătorilor antropologice, din ce în ce mai numeroase şi mai fine. După ce am căutat să conturăm un spaţiu geografic şi anume con-diţii speciale ale mediului, adică am luat în consideraţie şi ceea ce ne oferea ca îndrumare complexul mesologic şi, îndeosebi, cel climatic, vine la rând o altă XCVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii serie de fapte pe care le cuprindem la un loc sub numele de complex tehnic er-gologic. Prin acest cuvânt înţelegem toate lucrurile create de om spre a împlini adaptarea varietăţii sale somatice la mediu. Deci avem o altă gamă de caractere tot aşa de vizibile ca cele somatice, dar, e drept, cu multe variabile. Destul că sunt caracteristice unele în cel mai înalt grad. Începem cu haina. De la locuitorul regiunilor ecuatoriale, uneori complet dezbrăcat, până la eschimosul care se acoperă din creştet până în tălpi cu o epi-dermă artificială, compusă din pieile altor animale, putem vedea întreaga tipo-logie cu privire la înveşmântare. Locuinţa ne prezintă o nouă serie ergologică, începând cu negrul care se adăposteşte sub o foaie de banan, până la locuitorul regiunilor polare, silit să se ascundă sub un adăpost construit numai din zăpadă şi gheaţă (iglu), ca un fel de epidermă colectivă pentru toată familia. O altă se-rie de produse ale tehnicii omeneşti este cea privitoare la hrană, începând cu cei aşezaţi în regiunile calde, unde e destul şi un nutriment vegetal, ca poamele, până în regiunile reci, unde omul trebuie să consume mari cantităţi de grăsime, a căror ingurgitare ar fi mortală pentru cei aşezaţi între tropice. În fine, o ultimă serie, cea privitoare la mijloacele de circulaţie, nu e mai puţin caracteristică. De la talpa goală a negrului, care nu ştie ce e încălţămintea, care a socotit pe cei dintâi exploratori încălţaţi, ca o nouă specie de animale, crezând că gheata face parte din corpul europenilor, şi până la omul polar, care niciodată nu poate umbla decât cu încălţămintea sa de blană, adăugând, pentru înlesnirea circulaţiei pe zăpadă şi pe gheaţă, fel de fel de patine şi sănii trase de câini, iar în ocean caiacul, care face corp cu luntraşul (un fel de nou delfin al mării), seria mijloacelor de circulaţie este foarte bogată şi poate servi ca un nou mijloc de caracterizare etnografică. Se ridică însă o întrebare: nu cumva alimentaţia, vestmântul, locuinţa şi mijloacele de circulaţie sunt fapte prea eterogene, pentru a putea fi numite într-un singur complex etnografic? Răspunsul va fi dat mai departe. de pe acum putem spune că toate faptele ergologice au un sin-gur fir de legătură: tehnica. Toate sunt legate de inventarea uneltei, cel dintâi criteriu prin care omenirea s-a depărtat de animalitate. Unealta şi focul, ca unealtă, au ajutat omul să se ridice pe un plan superior întregii faune planetare. De aici urmează că o grupare etnică poate fi conturată pe hartă nu numai prin tipul său somatic, adică prin caracterele antropologice, între care intră şi sângele, adică coeficientul serologic, nu numai prin unele condiţii ale mediului geografic, uneori foarte precise, cum e cazul unei populaţii izolate într-o vale, pe un podiş, pe o insulă etc., ci şi prin complexul mai mult sau mai puţin bogat al mijloacelor tehnice de care s-a ajutat în lupta sa de adaptare la mediul în care trăieşte. Suma tuturor acestor mijloace tehnice de adaptare, constituie ceea ce numim civilizaţia acelei grupări etnice. Azi când întreaga omenire a intrat într-o fază de grabnice schimbări, complexul ergologic poate varia mai repede XCVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii şi deci poate fi mai puţin caracteristic, dar pentru fazele anterioare şi pentru populaţiile neatinse încă de tehnica modernă, mii şi mii de ani, vestmintele, locuinţa, uneltele etc. au rămas aproape aceleaşi şi, deci, pot fi considerate destul de semnificative pentru descrierea unei grupări etnice. Atât de strâns au fost legate faptele ergologice de dezvoltarea omului, încât au putut determina uneori chiar anumite dispoziţii organice. Hrana foarte grasă a eschimosului nu e fără legătură cu grăsimea epidermei lui. Iată de ce prin ci-vilizaţie înţelegem nu numai ,,suma deprinderilor tehnice prin care omul se a-daptează mediului fizic, dar şi totalitatea înclinărilor organice moştenite de la generaţiile trecute”. Alături de arsenalul extern, trebuie să ţinem seama, în latu-ra materială, şi de dispoziţiile interne acumulate, în vederea mânuirii acelui arsenal. Când polinezianul are în patrimoniul său fiziologic şi deprinderea de a bea apa oceanului, în care trăieşte de mii de ani, însuşirea aceasta este un ca-racter de diferenţiere faţă de vecini. d). Complexul biopsihic. Pe lângă caracterele somatice, mesologice şi ergo-logice, se mai adaugă şi graiul ca un complex de sunete care traduc cuprinsul vieţii sufleteşti a unei grupări etnice. Limba are, deci, şi o latură fiziologică (o nouă anexă în biologia speciei) şi o latură psihică. Şi dacă unele detalii so-matice precum: forma părului, culoarea epidermei, dimensiunile corpului, prog-natismul şi alte amănunte, pot deosebi grupurile omeneşti (după cum mici ca-racteristici pot deosebi uneori speciile animale şi vegetale), cu atât mai mult et-nograful are dreptul să ţină seama de limbă ca un caracter distinct. E cu atât mai distinctiv, cu cât e unic şi reflectă tocmai latura cea mai tainică a vieţii su-fleteşti, înregistrând zi cu zi mişcările sufletului colectiv, după cum binoclul, barometrul, altimetrul, higrometrul şi alte aparate înregistrează atâtea slăvi ale atmosferei. Nu e totuna dacă ai ca mijloc de exprimare a cugetului o limbă ca cea elenă, latină sau limba unui trib african, după cum nu e totuna să ai la îndemână o har-pă multicordă sau o marimbă cu câteva sunete. Dacă vorbele unei limbi se a-glutinează, adică se lipesc unele de altele, ca un fel de conglomerat mecanic, ori au anume anexe la sfârşit sau început (sufixe, prefixe), care îi dau o mare mlădiere de forme şi permit o exprimare mai clară şi mai precisă a raporturilor dintre idei, evident că nu e totuna. Limbă e şi a bacairilor care numără numai până la şase, limbă e şi a po-poarelor care au ajuns să creeze matematicile superioare. Putem spune că graiul constituie conturarea cea mai precisă a feţelor cristalului, mai mult sau mai pu-ţin regulat, care se numeşte popor sau naţiune. Şi ca dovadă că lucrul stă astfel, e faptul că de câte ori conturul lingvistic al unui neam se ştirbeşte în vreo la-tură, îndată începe a se ştirbi acolo şi latura etnică. XCIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Oamenii ţin încă umbră pământului, sângele curge mai departe în vine cu a-celaşi coeficient serologic. Tipul fizic durează şi el, dar realitatea sufletească legată de tezaurul limbii, se schimbă pe încetul aducând după sine şi modifi-carea tipului somatic prin încrucişări cu oameni din grupul etnic al limbii de a-dopţiune. Începe adică procesul de destrămare pe care îl numim deznaţiona-lizare. Aşadar, limba vorbită de o masă etnică ne poate ajuta, nu numai să contu-răm individualitatea acelei grupe etnice, dar şi progresul sau regresul ei bio-logic, social şi psihic. Pe când la unele populaţii primitive, care luptă din greu pentru a se menţine în concurenţă cu altele, o limbă e vorbită uneori numai de 30-40 de familii izolate într-un codru, pe o insulă etc.1. Un popor închegat are, de obicei, şi o limbă unitară, cu o structură bine închegată, care îi asigură coe-ziunea. Pe scurt: dialecte multe şi vorbite de un număr mic de indivizi, sunt semn de primitivitate sau chiar de dezagregare; limbă unitară, vorbită de o masă nu-meroasă, e semn de pronunţat progres. Când de la izvoarele Tisei până la Dunăre, Mare şi Nistru, neamul legat de Carpaţi, ca ur-maş al vechiului popor dacic, romanizat după colonizarea lui Traian, se înţelege că o familie vorbind una şi aceeaşi limbă, aceasta înseamnă că poporul român de azi, reprezintă o realitate istorică şi etnică, de un nivel superior, deoarece nu există nicăieri o limbă unitară pe o suprafaţă de aproape 300.000 de km², fără să presupună imediat un substrat antropologic, cu destulă ve-chime şi destul de evoluat al integrării sociale. În orice caz, complexul sonor care se numeşte grai, ca mijloc de caracteri-zare a unei grupări etnice, nu poate fi, câtuşi de puţin, evitat, iar când ne gân-dim că în proverbe, ghicitori, basme, cântece şi, în genere, în operele literare şi ştiinţifice, limba cuprinde cugetul celor mai reprezentative personalităţi ale a-cestui neam. Limba reprezintă unul din caracterele cele mai semnificative. O dovadă foarte clară e împrejurarea că uneori hotarul nevăzut, dar auzit al limbii, rezistă mai mult chiar decât graniţele fizice şi politice ale unui neam. De pildă, în Evul Mediu când limba bisericii, a statului şi a culturii era limba lati-nă, adică o limbă moartă, graiul viu al poporului a fost un stăvilar etnic de o va-loare decisivă. Unele popoare au făcut în această privinţă o experienţă amară de tot. Românii au suportat secole întregi, limba slavonă şi greaca, la răsărit de Carpaţi, iar la apus, limba latină, maghiară şi germană, precum şi limba rusă, în Moldova dintre Prut şi Nistru, timp de 100 ani. Singură, limba populară, cu caracterul ei latin, a putut rezista pe toată întinderea teritoriului dacic, neutralizând toate influenţele divergente, atât în latura socială, cât şi în cea politică şi confesională. Până acum 100 de ani, biserica asuprea graiul autohton în ziua a şaptea, iar pătura suprapusă a societăţii, ademenită spre graiul impus de străini pe calea administraţiei, a politicii, a modei etc., părăsea limba naţională chiar şi în celelalte zile ale săptămânii, socotind-o inaptă 1 Fr. Ratzel – Völkerkunde, I, p. 31. C PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii să exprime idei de cultură superioară. A fost însă destul un secol de liberă dezvoltare pentru ca limba vie a poporului să corespundă nevoilor ştiinţei şi tuturor manifestărilor intelectuale. Şi fiindcă alături de tehnica fiziologică a graiului, omul a adăugat şi tehnic externă a scrierii, adică a reprezentării simbolice a sunetelor sale articulate. Ca mijloc de caracterizare a grupelor etnice, trebuie să luăm în seamă şi simbolis-mul acesta, deoarece uneori, ne ajută şi el în conturarea unităţilor etnice. Pe lângă limbă, mai avem un alt element tot de caracter biopsihic şi anume felul de grupare al indivizilor care compun masa etnică, începând cu gruparea biologică a celor două sexe şi a progeniturilor acestora (familia), până la gru-parea, iarăşi biologică a indivizilor de aceeaşi etate, nuanţate apoi aceste gru-pări printr-o sumă de elemente psihice: totemism, magie etc., etc. Diviziunea biologică a două sexe a devenit şi mai accentuată după ce omul a descoperit uneltele şi focul ca cea mai universală tehnică umană. Cu focul şi uneltele, s-a ivit munca şi colaborarea la muncă sau asocierea indivizilor, nuan-ţată după sex, etate şi alte consideraţii de natură psihologică. Femeia, legată de progenitură, devine păstrătoarea focului, a tehnicii legate de foc, ca mijloc de pregătire a alimentelor (ceramică) şi, paralel cu hrana (deo-sebită, uneori, după sex şi etate), haina e deosebită şi ea după sex, locuinţa ia-răşi. Modul de aşezare a locuinţelor reflectă diferenţa sexelor şi a grupelor de e-tate. În fine, şi în tehnica circulaţiei se reflectă elementul biologic şi psihic, cum vom arăta mai departe. Aşadar, pe lângă limbă, tehnica grupării indivi-zilor, începând cu familia şi hoarda, până la popor şi naţiune, este un element de caracterizare pe care etnograful nu-l poate ignora, când e vorba să descrie u-nităţile etnice. e). Complexul psihic. În fine, ca o nuanţare şi mai fină în descrierea grupă-rilor etnice, trebuie să cerem şi ajutorul elementului psihic. Am încercat să arătăm aiurea în ce fel unealta a fost pârghia care a ajutat o-mului să salte peste nivelul psihic al animalului. I-a intensificat atenţia, a pro-vocat inhibiţia şi a înlesnit, pe lângă percepţie, şi actul mai important de aper-cepţie, din care au răsărit apoi stări mai înalte de conştiinţă şi, prin urmare, u-manizarea progresivă a vechiului antropoid. Animalele superioare au şi ele unele relaţii destul de complexe cu fenomenele din mediul geografic, în care îşi petrec viaţa. Dar imaginile lor despre lumea înconjurătoare sunt singulare şi mereu schimbătoare, o nesfârşită serie de senzaţii şi reacţii instinctive de scurtă durată. La om se schimbă situaţia. De la imagini singulare, el alegând partea lor comună, ajunge să-şi for-meze ceva nou şi propriu: imagini abstracte sau noţiuni pe care a izbutit să şi le formeze printr-o tehnică specială - graiul articulat. Astfel, pe când experienţa animalului se pierde cu moartea fiecărui individ, afară de ceea ce se concentrează în instinct, specia umană poate transmite şi urmaşilor, experienţa, adică cunoştinţele unui individ. Prin urmare, alături de un cosmos (azi omul şi-a creat un fel de duplicat), un cosmos inte-lectual, bine ordonat şi mereu în creştere, ceea ce-i permite să se orienteze din ce în ce mai sigur în lumea fizică. CI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Pornind de la dibuirile cugetării magice (unii zic prelogice), omul a ajuns să descopere re-laţii constante între fenomene, şi să prevadă succesiunea şi pentru viitor, cu alte cuvinte a crea ştiinţa. Pornind de la simple relaţii de proprietate personală, familială sau de hoardă, despre care a-vem analogii şi la animale, a ajuns la noţiunile de drept, cele mai complicate şi la o mulţime de noţiuni etice, adică a creat morala. Începând, în fine, cu manifestări plastice de caracter utilitar - cum e pictura şi sculptura pa-leolitică, un auxiliar al vânătorii - a ajuns la manifestări estetice cu totul dezlegate de orice utili-tară, adică a creat arta. Dacă lucrurile stau astfel, urmează, de la sine, că întreaga evoluţie intelec-tuală a omenirii trebuie privită în legătură cu munca, adică urmărirea uneltelor sau tehnica materială. Cugetarea s-a dezvoltat paralel cu munca şi cu lupta pen-tru existenţă, la fel simţirea şi voinţa. Tot procesul cunoaşterii, de la magie până la ştiinţă, precum şi tot procesul etic şi estetic, au aceeaşi rădăcină a muncii îmbibate de magie, care duce pe o-mul peşterilor la descântece de vânătoare şi la deprinderi din care vor ieşi arta picturii şi a sculpturii. Tot ţesutul acesta psihic, atât de rudimentar la început, a-tât de multiplicat şi diferenţiat cu timpul constituie un nou complex de care et-nograful trebuie să se servească în caracterizarea grupelor etnice. Cu un singur cuvânt, el numeşte cultura, înţelegând prin aceasta suma crea-ţiilor sufleteşti prin care omul se pune în legătură cu mediul fizic, social şi su-prasocial (cugetarea sa despre univers), precum şi suma înclinărilor subconş-tiente care pot trece oricând pragul conştiinţei spre a deveni ocazii de activitate. Şi de acest complex trebuie să ţinem seama când e vorba să caracterizăm gru-parea etnică. Ţinând cont de toate cele înşirate până aici, ne dăm seama de un lucru foarte important: nu numai fiecare popor, dar şi fiecare individ aduce cu sine în viaţă un vechi determinism biologic (somatic), lezat de influenţa mediului geografic în care s-a modelat acea grupă etnică şi lunga muncă ancestrală cu anume unelte (tehnica materială sau civilizaţia celui popor). Urmează, de aici, că nici rasa, nici mediul antropogeografic, nici neamul, nici epoca în care se naşte cineva în mijlocul unui popor, nu-i sunt indiferente. Individul este, adică, un fel de atom social (zoon politicon, cum zicea Aristo-tel), adică născut din alţii, destinat a trăi cu alţii şi pentru alţii. E un fel de reflex al corpului etnic din care s-a născut. Dacă indivizii se pot despărţi unii de alţii, grupul etnic este un tot, un întreg de la dezvoltarea lui, de la cea dintâi indivi-dualizare etnică şi până la risipire sau moarte. Tocmai aici se arată obiectul şi însemnătatea etnografiei. După cum antro-pologia urmărea să ne arate cum a răsărit şi cum s-a dezvoltat arborele omenirii cu toate ramurile sale (rase, subrase şi varietăţi) şi după cum antropogeografia căuta să ne arate în ce fel s-au grupat masele omeneşti, după diferitele împre- CII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii jurări ale mediului tehnic, tot aşa, etnografia caută să ne arate, nu aşezările umane ca grupări teritoriale, ci diferenţierea în unităţi etnice, oricare ar fi tipul lor de aşezare. Să aflăm deci câte unităţi etnice au fost şi au mai rămas până azi, în omenire, cum s-au născut, cum s-au dezvoltat şi cum le putem descrie caracteristicile spre a le clasifica şi a putea vedea astfel fiecare membru etnic al omenirii la locul său şi pe treapta sa de valoare faţă de tot restul umanităţii, iar ca o încununare, să putem prevedea în oarecare măsură, dezvoltarea lui vii-toare. Acesta este rolul etnografiei, ca ştiinţă descriptivă. În ce măsură, ştiinţa a izbutit, ori un să dezlege astfel de probleme şi să des-crie destul de caracteristic şi exact diferitele unităţi etnografice, se va vedea mai departe. Deocamdată, spre a se vedea cât de legitimă este o astfel de tendinţă de caracterizare etnografică, se poate simţi chiar empiric. Limba română are o expresie foarte plastică: ferul omului sau ferul neamu-lui, înţelegând prin aceasta pecetea sau fizionomia etnică, manifestată mai mult sau mai puţin clar pe faţa fiecărui om. Sigiliul acesta (omul) nu-i destul de a-păsat, nici pe epiderma, nici pe sufletul fiecărui individ. La popoarele izolate de mai mult timp, cum e cazul poporului englez, tipul etnic e mai vizibil. În zonele de mare amestec sau de metamorfism, unde rasele sau popoarele trăiesc în a-tingere zilnică, tipul etnic e mai greu de urmărit, dar trebuie să-l urmărim. Un popor este, aşadar, o realitate, nu numai biologică aşa cum e şi rasa, dar şi o realitate antropogeografică, biopsihică şi psihică pe care o putem contura destul de circumstanţial numai dacă ţinem seama de toată seria complexelor în-şirate mai sus. Plecând de la caracterele concrete, cum sunt cele somatice, şi ajungând la cele psihice, mult mai greu de precizat, avem impresia că descrierea grupurilor etnice devine din ce în ce mai nesigură şi ar trebui ca ultimele caractere să nu fie luate în seamă decât prea puţin sau aproape deloc. În realitate, nu e aşa. Va-loarea lor e, uneori, de uzură şi pare chiar superioară celorlalte. În adevăr, rasa, adică tipul antropologic, este, câteodată, foarte greu de ho-tărnicit, mai ales în regiunile de metamorfism. Sângele este un suc greu de do-zat. Serologia nu ne-a dat, până azi, ceea ce aşteptam de la această ramură de studii, pentru pozitivarea etnografiei. Tehnica materială sau faptele ergologice sunt destul de labile. Portul, locuinţa, alimentele, mijloacele de circulaţie se pot uita sau modifica. chiar limba poate fi uitată cu totul sau înlocuită cu alt grai. Cât priveşte caracterele culturale din zona superioară a vieţii (ştiinţa, principiile etice şi operele de artă), acelea capătă uşor un caracter cosmopolit. Sunt însă u-nele documente culturale de o mare stabilitate. Legendele, basmele, proverbele, cântecele, danţurile, etica şi o seamă de obiceiuri regionale, uneori neînţelese sau chiar absurde, constituie un fel de ciment ascuns care leagă pe indivizii de acelaşi neam, deosebindu-i de toţi vecinii şi de tot restul omenirii. CIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Ceea ce englezii numesc folklor, este o realitate greu de conturat şi totuşi, constituie un fel de armătură internă a vieţii unei grupe etnice, un element ereditar numit tradiţie. Unele cercetări mai noi ne deschid perspective foarte interesante. Armătura aceasta care pătrunde pe de o parte până în subconştientul unui popor, se înalţă, pe de altă parte, până în zo-na cea mai înaltă a vieţii sale sufleteşti. Cercetările unor filologi, prin analiza sunetului, au dus la concluzia că în fiecare neam, fiecare om superior se integrează unui tip de expresie, chiar în cel ce ni se pare mai liber, adică în creaţia artistică. Văzând expresia lui Buffon, am putea zice: Le style c’est la nation. Suntem, adică, stăpâniţi în toată dezvoltarea noastră psihică de un fel a-priorism etnic, dictat de ,,tradiţie”. Pentru caracterizarea grupului etnic, va trebui să ţinem seama şi de acest complex de caractere pe care îl definim astfel: Prin tradiţie înţelegem suma i-deilor, sentimentelor şi acţiunilor (obiceiurilor) care fac coeziunea sufletească şi materială a unui neam, ducându-l, în cele din urmă, şi la coeziunea vieţii po-litice sub formă de stat cu viaţă de sine stătătoare. Să dăm câteva dovezi. În sec. al XIX-lea, paralel cu afirmarea tot mai ener-gică a principiului naţionalităţilor, am văzut ieşind la iveală o sumă de state noi, în care rolul tradiţiei este variat. Hotare politice, dispărute de sute de ani, şi de-numiri toponimice uitate, au apărut iarăşi pe hartă. Norvegienii, de pildă, după ce trăiseră atâtea secole legaţi de danezi, iar în sec. al XIX-lea, în comunitate politică cu Suedia, s-au despărţit pentru a forma un stat neatârnat. Vechiul nu-me Oslo l-a alungat pe cel mai nou, Cristiana. Obiceiurile vechi au ajuns iarăşi la mare cinste, iar limba populară e cultivată mai cu grijă decât oricând, în tre-cut. Ucraina a făcut, de asemenea, o serie de încercări să scape de conglome-ratul moscovit. Însăşi Academia rusească a trebuit să recunoască limba ucrai-neană, grai deosebit de al ruşilor. Slovacii, la rândul lor, nu vor să fie con-fundaţi cu maurii şi cehii. Idiomul naţional a fost cultivat cu multă grijă. Cata-lanii au încercat de atâtea ori să ajungă chiar la autonomie, iar populaţia islan-deză a susţinut, în sec. al XIX-lea, lupte crâncene până ce neamul străvechi al insulei a putut scăpa din organizarea politică a englezilor. Însă exemplul cel mai tipic despre puterea tradiţiei, ca factor de individuali-zare etnică, ni-l dau evreii de aproape două mii de ani. Ei au pierdut stăpânirea vechiului lor teritoriu politic. Sângele lor a fost amestecat cu al tuturor neamu-rilor, pe unde neamul pornit din Palestina, s-a risipit. Unii antropologi pot a-firma că evreii de astăzi nu-s rude nici între ei, nici cu cei din antichitate. Mai mult, evreii şi-au pierdut şi graiul vechi, luându-l pe al popoarelor cu care tră-iau împreună. Totuşi, se consideră nu numai ca popor ales, dar şi ca un singur popor. Cauza este viaţa lor de ghetto. Fiind repudiaţi şi de păgâni, şi de creştini, iar mai târziu de mahomedani, ei s-au închis în câteva tradiţii rituale. Un obicei comun, mai ales când e în le-gătură cu rituri religioase, constituie o mare putere de coeziune. Gândul comun poate avea o mare putere de coeziune chiar când e absurd, dovadă solidaritatea CIV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii sectanţilor, o simţire comună de asemenea. Un obicei comun poate lega pe membrii unei comunităţi de peste mări şi ţări. Deşi fragile în aparenţă, verigile acestea s-au dovedit mai tari decât toate legăturile materiale: pământul sângele şi limba. S-ar putea spune că poporul evreu este un gând întrupat în anume tra-diţii rituale, întemeiate pe credinţa într-un contract special între Iahve şi popo-rul ales, căruia i-a promis trimiterea unui cap politic - Mesia. Pe de altă parte, şi civilizaţia lor s-a risipit. Ce legătură mai poate fi între viaţa pastorală a vechilor evrei şi a celor de astăzi? Nicăieri, evreimea nu mai a-re rosturile de viaţă din epoca patriarhală sau a statului palestinian. De altfel, putem măsura efectele tradiţiei chiar şi pentru spaţii de timp mai înguste. Elementul francez din Elveţia, măcar că trăieşte hotar în hotar cu naţiu-nea franceză, de care e legat prin limbă şi cultură, nu vrea să fie confundat cu cel din Franţa. Tot aşa şi elveţienii germani, ţin să-şi afirme individualitatea lor faţă de trunchiul germanic. Treitschke a mărturisit: ,,Evoluţia morală şi politică poate scoate, cu totul, unele seminţii din naţionalitate”1. Sau dacă acest istoric cu apucături retrograde, pare prea vechi, iată un contemporan care nu vorbeşte în numele istoriei, ci al filosofiei: ,,Fără o memorie istorică, adică nu numai şti-inţa despre trecut, ci şi o putere prezentă în ce priveşte viaţa, omul este un bar-bar”2. Aşadar, memoria istorică, adică tradiţia îi desparte pe elveţieni, atât de Franţa, cât şi de Germania, atenuând până aproape de anulare, toate celelalte le-gături etnice. Şi acelaşi este şi cazul Belgiei şi al Olandei, care nu vor să fie confundate, una cu Franţa, iar alta cu Germania. Faptele acestea dovedesc, prin urmare, că nu ne depărtăm de realitate, dacă vom împinge analiza fenomenelor etnografice până în zona psihică, vecină cu inconştientul, unde şi tradiţia este un factor de conturare a fiinţei unui ethnos. Din cele înşirate până aici, rezultă, aşadar, următoarea concluzie: un popor este nu numai o realitate geografică, adică teritorială, nu numai o realitate bio-logică, întemeiată pe anume caractere somatice, o realitate etnografică ţărmu-rită de o tehnică materială sau ergologică (civilizaţia), ci şi o realitate psiholo-gică întemeiată pe o tehnică sufletească (cultura), sprijinită, în cele din urmă, pe complexul numit tradiţie. Acest complex stabileşte o legătură nevăzută de la o generaţie la alta, adică constituie un fel de sâmbure al conştiinţei colective. Prin ethnos, aşadar, vom înţelege orice grupare omenească destul de indivi-dualizată pe temeiul complexelor înşirate mai sus3. 1 Heinrich von Treitschke – Politik, Vorlesüngen schalten aus der Universität Berlin, Leipzig, 1899, I, p. 276; 2 Karl Jaspers - Die gestige Satuchar der fast, L[eipzig], 1933, p. 106; 3 S-a propus în anii din urmă expresia ethnie. Credem însă că nu e nevoie de un termen nou. După cum geografia botanică şi geografia zoologică pot studia ,,formaţiile vegetale şi CV PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii El este deci, o formă superioară de integrare, la care omenirea n-a putut ajunge decât după o lungă, foarte lungă dezvoltare. A trebuit să treacă mii şi răsmii de ani, până ce din hoarda qvasi-animalică să se cristalizeze formaţiuni etnice tot mai clar conturate, după cum din materia haotică a nebuloasei pri-mitive s-au diferenţiat învelişurile planetare cu masele lor respective. Cu acest înţeles este semnificativ cuvântul lui Goethe: ,,Un popor este o fiinţă necesară şi involuntară”, întocmai ca o pădure, o stepă, o tundră sau altă formaţie bio-geografică. Din cele expuse până aici, se întrevede nu numai putinţa de a studia ome-nirea, dintr-un punct de vedere nou, adică cel etnografic, dar se lămuresc deo-dată două idei: Întâi, raportul dintre individ şi formaţia etnică din care face parte. Luat izo-lat, omul este un simplu atom. Dacă îl dezbrăcăm de caracterele neamului său, adică de toate particularităţile portului,locuinţei, alimentaţie şi alte amănunte ergologice, precum şi de limba părinţilor, de obiceiuri, credinţe şi tot capitalul cultural, el rămâne un simplu biped, fără nici un interes pentru etnografie. E cunoscut cazul francezului Pelletier. La 12 ani, a devenit sălbatic, trăind între negrii australieni, uitând limba maternă, deprinderile din copilărie şi tot ce constituia caracterul său etnic1. În astfel de cazuri, individul se aseamănă cu un instrument muzical, căruia îi răpeşti, rând pe rând, coardele şi tot ce produce sunetul armonios, pentru a rămâne, în cele din urmă, un simplu material brut. Aşadar, cu adevărat, omul este un zoon politicon, adică un produs al grupu-lui etnic din care s-a născut, prin care şi cu care trăieşte. De unde urmează că cel care iese din sfera neamului său, acela devine o valoare tot mai scăzută până la anulare. Din contra, cine se integrează tot mai deplin în viaţa poporului său şi ajunge să reprezinte calităţile lui cele mai tipice, acela poate realiza în epoca sa, una dintre formele cele mai înalte de umanitate, adică cea mai înaltă potenţă a existenţei sale, ca individ. Al doilea, ne mai lămureşte şi raportul dintre orice ,,ethnos” şi restul ome-nirii. Formula evoluţionistă ne arată că progresul se face prin trecerea de la o-mogen la eterogen. O specie este în ascensiune când dă naştere la varietăţi noi şi are, astfel, posibilitatea să dea naştere la specii noi. Tot aşa şi pentru specia umană. Idealul nu poate fi uniformizarea, adică o singură civilizaţie (port, locu-inţă, alimentaţie etc.) şi o singură cultură, adică o limbă volapuck, o artă vo-lapuck, o arhitectură volapuck etc., etc. Dacă, în loc de vegetaţia actuală, am a-vea pe toată faţa pământului, numai urzici, fie şi palmieri sau o altă plantă mai simpatică, atâtea armonii ar dispărea. O imensă urzicime ar însemna un vădit animale”, tot aşa etnografia poate studia ,,formaţiile etnice”, în măsura în care complexele mai sus înşirate permit despărţirea unor ,,grupe naturale” în sânul omenirii. 1 Fr. Ratzel – Volkercunde, [vol.] I, Leipzig, 1894, p. 29. CVI PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii regres şi tot aşa ar fi şi în cazul unei omeniri volapuck în toate manifestările ei. Cosmopolis şi panmixie nu pot fi idealul speciei umane, după cum nu poate fi un semn de progres pentru o specie vegetală sau animală. Prin urmare, după cum avem o fitotehnie şi o zootehnie ştiinţifice, va trebui să ajungem, cu timpul, şi la o etnotehnie ştiinţifică. Antropologii şi igieniştii în-cep a se preocupa de ceea ce se cheamă ,,eugenie”. Problema, se înţelege, pri-veşte nu numai latura somatică, ci şi pe cea spirituală. Pentru aceasta, trebuie să se adauge şi ajutorul etnopedagogiei, o disciplină nici măcar schiţată. E sigur însă că antropologia, antropogeografia, etnografie, etnopedagogia, igiena so-cială sau ,,eugenia” şi alte ştiinţe privitoare la om, se vor ajuta reciproc din ce în ce mai mult, pe măsură ce ne vom pătrunde de adevărul vorbei lui Kant: ,,Cea mai însemnată sarcină a omului este să ştie a-şi împlini cum se cade me-nirea lui în mijlocul naţiunii, să înţeleagă bine ce trebuie să facă cineva ca să fie om”. Părerea asta a celui mai izolat cugetător modern, care a trăit până la a-dânci bătrâneţe, numai în raza orăşelului în care se născuse, e dovada cea mai concretă despre adevărul afirmaţiei lui Aristotel că omul este zoon politicon deci este solidar ab iniţio, cu gruparea etnică din care s-a născut. Aşadar, în chip inevitabil, etnografia are şi o latură de aplicaţie practică de-oarece, mai mult decât orice altă ştiinţă, a luat asupră-şi sarcina de a pregăti răspunsul la întrebarea pusă de Kant, întrebare interesând nu numai pe istorici, antropologi etnografi, sociologi, economişti etc., ci şi pe orice om de cultură. Dar oricum va fi şi oricare va fi dezvoltarea ştiinţei noastre, pentru un mo-ment un lucru ni se pare stabilit: atât individul izolat, cât şi omenirea ca sumă de indivizi omogeni, sunt pure abstracţii. Singurele realităţi concrete sunt gru-pările etnice, începând cu cele mai simple (hoardă, trib etc.) şi terminând cu ce-le mai evoluate dintre toate - naţiunile, - înţelegând prin acest cuvânt: forma de viaţă colectivă a unei mase omeneşti, conştientă de unitatea ei fizică şi psihică afirmată în voinţa clară de a trăi în chip autonom. Aceste lămuriri cu privire la ethnos, ca formaţie biogeografică, arată de la început nu numai locul etnografiei lângă geografie şi antropogeografie, ci şi ca-drul muncii etnografului. El cercetează omenirea din următoarele puncte de ve-dere: 1). Întâi lămureşte complexul antropologic şi cât e de trebuinţă pentru în-ţelegerea grupelor etnice; 2). Pe cel antropogeografic îl împrumută de aseme-nea din ramura ştiinţei numită antropogeografie; 3). Urmează complexul ergo-logic, adică nutrimentul, locuinţa, îmbrăcămintea, precum şi mijloacele de cir-culaţie, adică tot ce se cuprinde sub numele tehnica materială sau civilizaţie; 4). La cele trei categorii de fapte materiale, mai adăugăm încă trei: munca, limba, societatea, ca un fel de categorii în care partea fizică şi psihică se îmbină; 5). În sfârşit, complexul sufletesc sau tehnica psihică va fi privit din trei puncte de ve-dere: ştiinţa, etica, arta, toate formând împreună ceea ce se cheamă cultura. CVII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii Privind astfel, pe toate feţele acestea orice grupare etnică, vom înţelege Eth-nosul ca pe un fel de pridvor prin care trebuie să treacă oricine se ocupă de stu-diul omului, începând cu antropologul şi terminând cu cei preocupaţi de evo-luţia ştiinţei, eticii şi a artei. Din cele spuse până aici, rezultă şi o raportare mai precisă a etnografiei faţă de ramurile vecine ale ştiinţei despre omenire. 1). Pe locul întâi stă, fără îndo-ială, Antropologia, adică zoologia omului, urmând acelaşi criteriu de cercetare ca şi restul zoologiei. 2). Apoi urmează Antropogeografia, adică geografia o-mului, care studiază legătura dintre omenire şi cele patru învelişuri planetare, atât din punct de vedere static,cât şi din punct de vedere dinamic, urmărim ca-tegoriile geografice (vezi Terra). Antropogeografia va urmări, în genere, două puncte de vedere: întâi, acţiunea învelişurilor planetare asupra omului, apoi reacţiunea omului faţă de ele. 3). Etnografia nu descrie aşezările omeneşti, a-dică nişte formaţiuni topice, la fel cu formaţiile vegetale sau animale, ci grupă-rile etnice, conturate cu ajutorul complexului antropologic, antropogeografic, ergologic (civilizaţie), psihofizic (muncă, limbă, societate) şi psihic sau cultural (ştiinţă, etică, artă). Categoriile etnografice sunt deosebite faţă de categoriile geografice. Ele motivează şi despărţirea etnografiei de biogeografie, deoarece omul este singura fiinţă care reacţionează faţă de natură în chip conştient, mo-delând nu numai mediul teluric (antropogeografic), ci modelându-se şi pe sine. Observările precedente lămuresc totodată pentru ce etnografia nu se putea constitui decât în urma ştiinţelor mai sus înşirate. Auguste Comte1 a făcut încă de la începutul carierei sale ob-servarea că ,,o ramură oarecare de cunoştinţe nu devine ştiinţă, decât în momentul în care, prin mijlocirea unei ipoteze, putem lega toate faptele care stau la temelia ei”. În adevăr, etnografia, ocupându-se de fenomene atât de complexe, nu se putea ivi decât a-tunci când s-a observat că evoluţia nu este uniliniară şi continuă sau infinitezimală, cum o con-cepuseră cei dintâi evoluţionişti (Lamarck - H. Spencer), ci este radială şi cu intervale, ca să nu zicem de-a dreptul, cu intermitenţe. Azi nu putem să mai considerăm speciile vegetale şi animale, ca treptele unei singure scări continui, ci ne deprindem cu ideea că materia organică, în dezvoltarea ei pe faţa pământului, a avut mai multe posibilităţi, adică s-a prezentat în chip de mai multe scări de forme, cu trepte deosebite şi cu multe lacune în fiecare, fie din cauza mutaţiei, fie din lipsa noastră de cu-noaştere a formelor intermediare care s-au pierdut. Tot aşa, omenirea nu poate fi legată fără lacune de restul animalităţii. Între hominide antro-pomorfe e un spaţiu gol, pe care nu-l mai putem umple cu niscaiva forme intermediare. Ţi nici formele umane actuale nu pot fi aşezate în chip de arbore genealogic, ci ni se prezintă şi ele ca un caz de evoluţie regională, ceva asemănător cu ramurile unui copac ascuns sub linia orizon-tului, aşa că vedem numai ramuri izolate în poziţii deosebite şi ramuri deosebite, dar legătura cu trunchiul ne lipseşte. Pe urmele lui Lafitau, unii s-au mângâiat cu speranţa că vor putea găsi treptele unei scări unice, aşezând peste caracterele somatice pe cele lingvistice, obiceiurile etc. Astăzi însă, deprinşi cu ideea că evoluţia poate să fi fost pluriliniară, adică radială sau cu multe posibilităţi regionale, păşim mai prudent spre cercetarea ,,formaţiilor etnice”, fără ideea precon- 1 Auguste Comte - Opuscules de philosophie sociale, 1819-1828, Paris, 1883, p. 30. CVIII PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii cepută de a le aşeza numaidecât într-o serie continuă. Scăpaţi de pericolul de a lega formele în chip subiectiv, etnografia devine posibilă pe măsură ce un şir de ipoteze ne permit să legăm faptele cel puţin pentru o regiune. În Antichitate şi în Evul Mediu credinţa că există monştri o-prise în loc dezvoltarea etnografiei, introducând în mijlocul formelor umane un element ira-ţional. Mai târziu, când unitatea zoologică a omenirii a fost recunoscută, s-a ivit o nouă gre-utate: tendinţa evoluţionismului de a pune toate formele pe o singură linie de dezvoltare. Acum perspectiva a devenit mai limpede. Ne mulţumim cu ipoteze mai modeste în legătură cu grupe de fapte regionale, fără să pierdem din vedere nici omenirea ca întreg. Va trebui deci, să urmă-rim hologeic orice element de civilizaţie sau de cultură. Vom găsi astfel, unele formaţii comune tuturor oamenilor. Peste tot, omul a avut unele unelte simple (băţ, eolit etc.); peste tot, omul a fost culegător; peste tot a căutat un adăpost şi s-a îndrumat spre îmbrăcăminte; peste tot a în-ceput cu cugetarea magică, cu limba semnelor etc., etc. Răspândirea unor astfel de elemente pe faţa pământului seamănă cu un fel de formaţii nebulare. Găsim apoi şi începuturi de condensare, adică regiuni unde anume elemente devin tipice şi deci caracteristice pentru o masă mai mare de oameni. Atunci trebuie să păşim la cartografierea cât mai exactă a acelor elemente de civilizaţie şi cultură, să descriem aspectul lor, căutând să lămurim şi genetic apariţia şi localizarea lor. Mai departe, când am aflat că un element are o densitate considerabilă şi are o arie de răspândire apreciabilă, va trebui să vedem şi conexiunile sale cu alte elemente, legând, de pildă, obiceiul trepanaţiei de zona de întindere a praştiei şi a ghioagei, ori pictura rupestră de vânătoare etc. Astfel ne vom îndruma servindu-ne şi de ipoteze, de stabilirea unor cercuri de civilizaţie şi cultură, întemeiate pe astfel de convergenţe caracteristice. Le vom urma şi apoi, atât din punct de vedere static, cât şi dinamic, vom căuta să stabilim, pe cât posibil, aspectul cauzal al aso-ciaţiei elementelor dominante. În orice caz, va trebui să terminăm descrierea fiecărui grup et-nic, făcându-i profilul său de civilizaţie şi de cultură, după cum încercam să facem profilul psihologic al unui copil sau ceea ce se chema fişa sa individuală. În ce măsură aceste deziderate pot fi împlinite în starea de azi a ştiinţei, vom vedea la sfâr-şitul lucrării, privind în totul civilizaţia şi cultura în elementele lor esenţiale. Vom arăta acolo şi nivelul pe care l-a atins astăzi metoda cercetărilor etnografice. Deocamdată relevăm două lu-cruri care ni se par deosebit de sugestive: 1). Toate elementele civilizaţiei se reflectă asupra elementelor culturii şi invers: toate ele-mentele culturale se pot reflecta, în oarecare măsură, şi asupra vieţii materiale. 2). În analiza acţiunilor şi a reacţiilor dintre elementele materiale (ergologice) şi cele psi-hice (ideologice), suntem siliţi să păşim treptat, adică considerând analitic, element cu element (arcul, cingătoarea, încălţămintea ca ajutor pentru circulaţie etc), ai mai multe elemente, ori, în chip ideal, toate elementele. Dar chiar când nu putem urmări decât un singur element, dacă nu putem face mai mult decât să stabilim cantitatea lui, adică frecvenţa (numărul) acelui obiect, începutul acesta de descriere este totuşi un pas spre caracterizarea unităţii etnice de care ne o-cupăm. Când, de exemplu, în liniile care arată legăturile reciproce dintre civilizaţie şi cultură găsim o linie deosebită care să ne arate cât loc ocupă, în viaţa acelui ,,ethnos”, cureaua de foa-me, acea linie particulară, când o constatăm în ,,spectrul” sau complexul de linii al civilizaţiei cuiva, ne dăm îndată seama de nivelul acelei civilizaţii. Cele înşirate în paranteza precedentă, ca o anticipare asupra capitolului des-pre metodă în cercetările etnografice, sprijinită la urmă pe tot materialul înşirat în această lucrare, ne poate arăta de pe acum cel puţin un lucru: iluzia pe care şi-o fac mulţi asupra gradului de pozitivare a cercetărilor despre grupările etni-ce. E un semn de laudă că etnografii la fel cu geografii şi cu toţi naturaliştii, CIX PDF created with pdfFactory Pro trial version www.pdffactory.com S. MEHEDINŢI * ETHNOS, o introducere în studiul omenirii pun din ce în ce mai mult temei, nu atât pe materialul adunat în muzee, cât pe observarea directă în natură. Dar rezultatele sunt încă foarte modeste. Ceea ce se cheamă cercetare monografică nu e încă un lucru lămurit pentru cei mai mulţi. Monografia nu este descrierea unui fragment de populaţie dezlipit ad li-pitum din întreg, ci se aseamănă cu un preparat anatomic care presupune cu-noaşterea legăturilor dintre acel fragment şi întregul din care s-a format. Când zicem: ,,Monografia studiază o mostră” (P. Deschamps) sau când Frobenius a-rată linia de urmat pentru crearea unei monografii: portul, religia, arhitectura, societatea, industria, arta, dreptul şi istoria, simţi îndată numai din această înşi-ruire eterogenă, cât de nebulos este încă acest concept despre monografie. Dar problema aceasta va putea fi discutată cu mai multă limpezime, abia la sfârşit, când toate categoriile de fapte etnografice vor fi înşirate şi interpretate în lumina cercetărilor actuale. Atunci vom vedea întrucât e sau nu îndreptăţit scepticismul unui cercetător din praful veacurilor, care ocupându-se de scopul şi metoda etnografiei moderne se exprimă astfel: ,,Metoda etnografiei, departe de a fi ajuns la o încheiere, nu va fi niciodată unitară şi din cauza naturii ima-nente a obiectului, şi din cauza fatalităţii cu care cercetătorii care o slujesc îşi impun în chip imperativ individualitatea lor”1. 1 Siegmund Günther - Zule, Richtpunkte und Methoden der modernen Völkerkunde, Stuttgart, 1903, p. 18. CX PDF created with pdfFactory Pro trial version www.pdffactory.com 